Insaaf Hoadheynee Coalition Fas Aharu Vandhen Dhemehetigen - Ali Nazeer - Vaguthu\nއިންސާފު ހޯދޭނީ ކޯލިޝަން ފަސް އަހަރު ވަންދެން ދެމެހެއްޓިގެން - އަލީ ނަޒީރު\nއަދުލްއިންސާފާއި، ހަމަހަމަކަން ގާއިމްކުރެވޭނީ ކޯލިޝަން ދެމެހެއްޓިގެން ކަމަށް އަދާލަތު ޕާޓީގެ މީޑިއާ ކޮމިޓީގެ މުގައްރިރު އަލީ ނަޒީރު ވިދާޅުވެއްޖެއެވެ.\nރޭ ރާއްޖެޓީވީ ނަޒީރު ވިދާޅުވީ ހަމަހަމަކަމާއި، އިންސާފު ރައްޔިތުންނަށް ހޯދައިދެވޭނީ ވެރިކަން ގާއިމް ކުރި ކޯލިޝަން ދެމެހެއްޓިގެން ކަމަށާއި، އެކަން މިފާއިތުވެގެންދިޔަ ދިހަ އަހަރުގެ ތެރޭގައި ފެނިގެން ގޮސްފައިވާ ކަމަށެވެ.\n"އަދުލްއިންސާފު ގާއިމް ކުރުމަކީ ހަމައެކަނި ސިޔާސީ ހަތަރު ޕާޓީގެ ލީޑަރުން މިނިވަން ކުރުން ނޫން ރާއްޖޭގެ ހަމަޖެހުމާއި، އިންސާފު އޮތީ އަޣުލަބިއްޔަތު ރައްޔިތުންގެ ވިސްނުމާއި ފިކުރާއި އެއްގޮތަށް ގައުމުގެ ކަންކަން ކުރިއަށް ގެންގޮސްގެން " އަލީ ނަޒީރު ވިދާޅުވިއެވެ.\nއަލީ ނަޒީރު ވިދާޅުވީ މިފަސް އަހަރު ރައްޔިތުން ބޭނުންވާ ގޮތަށް ވެރިކަން ކުރިއަށް ގެންދަން ޖެހޭ ކަމަށާއި ނަޒީރު ވިދާޅުވީ އަޣުލަބިއްޔަތު ރައްޔިތުންގެ ނިންމުން ދޫކޮށްލާ ހިސާބުން ސަރުކާރު ދެމިނޯންނެ ކަމަށެވެ.\n" ސަރުކާރު އޭގެ ގޮތުގައި ނުހިންގޭކަން ވެސް ވޭތުވެދިޔަ ދެސަރުކާރުން ވެސް ފެނިފައިވޭ ,އެހެންވީމަ އަޅުގަނޑު ގަބޫލުކުރަނީ އެތަޖުރިބާތަކާއެކު މިކޯލިޝަން އަޅުގަނޑުމެންނަށް ކާމިޔާބު ކަމާއެކުގައި ފަސް އަހަރު ވަންދެން ދެމެހެއްޓޭނެ ކަމަށް." ނަޒީރު ވިދާޅުވިއެވެ.\nނަޒީރު ވިދާޅުވީ މިކުރި ތަޖުރިބާގެ އަލީގައި ފިލާވަޅު ލިބިގަނެ ކުރިއަށް އޮތް ފަސް އަހަރު ދިވެހި ރައްޔިތުން ނިންމާފަ އޮތް ނިންމުން ފުރިހަމަ ގޮތުގައި ތަންފީޒު ކުރުމަށް ގުޅިފައިވާ ސިޔާސީ ޕާޓީތަކުން މަސައްކަތް ކުރައްވާނެ ކަމުގެ އުންމީދު އެބައޮތް ކަމަށެވެ.\n" އިންތިޚާބީ ރައީސް ސޯލިހުއަކީ ތަފާތުގެ ފިކުރުގެ މީހުން ގޮވައިގެން ގައުމު ހިންގޭނެ ބޭފުޅެއް ކަމާމެދު ސުވާލެއް އުފެއްދޭނެ އެއްވެސް ޖާގައެއް ނެތް ، އެމަނިކުފާނަށް އެންމެން ވެސް އެއްބާރުލުން ދިނުމަކީ މުހިންމު ކަމެއް ކަމެއް " އަލީ ނަޒީރު ވިދާޅުވިއެވެ.\nއޮކްޓޯބަރ 20, 2018 09:51\nއިންސާފް ހޯދޭނީ ފަސް އަހަރު ވަންދެން ކެވުނީމަދޯ..\nއޮކްޓޯބަރ 20, 2018 12:23\nއިންސާފޭ މިކިޔަނީ ކީއްކުރަން!! ފުރަތަމަ މިއޮތީ ނާއިންސާފުވެރިވެ ވޯޓް އޮޅުވާލާފަ!! މިހެންވީމަ މިކަން ބެލުމަށް ހުރަސްއަޅާ އިބޫ ހުވާކޮށްފިނަން އެވާނީ ނަހަލާލު ރައީސަކަށް!! ފަސްވަގުން ބައިވެރިވެގެން ވޯޓް އޮޅުވާލީ!! 2013 ވަނައަހަރުގެ ރިޔާސީ އިންތިޚާބު ސްޕްރީމް ކޯޓުން އޭރު ބާޠިލްކޮށް އަލުން ވޯޓަށް ދިޔަގޮތަށް މިފަހަރު ދާންޖެހޭ ސަބަބުތައް އޭރާއަޅާ ބަލާއިރު މާގިނަ! ވޯޓް އޮޅުވާލުމަށްޓަކައި މާކުރީއްސުރެން ފަސް ވަގުން ދިޔައީ މަސައްކަތްކުރަމުން! އެންމެފަހުން ވޯޓް ކަރުދާސް ޗާޕްކުރަން ދިން ހިސާބުން ފެށިގެން ވޯޓްލާ ނިމެންދެން ވޯޓްވަނީ ގަޑުބަޑު ކޮށްފަ!! ވޯޓްލާ ނިމި ކޮމްޕްލެއިންސް ބިއުރޯއަށް މައްސަލަ ހުށަހެޅުމަށްވެސް ފަސް ވަގުން ވަނީ ދަތިކޮށް ހުރަސް އަޅާފަ!! ޕީޕީއެމުން އިލެކްޝަންސް ކަމިޝަނަށް ހުށަހެޅި ރީރަޖިސްޓްރޭޝަން ފޯމުތަކުން 15000 ފޯމް އެތާގެ ވެރިއަކު އަންގައިގެން ޝްރެޑްކޮށްފައިވާކަމަށް ހަމަ އެތާގެ މުވައްޒަފުން އެއޮތީ ހާމަކޮށްފަ!! އަނގޮޓިއެއްގެ ޙަގީގީ ވާހަކަ!! ފައިސާތަކެއްގެ ވާހަކަ!! މިފަހަރު މިބޭއްވި އިންތިޚާބުގައި ، ކުރިން ނެރެފައިވާ ސްޕްރީމް ކޯޓުގެ ގައިޑްލައިނާ ޚިލާފުވުމާއެކު ގާނޫނުތަކާއި ޚިލާފަށް އެތައްކަމެއް އިލެކްޝަންކަމިޝަންއިން ކޮށްފައިވާކަމަށް ތުހުމަތުކުރެވޭ!! ކުރީ ފަހަރުތަކުގައި އިންތިޚާބުތަކުގެ ނަތީޖާ ޢިއުލާންކުރިގޮތާއި ޚިލާފަށް ކަންތައްތައްކޮށް އަވަސްއަރުވާލައިގެން ނަތީޖާ އިޢުލާންކުރުން! މިކަން މިހާމަވީ ސްޕްރީމްކޯޓަށް ކެންޑިޑޭޓަކު މައްސަލަ ވެއްދި ހިސާބުން!! ކުއްލިގޮތަކަށް އިލެކްޝަންކަމިޝަންގެ ރައިސް ފިޔަވާ ހުރިހާ މެމްބަރުން ޖަވާބުދާރީވާންޖެހޭ އެންމެ މުހިންމު ދަނޑިވަޅުގައި ޖަވާބުދާރީ ނުވެ ރާއްޖެއިން ބޭރަށް ދިއުން!! އަޅުގަނޑުމެން ރައްޔިތުން ގަބޫލުކުރާ ގޮތުގައި އިންތިޚާބު ބާޠިލްކޮށް އަލުން އިންތިޚާބަކަށް ދާންޖެހޭ!! މައްސަލަތައް ފުލުހުން މެދުވެރިކޮށް ތަޙްގީގުކުރަންޖެހޭ!! ގައުމުގެ ހަމަޖެހުމާއި ރައްޔިތުންގެ އިތުބާރު ދެމެހެއްޓޭނީ މިމަގުން މިކަން ކޮށްގެން! ބާޠިލްކުރެވޭ ވަރަށް ހެއްކާއި ގަރީނާ އެބަހުރި!! ރަގަނޅަށް ތަހްގީގުކޮށްފިނަމަ މާވަރުގަދަކޮށް މިކަން ހާމަވާނެ!!\nނަހަލާލު ރައީސް އިބޫ ގެ ވޯޓު ވަގު ކޯލިޝަންގެ ބައިވެރިން:\nރާވިއްކައިގެން ހުކުމްކޮށްފަ ހުރި އިބޫ\nރާވިއްކާ ރިޝްވަތުދޭ ގާސިމް\nޑިކްޓޭޓަރު ރައްޔިތުން މެރި މައުމޫނު\nވަގު ޓެރެރިސްޓު ނަޝީދު\nޓެރެރިސްޓު ފާސިގު އިމްރާން\nރައްޔިތުން ނުހޮވާ މީހަކު ވެރިކަމަށް ގެނެސް ރައްޔިތުންގެ ބައިތުލްމާލުން ވައްކަން ކުރަން މަތީގައި ބަޔާންކޮށްފައިވާ ކޯލިޝަނަށް އެންމެ ދުވަހަކުވެސް ދެމިއޮވެވިދާނެ ކަމަށް ޤަބޫލުކުރާނީ ތިކަހަލަ މޮޔައިން.\n5އަހަރު ކީއްކުރަން5ދުވަހު ހިފަހަށްޓާލެވުނަސް ﷲ ހަށް ހަމްދުކުރާނަން!\nއޮކްޓޯބަރ 20, 2018 10:32\nއެހެންވީމާ ޑޮޓު ނަޒީރު މި ބުނަނީ އިންސާފު ލިބޭނީ5އަހަރު ހަމަވާ ދުވަހުއޭދޯ؟ އެންމެން ހިނގާ މީނަގެ ބަސްއަހައިގެން5އަހަރު ވާންދެން މަޑުކުރަން އިންސާފު ހޯދަން. މީނަމީ ވަރަށް މޮޅު އެކްސްޕާޓެކޭ. ޑޮޓު ގްރޫޕުން ގްރެޖުއޭޓް ވެފަ ހުންނެވި ވަރަށް ބޮޑު އިލްމުވެރި މުފައްކިރެކޭ! ޑޮޓު ނަޒީރު ބުނީމަ އަވަހަށް މީނާގެ ބަސްއަހަންވާނެ! މީނާ މިއީ އެންމެ ކަންކަން ދަންނަ މޮޅު ބީތާއޭ!\nއޮކްޓޯބަރ 20, 2018 10:34\nއާނަމެއް އަގުލަބިއްޔަތު ރައްޔިތުން....... މަށައްފެންނަނީ\nއޮކްޓޯބަރ 20, 2018 10:37\nއަދާލަތު މިހާރު ވަނީ ހިޞާރުކުރެވިފައި.\nޙުރިހާ ވާހަކަޔަކީ ދެއްކުމާއި މަކަރު.\nއޮކްޓޯބަރ 20, 2018 12:07\nއިންޝާﷲ ތިޔަ ބޯކިބާ ފަޅާ ވަބާއިން އެއަށްވުރެ މާއަވަހަށް މިފަހަރު ސަލާމަތްވާނެ! އަހަރުން މިބަލަނީ މިފަހަރު އެއްއަހަރު ތެރޭގައި ވައްޓައިލެވޭނެކަމަށް!!\nއޮކްޓޯބަރ 20, 2018 13:21\nއިންސާފަށް ލޯބިކުރުން އެއީ ކަރަކައިން މީހުން ގެނެސް ފައްޅި އެޅުން އިސްލާމްދީން މިގައުމުން ފޮހެލުން ގިސާސް ނުހިފުން އަތް ނުކެނޑުން ހައްދު ނުޖެހުން ރާބުއިން ޢަންމުކުރުން ހިކިއެތި ދިޔާ ތަކެއްޗައް ބަދަލު ކޮށް އެބޯން ޖެހޭނެކަން އަންގައިދީ އެ ހުއްދަކުރުން


Thahuthu Boatuge Falhuveri Aku Coviadh Fassi Vejje — Ihavandhoo.com\nއިހަވަންދޫން އިތުރު މީހަކު ކޮވިޑަށް ފައްސިވެއްޖެ\n2 އޮގަސްޓު 2020 1 އެޑްމިން\nހއ. އިހަވަންދޫން އިތުރު މީހަކު ކޮވިޑް-19 އަށް ފައްސިވެއްޖެއެވެ.\nކޮވިޑަށް ފައްސި ވެފައި ވަނީ ހއ. އިހަވަންދޫގައި ދުއްވާ ތަހުތު ބޯޓުގެ ފަޅުވެރިއެއްކަމާއި އެއީ 41 އަހަރުގެދިވެއްސެއް ކަން މިނޫހަށް ވަނީ މައުލޫމާތު ލިބިފައެވެ.\nއެއީ ކޮވިޑަށް ޓެސްޓު ކުރުމަށް މިއަދު އިހަވަންދޫން ނެގި 12 ސާމްޕަލް ތެރެއިން ކޮވިޑަށް ފައްސި ވެފައިވާ ސާމްޕަލް އެއް ކަމަށް އާމިނާދިޔޯ ސިއްހީމަރުކަޒުގެ ސީނިއަރ އެޑްމިނިސްޓްރޭޓަރ މުޙައްމަދު އަކުރަމް މިނޫހަށް މައުލޫމާތު ދެއްވައެވެ.\nތަހުތު ބޯޓުގެ ފަޅުވެރިއަކު ކޮވިޑް-19 އަށް ފައްސިވެފައި މިވަނީ ޓޫފޯޓޫ ބޯޓުގެ ކޭޝިއަރ ކޮވިޑް-19 އަށް ފައްސިވުމުން ރަށް މޮނިޓަރިންގެ ހާލަތައް ގެނައުމަށް ފަހު ކޮންޓެކްޓު ޓްރޭސިން ނިންމާ މިއަދު އިހަވަންދޫގެ މޮނިޓަރިންގެ ހާލަތު އުވާލާފައި ވަނިކޮށެވެ.\nއެޗް.ޕީ.އޭ އިން އިހަވަންދޫ މޮނިޓަރިންގެ ހާލަތުން ނެގި ނަމަވެސް ކޮވިޑް އިހަވަންދޫ އޮޕްރޭޓިންގް ސެންޓަރަށް ލަފާދޭ ކޮމެޓީން ވަނީ ސަލާމަތާ ރައްކާތެރިކަމަށްޓަކައި ރަށުގައި އަޅާފައިވާ ބައެއް ފިޔަވަޅުތައް ދެމެހެއްޓުމަށް ނިންމާފައެވެ.\nIhavandhoo guys stay strong and be safe\n–4އޮގަސްޓު 2020 1 0


ކޯވިޑް19: އިއްޔެ އިތުރު 29 މީހަކު ބައްޔަށް ފައްސިވެއްޖެ! | Sandhaanu\nކޯވިޑް19: އިއްޔެ އިތުރު 29 މީހަކު ބައްޔަށް ފައްސިވެއްޖެ!\nރާއްޖެއިން ކޯވިޑް19 އަށް އިތުރު 22 މީހަކު އިއްޔެ ފައްސިވެއްޖެއެވެ. އިއްޔެ ފެނުނު ކޭސްތަކުގެ ތެރެއިން 07 ކޭސް ފެނިފައިވަނީ އަތޮޅު ތެރެއިންނެވެ. އަދި 22 ކޭސް ފެނިފައިވަނީ މާލެ ސަރަހައްދުންނެވެ.\nއިއްޔެ ފައްސިވީ މީހުންގެ ތެރެއިން 17 މީހުންނަކީ ދިވެހިންނެވެ. އަދި އަނެއް 12 މީހުންނަކީ ބިދޭސީންކަން ފާހަގަ ކޮށްލެވެއެވެ.\nއިއްޔެގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 12,059 އަށް އަރައިފައެވެ. އޭގެ ތެރޭގައި، 812 އެކްޓިވް ކޭސް ހިމެނޭއިރު، 49 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ. އަދި އައިސޮލޭޝަން ފެސިލިޓީ ތަކުގައި 222 މީހަކުވަނީ އެކަހެރި ކުރެވިފައެވެ.\nމިބަލީގައި ރާއްޖެ އިން މިހާތަނަށް 41 މީހަކު ނިޔާވެފައި ވާއިރު 11,199 މީހަކުވަނީ ބަލިން ފަސޭހަވެފައެވެ.


Noorul-islam.NET :: ބުރުގާ އެޅުމުގައި ރަނގަޅުނޫން ބައެއް އާދަތައް\nބުރުގާ އެޅުމުގައި ރަނގަޅުނޫން ބައެއް އާދަތައް\nބައެއް އަންހެނުންނަށް ނުވަތަ ބައެއް އަންހެންކުދިންނަށް ހީވެފައި އޮންނަނީ އިސްތަށިގަނޑު ކޮންމެވެސް ގޮތަކުން ނިވާކުރީމަ ދެން ހުރިހާކަމެއްނިމުނީ ކަމުގައެވެ. ބުރުގާއާ އެކުލާ ހެދުން ކޮންމެ ގޮތަކަށް ހުއްޓަސް ހެޔޮކަމަށް ބަލައެވެ. މިއީ ރަނގަޅުގޮތެއްނޫނެވެ. <?xml:namespace prefix = "o" />\nގަޔަށް ބާރު ހެދުމާއި ފިނދު މަސްގަނޑު ކަނޑާ ނަގާފައި ހުންނަ ޖިންސު ނުވަތަ ހަރުވާޅުފަދަ އެއްޗިއްސަކީ ބުރުގާއާ އެކަށީގެންވާ އެއްޗެއްނޫނެވެ. ގިނަ ކުދިން މިބާވަތުގެ ހެދުން އަޅަނީ ދީނުގައި މިކަން އޮންނަ ގޮތް އެކުދީންނަށް ނެގޭތީކަން ޔަޤީނެވެ. ނުބައި ނިޔަތަކުނޫނެވެ.\nއަދި ވަކިން ޚާއްޞަކޮށް ފިރިހެނުން ލާ ފާޑުގެ ހެދުން އަންހެނުން އެޅުމަކީ ނުވަތަ ފިރިހެނުން އަންހެނުން ލާ ފާޑުގެ ހެދުން އެޅުމަކީ ދީނުގައި މަނާކުރައްވާފައިވާކަމެކެވެ. އަދި ކީރިތި ރަސޫލާ ޞައްލަﷲ ޢަލައިހި ވަސައްލަމަގެ ދޫފުޅުން އެފަދައިން ޢަމަލުކުރާ މީހުންނާ މެދު ލަޢުނަތުގެ ދުޢާ އައިސްފައިވެއެވެ. އިތުރު އެކަލޭގެފާނު ޙަދީޘް ކުރައްވާފައިވެއެވެ. (عَنْ أَبِيْ هُرَيْرَةَ رَضِيَ الله عنهُ قَالَ : لَعَنَ رَسُوْلُ اللهِ صَلَّى اللهُ عليهِ وَسَلَّمَ الرَّجُلَ يَلْبَسُ لِبْسَةَ الْمَرْأَةِ ، وَ الْمَرْأَةَ تَلْبَسُ لِبْسَةَ الرَّجُلِ ) - رواه أبو داود بإسناد صحيح- މާނައީ: [ މާތް ﷲ ރުއްސުންލެއްވި އަބޫ ހުރައިރަތުގެފާނުގެ އަރިހުން ރިވާވެގެންވެއެވެ. އަންހެނުންގެ ހެދުން އަޅައިގެން އުޅޭ ފިރިހެނުންނަށާއި، ފިރިހެނުންގެ ހެދުން އަޅައިގެން އުޅޭ އަންހެނުންނަށް ސަލާމާއި ޞަލަވާތްލެއްވި ﷲ ގެ ރަސޫލާ ލަޢުނަތް ލައްވާފައިވެއެވެ.] މިފަދަ އެތައް ޙަދީޘެއް މިބާބުގައި އައިސްފައިވެއެވެ.\nޝައްކެއްނެތް ގޮތުގައި ބައެއް ކުދީން މިފަދަ ހެދުންލަނީ އެދުވަސްވަރުގައި އޮންނަ އޮއިވަރަށް ބަލާފައެވެ. ވިސްނާލިޔަސް މިފަދަ ހެދުންތަކުން އިސްލާމީ ބުރުގާގެ މަޤްޞަދު ޙާޞިލް ނުވާނެކަން ދޭހަވެއެވެ. އަޅުގަނޑުމެންގެ ޤައުމުގެ އަންހެނުން ކުދީންނަކީ އިސްލާމްދީނުގެ އަސާސުތަކަށް ޙުރުމަތްތެރިކޮށް ހިތާނެ ކުދީންނެވެ. މިހެންކަމުން އެކުދިންގެ ރީތިކަމާއި އަބުރުވެރިކަން ފާސިޤުންގެ ލޯތަކުން ޙިމާޔަތްކުރުމަކީ އެކުދިންގެ އެންމެ އިސްވާޖިބުކަމުގައި ދެކެންވާނެއެވެ.\nގަޔަށް ބާރުހެދުން ލައިގެންއުޅޭނަމަ، މުޖުތަމަޢުތެރެއަށް ނިކުންނަ އިރު މަތިން ފަރުދާއެއް ވައްޓާލުމަކީ ޖިލްބާބު ލުމެވެ. ތުނި ފަރުދާއެއް މަތިން އެފަދައިން ލައިގެން މުޖުތަމަޢަށް ނުކުތުން ރަނގަޅުވާނެއެވެ. އަދި އަވިންވެސް ސަލާމަތް ވާނެއެވެ. މިއީ އިސްލާމީ ޤައުމުތަކުގެ އަންހެނުން ކަންކުރާގޮތެވެ.\nބައެއް އަންހެންކަނބަލުން ތިމަންމެން ވަކި ޢުމުރަކަށް ދިޔާމަ ބުރުގާ އަޅާނަމޭ ނުވަތަ، ޙައްޖައްގޮސްފައި އައިސް ބުރުގާ އަޅާނަމޭ ބުނެހަދައެވެ. މިއީ ޙައިރާން ވާފަދަ ވާހަކައެކެވެ. އެފަދަވާހަކަތައް އެބުނަނީ ތިމާމެން އެދުވަހާ ހަމައަށް ދިރިތިވެވޭނޭ ކަމުގެ ޔަޤީންކަން އޮވެގެންބާވައެވެ؟ ނުވަތަ އެކަން އެނގިގަންނަންބާވައެވެ؟ ނުވަތަ ﷲ ގެ ޙަޟްރަތުގައި މަކަރާއި ޙީލަތް ހަދަނީ ބާވައެވެ؟ މުއުމިމުންގެ ސިފައަކީ މިފަދައިން ޙީލަތެއް ހެދުމެއްނެތި، އަވަހަށް ﷲ އާއި، ރަސޫލާގެ އަމުރަށް ބޯލަނބައި ކިޔަމަންގަތުމެވެ.


Salafge Haftha Bandhu Dharus Mifaharu3Atoll egga | #Dhiislam\nސަލަފްގެ ހަފްތާ ބަންދު ދަރުސް މިފަހަރު ތިން އަތޮޅެއްގައި\n5 months ago |0comment| August 10, 2017 |\nސަލަފުން ކުރިއަށް ގެންދިޔަ ދަރުހެއްގެ ތެރެއިން / ފޮޓޯ ޖަމިއްޔަތުއް ސަލަފް\nޖަމިއްޔަތުއް ސަލަފްއިން ހަފްތާ ބަންދާ ދިމާކޮށް ކުރިއަށް ގެންދާ “ހަފްތާ ބަންދު ދަރުސް” ސިލްސިލާގައި މިހަފްތާ ބަންދުގައި ތިން އަތޮޅެއްގައި ދަރުސް ދިނުމަށް ހަމަޖެހިފައިވާ ކަމަށް އެޖަމިއްޔާއިން ހާމަކޮށްފިއެވެ.\nއެގޮތުން ކުރިއަށް މިއޮތް ހަފްތާ ބަންދުގައި ހއ، ހދ އަދި ތ އަތޮޅުގެ ބައެއް ރަށްތަކުގައި ހަފްތާ ބަންދު ދަރުސް ކުރިއަށް ދާނެ ކަމަށް އެޖަމިއްޔާއިން ހާމަކޮށްފައިވެއެވެ.\nހއ އަތޮޅުން އިހަަވަންދޫ، ހޯރަފުށި، ދިއްދޫ، މާރަންދޫ އަދި ބާރަށުގައި ދަރުސްތައް ކުރިއަށް ގެންދިޔުމަށް ހަމަޖެހިފައިވާއިރު ހދ އަތޮޅުން ދަރުސްތައް އޮންނާނީ ހަނިމާދޫއާއި ފިނޭގައެވެ. ތ އަތޮޅުގައި ދަރުސް ކުރިއަށްދާނީ މަޑިފުށީގައެވެ.\nމިހަފްތާގެ ހަފްތާ ބަންދު ދަރުސްގައި ޖަމިއްޔަތުއް ސަލަފްގެ ހަތަރު ޝައިޚަކު ދަރުސް ދިނުމުގައި ހަރަކާތްތެރިވާނެއެވެ، އެއީ ޖަމިއްޔާގެ ރައީސް އައްޝައިޚް އަބްދުﷲ ބިން މުޙައްމަދު އިބްރާހިމްއާއި ސަލަފްގެ ޢިލްމުވެރިންގެ މަޖްލިސްގެ ރައީސް އައްޝައިޚް އަހުމަދު ސަމީރު ބިން އިބްރާހިމްގެ އިތުރުން އައްޝައިޚް މުޖުތަބާ ހަމީދާއި އައްޝައިޚް މުހައްމަދު ސިނާންއެވެ.\nމިފަހަރުގެ ދަރުސްތައް ކުރިއަށްދާނީ މިމަހުގެ 10 ން 12 އަށެވެ.


Ugail Foundation ge Title Sponsor aka Ooredoo\nއުގެއިލް ފައުންޑޭޝަންގެ އޭ.އައި ޓައިޓަލް ސްޕޮންސަރަކަށް އޫރިދޫ\nރާއްޖޭގައި އާޓިފިޝަލް އިންޓެލިޖެންސް ކުރިއެރުވުމުގެ މަގްސަދުގައި އުގެއިލް ފައުންޑޭޝަން އިން ބާއްވާ އޭ.އައި. މޯލްޑިވްސްގެ ޓައިޓަލް ސްޕޮންސަރަކަށް އުރީދޫ މޯލްޑިވްސް ވެއްޖެވެ.\nއޭ.އައި (އާޓިފިޝަލް އިންޓެލިޖަންސް) މޯލްޑިވްސް 2019 އަށް އުރީދޫ މޯލްޑިވްސް އާއި އުގެއިލް ފައުންޑޭޝަނުން ގުޅިއްޖެއެވެ. މި ޕާޓްނަރޝިޕްގެ ދަށުން އުރީދޫ އަކީ އަންނަމަހު 26 އިން 28 ގެ ނިޔަލަށް އއ. އުކުޅަހުގައި ކުރިއަށްދާނެ އިންޓަނޭޝަނަލް ވޯކްޝޮޕް އޮފް އެޕްލައިޑް އާޓިފިޝަލް އިންޓެލިޖެންސް 2019، ސްކީމާ 2019 އަދި އުކުޅަސް ޓެކް ފެއާގެ ޓައިޓަލް ސްޕޮންސަރ އެވެ.\nއުރީދޫގެ މެނޭޖިންގ ޑައިރެކްޓަރ އަދި ސީއީއޯ، ނަޖީބް ޙާން ހާމަކުރެއްވި ގޮތުގައި އާޓިފިޝަލް އިންޓެލިޖެންސަކީ ކުރިމަގުގެ ޑިޖިޓަލް ދުނިޔޭގައި މިހާތަނަށް ފެނިފައިނުވާ ފަދަ ފުރުސަތުތަކާއި އިޖްތިމާއީ އަދި އިގްތިސާދީ ކުރިއެރުން ފަހި ކޮށްދޭނެ ޓެކްނޮލޮޖީއެއް ކަމުގައެވެ. މިގޮތުން އޭ.އައި މޯލްޑިވްސް 2019 ފަދަ ޕްލެޓްފޯމުތަކުގެ ސަބަބުން ޑިޖިޓަލް ގައުމެއް ބިނާކުރުމުގައި އޭ.އައި ޓެކްނޮލޮޖީގެ މުހިއްމު ދައުރާއިމެދު ހޭލުންތެރިކަން އިތުރުކޮށް އޭ.އައި ހިމެނޭ އީޖާދީ ހިދުމަތްތައް ބިނާ ކުރުމަށް ދިވެހި ޒުވާނުންނަށް އިތުރު ހިތްވަރެއް ލިބިގެންދާނެކަމަށެވެ. އޭ.އައި މޯލްޑިވްސް 2019ގެ ޓައިޓަލް ސްޕޮންސަރ އަށް ވުމަކީ ލިބުނު ފަހުރެއް ކަމަށާއި އަދި މި އިވެންޓު އިތުރަށް ފުރިހަމަކޮށް ފައިދާހުރި ޕުލެޓްފޯމަކަށް ހެދުމަށް އުރީދޫގެ ފުރިހަމަ އެއްބާރުލުން އުގެއިލް ފައުންޑޭޝަން އަށް ފޯރުކޮށްދޭނެކަމަށެވެ.\nއުގެއިލް ފައުންޑޭޝަންގެ ފައުންޑަރ އަދި ރައީސް ޕްރޮފެސަރ ހަސަން އުގެއިލް ހާމަކުރެއްވި ގޮތުގައި ދުނިޔޭގެ އެކި ހިސާބުތަކުން ސަތޭކަ އަށް ވުރެ ގިނަ ސައިންޓިސްޓުން ބައިވެރިވާ އޭ.އައި މޯލްޑިވްސް 2019 އަށް އުރީދޫގެ އެހީތެރިކަމާއި އެއްބާރުލުން ލިބުމަކީ ލިބުނު ވަރަށް ބޮޑު އުފަލެއް ކަމަށާއި މިއީ ރާއްޖޭގައި ފަހުގެ ޓެކްނޮލޮޖީތައް ތައާރަފްކޮށް އާލާކުރުމަށް އެކުންފުނިންދޭ އަހަމިއްޔަތު އެނގިގެންދާ ކަމެއް ކަމަށެވެ.\nއޭ.އައި މޯލްޑިވްސް މަހާސިންތާގައި ދުނިޔޭގެ އެކި ކަންކޮޅުތަކުން އަންނަ އެޕްލައިޑް އާޓިފިޝަލް އިންޓެލިޖެންސްގެ މާހިރުންނާއި އެދާއިރާގައި މަސައްކަތް ކުރާ ބޭފުޅުން ބައިވެރިވެ މި މުހިންމު ދާއިރާގެ ފަހުގެ ކުރިއެރުންތަކާއި ބެހޭގޮތުން މަޝްވަރާކޮށް މައުލޫމާތު ހިއްސާކުރާނެއެވެ. މި މަހާސިންތާ އަކީ 2019ގެ އައި.އީ.އީ.އީ ސްޕޮންސަރ ކޮށްފައިވާ އިންޓަނޭޝަނަލް ކޮންފަރަންސް އޮން ސޮފްޓްވެއާ ނޮލެޖް އިންފޮމޭޝަން މެނޭޖްމަންޓް އަދި އެޕްލިކޭޝަންސް ނުވަތަ ސްކީމާ 2019ގެ ބަޔެކެވެ.\nމި އިންޓަނޭޝަނަލް ކޮންފަރެންސް އަދި މަހާސިންތާ ކުރިއަށްދާއިރު އުކުޅަހުގައި ޓެކް ފެއާ އެއްވެސް ކުރިއަށްދާނެއެވެ. މި ޓެކް ފެއާގައި ދިވެހި މުއައްސަސާތަކާއި ވިޔަފާރިތަކުގެ އިތުރުން ޓެކްނޮލޮޖީ ދާއިރާ އަށް އަހުލުވެރި އަމިއްލަ ފަރާތްތަކުގެ އީޖާދުތަކާއި، އައު އުފެއްދުންތައް ދައްކާލެވޭނެއެވެ.


SunOnline: 2021 anna iru parking massala ah hallu libeyne: Transport\n2021 އަންނައިރު ޕާކިން މައްސަލައަށް ހައްލު ލިބޭނެ: ޓްރާންސްޕޯޓު\nއައިޝަތު ފަރީޙާ 08 Sep 2019, 14:03\nމާލޭގެ މަގުމަތީގައި ސައިކަލްތަކެއް ޕާކްކޮށްފައި -- ސަން ފޮޓޯ/ ފަޔާޒު މޫސާ\nމާލެ އަށް ދިމާވެފައިވާ ޕާކިން މައްސަލައަށް ހައްލު ހޯދުމަށް ކުރާ މަސައްކަތަށް 2021 އަންނައިރު ހައްލު ލިބޭނެކަމަށް ޓްރާންސްޕޯޓު މިނިސްޓްރީ އިން ބުނެފި އެވެ.\nމިނިސްޓްރީގެ މަސައްކަތްތަކާ ގުޅޭގޮތުން ނޫސްވެރިންނަށް މައުލޫމާތު ދިނުމަށް މިއަދު ބޭއްވި "ނުވަގަޑި" ޕްރޮގްރާމުގައި، ސަން އާ ވާހަކަ ދައްކަވަމުން އެ މިނިސްޓްރީގެ ނައިބު ހިދާޔާ ނަސީރު ވިދާޅުވީ މާލެއަށް އުޅަނދުތައް ގިނަވެ ތޮއްޖެހުމުގެ މައްސަލައާއި ވެހިކަލް ޕާކިންގެ މައްސަލައަށް ހައްލު ގެނައުމަށް ސަރުކާރުގެ ކަމާބެހޭ އިދާރާތަކާ ގުޅިގެން މަސައްކަތް ކުރަމުންދާ ކަމަށެވެ.\n"ތޮއްޖެހުމުގެ މައްސަލަ އާއި ޕާކިން މައްސަލަ ހައްލުކުރުމަށް ޕާކިން ބިލްޑިންތަކެއް އަޅަން މިވަނީ ތައްޔާރުވެފައި. އެ މަސައްކަތް ކުރިއަށްދަނީ ޕްލޭނިން މިނިސްޓްރީގެ ބެލުމުގެ ދަށުން. އަޅުގަނޑުމެން މިހާރު މަސައްކަތް ފަށާފައިވަނީ ވެހިކަލް ކެޕޭސިޓީ ކަނޑައަޅާ، ވެހިކަލްތަކުގެ އޭޖް ލިމިޓް ކަނޑައެޅުމަށް. އެކަމާގުޅޭ ޕޭޕަރުތައް ތައްޔާރުވެފައި ވަނީ. 2020 އަންނައިރު ވެހިކަލް ކޯޓާ ކަނޑައެޅި އޭޖު ލިމިޓް ކަނޑައެޅޭނެ ކަމަށް މިބަލަނީ،" ހިދާޔާ ވިދާޅުވި އެވެ.\nއޭނާ ވިދާޅުވީ 2021 އަންނައިރު ޕާކިން ބިލްޑިންތަކުގެ ބޭނުންކުރަންފެށި، ޕާކިން މައްސަލައަށްވެސް ހައްލެއް ހޯދޭނެ ކަމަށް ބެލެވޭ ކަމަށެވެ. މީގެ ކުރިން ރައްޔިތުންގެ މަޖިލީހުގައި މެންބަރަކު ކުރި ސުވާލެއްގެ ޖަވާބު ދެއްވަމުން ޓްރާންސްޕޯޓު މިނިސްޓަރު އާއިޝަތު ނަހުލާ ވިދާޅުވީ މާލޭގެ ތޮއްޖެހުމަށް ހައްލެއް އަންނާނީ މާލޭގައި ރެޖިސްޓްރީކުރާ ވެހިކަލްތަކުގެ އަދަދު ލިމިޓް ކޮށްގެން ކަމަށެވެ.\nމިނިސްޓަރު ނަހުލާ ވިދާޅުވީ މާލޭގެ ޕާކު ކުރުމުގެ މައްސަލައަށް ހައްލެއް ގެނައުމަށް މި އަހަރުގެ ނިޔަލަށް ސައިކަލު ޕާކުކުރުމަށް 1000-1500 ޖާގަ އަދި ހަތަރު ފުރޮޅުލީ އުޅަނދު ޕާކު ކުރުމަށް 100 ޖާގަ ކަނޑައަޅާނެ ކަމަށެވެ. އަދި ވިދާޅުވީ، މާލޭގައި ދުއްވާ އުޅަނދުތަކާ އެކު ތޮއްޖެހުން ކުޑަކުރުމަށް ކެބިނެޓަށް ކަރުދާހެއް މިހާރު ހުށަހަޅުއްވާފައިވާ ކަމަށެވެ.\nމާލޭގައި ޕާކިންގެ މައްސަލައަށް ހައްލު ކުރުމަށް މީގެ ކުރިން ޕާކިން ސިސްޓަމްތަކެއްވެސް ބެހެއްޓި އެވެ. ނަމަވެސް އެ ސިސްޓަމްތަކުގެ ބޭނުމެއް ނުކުރެ އެވެ. ސިސްޓަމްތައް ނަގައި، އެއެއްޗެހި ހުރިތަނުގައި ޕާކިން އޭރިއާ ގާއިމް ކުރުމުގެ މަސައްކަތް މިހާރު ދަނީ ކުރަމުންނެވެ.\nވައްކަމުގެ ތުހުމަތުގައި ބިދޭސީއަކު ހައްޔަަރުކޮށްފި


Neilge ummeedhakee Jai ge2vana bai | Mihaaru\nނީލް ނިތިން މުކޭޝްގެ އުންމީދަކީ "ޖެއިިލް" ގެ ދެވަނަ ބައި\n09 ނޮވެމްބަރ 2020 - 08:03\nމީގެ 11 އަހަރު ކުރިން ރިލީޒްކުރި ޑައިރެކްޓަރު މަދޫރް ބަންޑާރްކަރްގެ ފިލްމު "ޖެއިލް" ކުޅެން ލިބުމަކީ ކެރިއަރުގެ އެންމެ ބޮޑު އެއް ކާމިޔާބީ ކަމަށާއި އޭގެ ދެވަނަ ބަޔަކަށް އުންމީދުކުރެވޭ ކަމަށް ފިލްމުގެ ލީޑް ބަތަކު ނީލް ނިތިން މުކޭޝް ބުނެފި އެވެ.\nޕްރިޒަމް ޑްރާމާއެއްގެ ގޮތުގައި 2009 ގައި ގެނެސްދިން ފިލްމު ރިލީޒްކުރިތާ ހުކުރު ދުވަހު 11 އަހަރުވުމާ ގުޅިގެން ފިލްމުގެ ހަނދާންތައް އާކޮށް އިންސްޓަގްރާމްގައި ނީލް އާންމުކުރި ޕޯސްޓެއްގައި ބުނީ މަދޫރާ އެކު މަސައްކަތްކުރަން ލިބުމަކީ ވަރަށް ބޮޑު ޝަރަފެއް ކަމަށާއި "ޖެއިލް" އަކީ ކެރިއަރުގައި މިހާތަނަށް މެތަޑް އެކްޓިން ތަޖުރިބާކުރަން ލިބުނު ފިލްމު ވެސް ކަމަށެވެ.\n"މިއީ އަހަރެންގެ ކެރިއަރުގެ އެންމެ ހާއްސަ އެއް ފިލްމު. އަދި އެންމެ ވަރުގަދަ އެއް ފިލްމު. މި ފިލްމާ އެކު ވަރަށް އުފާވެރި ހަނދާންތަކެއް ގުޅިފައިވޭ،" ނީލް ބުންޏެވެ.\nއޭނާ ވަނީ "ޖެއިލް" އިން ފުރުސަތު ދިން ކަމަށްޓަކައި ޕްރޮޑިއުސަރު ޝައިލެންދަރު ސިންގް އަށް ޝުކުރު ވެސް އަދާކޮށްފަ އެވެ. އަދި ޕޯސްޓްގައި އޭނާ ޓެގްކޮށް "ޖެއިލް 2" ވެސް ހަދަން ޖެހޭ ކަމަށް ބުންޏެވެ.\nނޮވެމްބަރު 6، 2009 ގައި ރިލީޒްކުރި "ޖެއިލް" ގައި ކިޔައި ދިނީ ޖަލުގެ ގައިދީންނަށް ފުލުހުން ކުރާ އަނިޔާތަކުގެ ވާހަކަ އެވެ. މި ފިލްމުގައި ނީލްއާ އެކު މުހިއްމު ރޯލްތައް ކުޅުނީ މުގްދާ ގޮޑްސޭ އާއި އަރިއާ ބައްބަރް އަދި މަނޯޖް ބަޖްޕާއީ އެވެ.\nA film , i always say is and shall remain very close to my heart. The only film in my career that I used the method acting approach for. @imbhandarkar sir gave me the wings to fly as an actor , guiding me through one of my most powerful portrayals on screen. @mugdhagodse was suchastrong support to help me etch the innocent and vulnerable side of Parag Dixit. @bajpayee.manoj sir helped me with detailed nuances . only an actor of his caliber can understand and educate his co-actors with that knowledge. I madeabrother for life in @aaryababbar222afab actor for sure. Thank you @shailendrasingh for this opportunity we must do JAIL2 Last but not the least . A Biggggg hug to all the cast and crew of the film. Each day isamemory etched in my heart forever . Thank you for the beautiful moments ❤🙏🏻. Streaming on @netflix_in @netflix\nA post shared by Neil Nitin Mukesh (@neilnitinmukesh) on Nov 5, 2020 at 8:56pm PST\n"ޖެއިލް" ގެނެސްދިން މަދޫރަކީ އާންމުކޮށް ހަގީގީ ހާދިސާތަކަށް ފިލްމު ހަދާ ޑައިރެކްޓަރެކެވެ. އޭނާ ގެނެސްދިން ފިލްމުތަކުގެ ތެރޭގައި "ފެޝަން" އާއި "ޕޭޖް 3" އާއި "ޗާންދުނީ ބާ" އަދި "ހެރޮއިން" ފަދަ ފިލްމުތަކަކީ ވަރަށް ކާމިޔާބު ފިލްމުތަކެވެ.\n"ޖެއިލް" އަށް ފަހު ވެސް ނީލް ވަނީ މަދޫރާ އެކު އެހެން ފިލްމެއްގައި މަސައްކަތްކޮށްފަ އެވެ. އެއީ 2017 ގައި ގެނެސްދިން ޕީރިއަޑް ޕޮލިޓިކަލް ތުރިލާ "އިންދޫ ސަރުކާރު" އެވެ.\nނީލް، 38، އެންމެ ފަހުން ފެނިފައި ވަނީ މިދިޔަ އަހަރު އޭނާގެ ކޮއްކޮ ނަމަން ނިތިން މުކޭޝް ޑައިރެކްޝަނަށް ނުކުތް ތުރިލާ "ބައިޕާސް ރޯޑް" އިންނެވެ. ނީލް ކުޅުނު ފިލްމުތަކުގެ ތެރޭގައި "ނިއު ޔޯކް" އާއި "ޕްރޭމް ރަތަން ދަން ޕާޔޯ" އާއި "ގޯލްމާލް އެގެއިން" އާއި "ސާތު ހޫ މާފް" އަދި "ސާހޯ" ފާހަގަކޮށްލެވެ އެވެ.


Quran maahdhaa ithurukoh O'level ah bodu badhaleh\nދަރިވަރުންތަކެއް އިމްތިިހާނު ހޯލުގައި އިމްތިހާނު ހަދަނީ-- ފޮޓޯ: އަވަސް އާކައިވް\nގައުމީ އާ މަންހަޖާއެކު އަންނަ އަހަރުން ފެށިގެން އޯލެވެލް އިމްތިހާނަށް ބޮޑު ބަދަލެއް އަންނާނެ ކަމަށް ޑިޕާޓްމެންޓް އޮފް ޕަބްލިކް އެގްޒަމިނޭޝަން (ޑީޕީއީ) އިން ބުނެފި އެވެ.\nޑީޕީއީގެ އިންފޮމޭޝަން އޮފިސަރު ޝާހިދު އަބްދުﷲ އަވަސް އަށް މައުލޫމާތުދެއްވަމުން ވިދާޅުވީ އަންނަ އަހަރުން ފެށިގެން އޯލެވެލް އިމްތިހާނުގައި ގުރުއާން ވަކި މާއްދާއެއްގެ ގޮތަށް ހިމެނޭނެ ކަމަށެވެ. އަދި ގުރުއާނުން ދެ އެސެސްމެންޓް ދެވޭނެ ކަމަށާއި މި އެސެސްމެންޓް ހިމެނޭނީ އެސްއެސްސީ އިމްތިހާނުގެ ތެރޭގައި ކަމަށެވެ.\nޝާހިދު ވިދާޅުވީ މި ދެ އެސެސްމެންޓް ހަދަން ދަރިވަރުންނާއި ހަވާލު ކުރެވޭނީ އެ އަހަރުތެރޭގައި ކަމަށާއި އެހެން ކަމުން ގުރުއާން މާއްދާއަށް ވަކިން ޓެސްޓް ހަދާކަށް ނުޖެހޭނެ ކަމަށެވެ.\nއޭނާ ވިދާޅުވީ މިއަހަރު ގުރޭޑް ނުވައެއް ނިންމައި އަންނަ އަހަރު 10 އަކަށް ދާ ދަރިވަރުންނަށް މިހާރު ފުރަތަމަ އެސެސްމަންޓް ހަވާލުކޮށްފައިވާނޭ ކަމަށާއި މި އެސެސްމަންޓް ސްކޫލާ ހަވާލު ކުރަން ޖެހޭނީ އަންނަ ފެބްރުއަރީ މަސްތެރޭގައި ކަމަށެވެ. އަދި މި އެސެސްމެންޓް ހަވާލު ކުރުމުން ދެވަނަ އެސެސްމަންޓް ދަރިވަރުންނާ ހަވާލު ކުރެވޭނެ ކަމަށްވެސް ވިދާޅުވި އެވެ.\n"އެސެސްމަންޓް ގެ އިތުރުން އަޅުގަނޑުމެން އަނގަބަހުންވެސް ދަރިވަރުންނާ ސުވާލު ކުރާނަން. ދަރިވަރުން ޖެހޭނީ ބަލައިގެންނާއި ނުބަލައި ގުރުއާންގެ ސޫރަތްތައް ކިޔައިދޭން. ނުވަތަ އެ ހަވާލުކުރާ ގުރުއާނުން ބައެއް ބަލައިގެންވިޔަސް ނުބަލާ ވިޔަސް ކިޔައިދޭން. މިގޮތަށް ކިޔައިދޭއިރު ވީޑިއޯވެސް ކުރާނެ. މި އެސެސްމަންޓް ސްކޫލްތަކާ ހަވާލު ކުރުމުން ފުރަތަމަ އެ މާކް ކުރާނީ ޓީޗަރު. އެއަށްފަހު ސްކޫލް މެނޭޖްމަންޓުން ނިންމާ ސްކޫލުން ބޭރުން މީހަކު ގެނެސްގެން ބަލާނީ. ދެން އެ ބޭފުޅުން އެ މާކްކޮށް ނިމުނީމަ އަޅުގަނޑުމެންނާ ހަމަޔަށް އޭތި އަންނާނީ،" ޝާހިދު ވިދާޅުވި އެވެ.\nއޭނާ ވިދާޅުވީ ގައުމީ އާ މަންހަޖާއެކު އިސްލާމް އާއި ދިވެހި ކަރުދާހަށްވެސް ބަދަލުތަކެއް އަންނާނެ ކަމަށެވެ. އެގޮތުން މީގެ ކުރިން ދިވެހި ކަރުދާހުގައި އޮންނަ އަދަބިއްޔާތާއި، ޅެމާއި ރައިވަރު މާނަ ކުރުން ނޯންނާނެ ކަމަށާއި ހަމައެކަނި އޮންނާނީ ދޭހަޔާއި ލިޔުންތެރިކަން ކަމަށެވެ. ނަމަވެސް އެ އަހަރުތެރޭގައި ދަރިވަރުންނަށް ދިވެހި މާއްދާއިން އެސެސްމެންޓެއް ހެދުމަށް ހަވާލު ކުރެވޭނެ ކަމަށާއި މި އެސެސްމަންޓުގައި ފޮތް ރިވިއު އާއި އަދަބިއްޔާތާއި ޅެމާއި ރައިވަރު މާނަ ކުރުން ހިމެނޭ ކަމަށް ވިދާޅުވި އެވެ.\nމީގެ އިތުރުން އިސްލާމް އިމްތިހާނުގެ، ފުރަތަމަ ކަރުދާހުގައި އަންނާނީ އިހްތިޔާރީ ޖަވާބުދޭ ސުވާލުތައް ކަމަށާއި ދެވަނަ ކަރުދާހުގައި އަންނާނީ ދިގު ޖަވާބާއި ކުރު ޖަވާބު ދޭން ޖެހޭ ސުވާލުތައް ކަމަށް ޝާހިދު ވިދާޅުވި އެވެ.\nޝާހިދު ވިދާޅުވީ މި ބަދަލުތަކަކީ އާ މަންހަޖު އެކުލަވާލި މަގުސަދު ހާސިލް ކުރުމަށް ގެނައި ބަދަލުތައް ކަމަށެވެ. އަދި މިއީ ދަރިވަރުންނަށް ފައިދާ ކުރާނެ ބަދަލުތަކަށް ވެގެންދާނެ ކަމަށްވެސް އޭނާ ވިދާޅުވި އެވެ.\nތައުލީމީ ދާއިރާއާ ގުޅޭ ދެ ބިލެއް ރައީސް އޮފީހަށް


ވަޒީރުންގެ މަޖިލީހުން ނިންމަވާފައިވާ ގޮތުގެ މަތިން، ޖިނާއީ ކޯޓުގެ އިސް ޤާޟީ ޢަބްދުﷲ މުޙަންމަދުގެ މައްސަލަ ތަޙްޤީޤު ކޮށްދެއްވުމަށް ޖުޑީޝަލް ސަރވިސް ކޮމިޝަންގައި ދެންނެވުމަށް ރައީސުލްޖުމްހޫރިއްޔާ ނިންމެވުން. - The President's Office\n15 ޖުލައި 2009، ރިފަރެންސް: 2009-17\n"ޖިނާއީ ކޯޓުގެ އިސް ޤާޟީ ޢަބްދުﷲ މުޙަންމަދު، ފުލުހުންގެ ތަޙުޤީޤަށް ހުރަސް އަޅުއްވާ ސަބަބު ބައްލަވައި އެމައްސަލަ ތަޙުޤީޤު ކުރެއްވުމަށް އިއްޔެ ބޭއްވެވި ވަޒީރުންގެ މަޖިލީހުގެ ޚާއްޞަ ބައްދަލުވުމަކުން ނިންމެވީ، ބޭންކް އޮފް މޯލްޑިވްސްގެ 2008ވަނަ އަހަރުގެ އޮޑިޓް ރިޕޯޓާ ގުޅިގެން، މޯލްޑިވްސް ޕޮލީސް ސަރވިސްއިން ކުރައްވަމުން ގެންދަވާ ތަޙުޤީޤަށް ހުރަސް އެޅުއްވުމުގެ އިތުރަށް، އޭނާއާ ބެހޭގޮތުން މީގެކުރިންވެސް ތަފާތު މައްސަލަތައް ހުށަހެޅިފައިވާތީއެވެ.\nމިގޮތުން3ޖުލައި 2005 ގައި އެޓަރނީ ޖެނެރަލްގެ އޮފީހުން އޭރުގެ ބަންޑާރަނައިބު ޑޮކްޓަރ ޙަސަން ސަޢީދު، ރައީސުލްޖުމްހޫރިއްޔާގެ އޮފީހަށް ހުށަހަޅުއްވާފައިވާ ފާހަގަކުރެވޭ މައްސަލަތަކުގެ ތެރޭގައި، ޢަބްދުﷲ މުޙަންމަދު، 19 ޖޫން 2005 ދުވަހު ބޭއްވެވި ޝަރީޢަތެއްގައި ހެކިންގެ ގޮތުގައި ހާޒިރު ކުރެވުނު ކުޑަ ދެކުދިންނާމެދު ބަދުއަޚްލާގީ އަމަލު ހިންގި ކަމަށް ބުނާ މީހާގެ ކުރިމަތީގައި، އެ ދެ ކުދިންނާމެދު އެމީހާ ބަދުއަޚްލާޤީޢަމަލު ހިންގި ކަމަށް ޤާޟީ އަރިހުގައި ދެންނެވި ނަމަވެސް، އަދި އެކުދިންނަކީ ކުޑަކުދިން ކަމަށްވާއިރުވެސް، ދަޢުވާ ލިބޭ ފަރާތް، އެތާ ބަހައްޓަވައިގެން އެކުދިން ލައްވާ ކަންހިންގި ގޮތުގެ މަންޒަރު ތަކުރާރު ކުރެއްވި ކުރެއްވުން ހިމެނެއެވެ.\nހަމައެހެންމެ،6ޖޫން 2005 ވަނަ ދުވަހު ބޭއްވުނު ޝަރީޢަތެއްގައި ޙުކުމް ކުރެއްވުމަށްފަހު، ދަޢުވާ ލިބޭ ފަރާތަށް ނަސޭހަތް ދެއްވުމުގެ ގޮތުން އަންހެނުންނަކީ، ވަރަށް މަކަރުވެރި ބައެއްކަމަށް ޤުރުއާނުގައިވެސް ބަޔާންވެގެންވާ ކަމަށް ވިދާޅުވެ، އެ މޭރުމުން ވާހަކަ ދައްކަވާފައިވާކަން ފާހަގަކުރެވެއެވެ.\nހަމައެހެންމެ، ފުލުސް އޮފީހުން ކުރައްވަމުން ގެންދަވާ ބޭންކް އޮފް މޯލްޑިވްސްގެ ތަޙްޤީޤަށް ބޭނުންވާ މަޢްލޫމާތު ހޯދުމަށް ފުލުހުން ކޯޓް އަމުރެއް ހޯދުމަށް އެކޯޓަށް ޙާޟިރުވުމުން، އެ ފުލުހުންނާމެދު ޢަބްދުﷲ މުޙަންމަދު ޢަމަލު ކުރައްވާފައިވަނީ އެފަދަ މަގާމެއްގައި ހުންނަވާ ބޭފުޅަކު ޢަމަލުކުރެއްވުން އެކަށީގެންނުވާ ގޮތަކަށް ކަމަށްވެސް ފާހަގަކުރެވިފައިވެއެވެ.\nމީގެއިތުރުން، ޖިނާއީ މައްސަލައެއްގައި އަމުރަށް ނުކިޔަމަންތެރިވުމުގެ ކުށް، 2000 ވަނަ އަހަރު، ޢަބްދުﷲ މުޙަންމަދުގެ މައްޗަށްވަނީ ސާބިތުވެފައެވެ. އަދި ޢަބްދުﷲ މުޙަންމަދުގެ ރެކޯޑުތަކަށް ބަލާއިރު، ޝަރީޢަތުގެ މަޖިލީހުގައި މުޢާމަލާތު ކުރެއްވުމުގައި ޤާޟީންގެ ސުލޫކީ މިންގަނޑުން ބޭރުގައި ޢަމަލުތައް ބަހައްޓަވާފައިވާކަން ފާހަގަކުރެވެއެވެ.\nވީމާ، މިކަންކަމުގެ މައްޗަށް ބައްލަވައި، ވަޒީރުންގެ މަޖިލީހުން ނިންމަވާފައިވާ ގޮތުގެ މަތިން، ޢަބްދުﷲ މުޙަންމަދުގެ މައްސަލަ ތަޙްޤީޤު ކޮށްދެއްވުމަށް ޖުޑީޝަލް ސަރވިސް ކޮމިޝަންގައި ދެންނެވުމަށް ރައީސުލްޖުމްހޫރިއްޔާ ނިންމަވައިފިއެވެ."


"ޖިހާދު"ގެ މާނައަކީ ގަދައަޅައި މަސައްކަތްކުރުމެވެ.\nއަބޫ ޔުމްނާ2ނޮވެމްބަރު 2019 09:34\nރާއްޖޭގައި ދީނީ "ހަރުކަށި" ފިކުރު ފެތުރުމުގެ ސަބަބުތައް ދިރާސާކުރުމުގެ ނަމުގައި ޢީލްމީ އެއްވެސް އަސާސެއްގެ މައްޗަށް ބިނާނުކޮށް ރިޕޯޓެއްގެ ސިފައިގައި އެމްޑީއެން ނަމަކަށް ކިޔާ ޖަމާޢަތަކުން ޢާއްމުކުރި ލާދީނީ "ހާސަރު"ގައި، ޖިހާދުގެ މައްސަލަ ފާހަގަކޮށްފައިވެއެވެ. އިސްލާމީ ތަޢުލީމާއި ދީނީ އިރުޝާދުތަކުގެ ވާހަކަތަކަކީ ޖިހާދުކުރުމަށްޓަކައި ބޭރު ޤައުމުތަކަށް ދާން ބާރު އަޅާކަމެއް ކަމަށް މާނަކުރެވޭ ގޮތަށެވެ. އަދި جِهَادގެ މާނައަކީ ހަނގުރާމައާއި ތަޅައިފޮޅުމާއި ހަމަނުޖެހުން ހިންގުންކަމަށް ދޭހަވާ ފަދަ ގޮތަކަށެވެ.\nއެހެންކަމުން ޖިހާދުގެ ވާހަކަދައްކާ މީހުންނަށް ޖިހާދަކީ ކޯއްޗެއްކަން އެނގޭތޯ ނުވަތަ ނޫންތޯ އަޅުގަނޑުގެ ހިތުގައި ސުވާލު އުފެދުނެވެ.\nމި ވާހަކަ ފަށައިގަތުމުގެ ކުރީން އަޅުގަނޑަކީ ޢަރަބި ބަހުގެ މާހިރެއް ނޫންކަމަށް އިޚުލާޞްތެރިކަމާއެކު އެއްބަސްވަމެވެ. ނަމަވެސް ބަސްފޮތްތަކުން އެކި ލަފުޒުތަކުގެ މާނަ ދެނެގަތުމުގެ ނިޢުމަތް ﷲ ދެއްވައިފައިވާތީ ބަސްފޮތްތަކުގެ އެހީގައި ބަލައިލީމެވެ. މި ބަލައިލި ބަލައިލުމުގައި އެނގި ހާމަވީ "جِهَاد" މި ލަފުޒަކީ "جَهَدَ" މި ލަފުޒުގެ އަޞްލުން އުފެދިފައިވާ އެތައްއެތައް ލަފުޒެއްގެ ތެރޭގައި ހިމެނޭ ލަފުޒެއްކަމެވެ. اِجْتِهَاد، اِجْهاد، جَهَدَ، أجْهَد، مَجْهُود، مُجَاهَدَة، جاهَدَ، مُجْهِد، أجْهَد، اِجْتَهَد މިއީ ހައްތާ ވެސް މި ފަދަ ލަފުޒުތަކެކެވެ. "جِهَاد" މި ލަފުޒު ވެސް އައިސްފައިވަނީ މި ދެންނެވި އަޞްލުންނެވެ.\nމި ލަފުޒުގެ ޢާއްމު މާނައަކީ ކެރި ކުޅަދާނަވެގެންވީ ވަރަކަށް މަސައްކަތް ކުރުމެވެ. ނުވަތަ ގަދައަޅައި ހިތްވަރުލައި މަސައްކަތް ކުރުމެވެ. ތަޢުލީމު ހޯދާން ކުރާ މަސައްކަތަކީ ވެސް ޖިހާދެކެވެ. ތިމާގެ ހަވާ ނަފުސު އެދޭ އެދުންތަކަށް ތިމާގެ ނަފްސު ހެއްލުންތެރިވެ ދޫވެގެން ނުދިޔުމަށްޓަކައި ގަދައަޅައި ކުރާ ހިތްވަރާއި މަސައްކަތަށް ނަފްސުގެ ޖިހާދޭ ނުވަތަ جهاد النفسއޭ ކިޔެއެވެ. ޖިހާދުގެ އަނެއް މާނައަކީ ﷲގެ މަގުގައި ކުރެވޭ ހަނގުރާމައެވެ. جهاد في سبيل الله އެވެ. ދުޝްމަނުންގެ ބަޔަކާ އިދިކޮޅަށް ކުރެވޭ ހަނގުރާމައެވެ. މި ގޮތަށް ކުރެވޭ ހަނގުރާމަ ވާންޖެހޭނީ ދިފާއީ ހަނގުރާމައަކަށެވެ. އުދުވާނީ ހަނގުރާމައަކަށް ވެގެން ނުވާނެއެވެ. އިސްލާމް ދީނުގައި ޖިހާދުގެ ނަމުގައި ޢުދުވާނެއް ނިހިންގާނެއެވެ. ދިފާޢީ ގޮތުން ކުރާ ޖިހާދުގައި ވެސް ތަންތައް ހަލާކުކޮށެއް ނަހަދާނެއެވެ. ގަސްގަހާގެއްސަށާއި ޖަނަވާރަކަށް ގޯނާއެއް ނުކުރާނެއެވެ. ކުޑަކުދީންނާއި މުސްކުޅީންނާއި އަންހެނުންނަށް ޙިމާޔަތް ދޭނެއެވެ. އަޅުވެރީންނަށް އިޙުތިރާމްކުރާނެއެވެ. ހަނގުރާމައިގެ މާނައިގައި ޖިހާދުގެ ލަފްޒު ކީރިތި ޤުރުއާނުގައި ބޭނުން ކުރެވޭއިރު އާންމު ގޮތެއްގައި "މާތްﷲގެ މަގުގައި" މި އިބާރާތް އިތުރުކުރެވިފައި ވެއެވެ. އާދެ، ޖިހާދަކީ، މާތްﷲގެ މަގުގައި ކުރެވޭ ހަނގުރާމައެވެ. ދިފާއީ ހަނގުރާމައެކެވެ. ދުޝްމަނުން ޢަދާވާތްތެރިވެ ޢުދުވާނެއް ފަށައިފި ނަމަ، އެ މީހުން ބަލިކުރެވެންދެން ނުވަތަ އެ މީހުން އަމާންދެންދެން ނުވަތަ އެ މީހުން ކިޔަމަންތެރިކަމުގެ ދަށަށް އަތުވެއްޖައުމަށް ދާންދެން ޖިހާދުކުރުމަކީ ވާޖިބެކެވެ.\nއާދޭހެވެ! ހަނގުރާމައިގެ މާނައިގައި "ޖިހާދު" އިސްލާމީ އެކިއެކި ފޮތްތަކުގެ ނައްސުތަކުގައި ބޭނުންކުރެވިފައި ވާކަމީ ހަޤީޤަތެކެވެ. ކީރިތި ޤުރުއާނުގައްޔާއި ހަދީސް ފޮތްތަކުގައްޔާއި ތާރީޚީ ފޮތްތަކުގައްޔާއި އަދި ފިގުހީ ފޮތްތަކުގައި ވެސް "ޖިހާދު" ހަނގުރާމައިގެ މާނައިގައި ބޭނުންކުރެވިފައި އެބަހުއްޓެވެ. މި ދެންނެވި ނައްސުތަކުގެ ތެރެއިން ކީރިތި ޤުރުއާނުގައި ހަނގުރާމައިގެ މާނައިގައި ޖިހާދު ބޭނުންކުރެވޭ އިރު، އެ ލަފްޒުގެ މާނަ ދެނެގަތުމާ ބެހޭ ގޮތުން މުހިއްމު ނުކުތާތަކެއް އެބަ ހުއްޓެވެ.\nމިކަމާ ގުޅޭ ގޮތުން ޑރ. ޢަބްދުލްޣަފޫރު ޢަބްދުލްމަޖީދު ވިދާޅުވެފައިވަނީ "ކީރިތި ޤުރުއާނުގައި "ޖިހާދު"ގެ ވާހަކަތައް އައިސްފައިވަނީ ވަކި ސިޔާގެއްގެ، އޮނިގަނޑެއްގެ ތެރޭގައެވެ. ތާރީޚީ-އިޖުތިމާއީ އޮނިގަނޑެއްގެ ތެރޭގައެވެ. ތާރީޚީ ގޮތުން ވަކި ދުވަސްވަރެއްގައި މުޖުތަމައުގައި ހިނގަމުން ދިޔަ ހާދިސާތަކެއްގެ އޮނިގަނޑުތެރޭގައެވެ. ކީރިތި ޤުރުއާނުގައި ހަނގުރާމަކުރުމުގެ މާނައިގައި ޖިހާދުކުރުން ބޭނުންކުރެވިފައިވާ ގޮތުގެ މާނަ ފަހުމްކޮށް ދެނެގަތުމަށްޓަކައި މިކަމުގެ ސިޔާގު ނުވަތަ އޮނިގަނޑު ދެނެގަންނަން ޖެހެއެވެ."\nޖިހާދުގެ ޙަޤީޤީ މަނަ ދެނެގަތުމަށްޓަކައި ބޭނުންކުރާނެ އޮނިގަނޑެއް ދެނެގަންނާނީ ކިހިނެއްތޯ ސުވާލު އުފައްދަވަމުން އޭގެ ޖަވާބު ވެސް ޑރ. ޢަބްދުލްޣަފޫރު ދެއްވައިފައިވެއެވެ. އޭނާ ވިދާޅުވެފައިވެއެވެ. "މި އޮނިގަނޑުން ކޮންމެވެސް މިންވަރެއް ޖިހާދާ ބެހޭ އާޔަތްތަކުގެ ކުރީގައި އޮތް އާޔަތްތަކުންނާއި އަދި އޭގެ ފަހުގައި އޮތް އާޔަތްތަކުން އެނގެން އޮވެއެވެ. ނަމަވެސް، އެކަމުގެ ތަފްސީލު ކީރިތި ޤުރުއާނުގައި ބަޔާންކުރެވިފައެއް ނެތެވެ. އެހެން ކަމަށް ވިޔަސް، އެންމެ ފުރަތަމަ ކީރިތި ޤުރުއާން އެބޭކަލުންގެ މައްޗަށް ބާވާލެއްވުނު ބޭކަލުންނަށް މި އޮނިގަނޑަކީ ކޮބައިކަން ރަނގަޅަށް އެނގިވަޑައިގަންނެވިއެވެ. އަދި އެކަން އިތުރަށް ސާފުކުރައްވަން ބޭނުންފުޅުވެއްޖެ ހާލަތެއްގައި އެކަން ކީރިތި ރަސޫލާ ބަޔާންކޮށްދެއްވައެވެ. އެހެންވެ، ކީރިތި ޤުރުއާނުގެ އާޔަތްތައް ފަހުމުކޮށްގަތުން އެބޭކަލުންނަކަށް އުނދަގޫފުޅެއް ނުވެއެވެ. މި އޮނިގަނޑުގެ ވާހަކަ، ފަހުން، ހަދީސް ފޮތްތަކުގައްޔާއި، ތަފްސީރުފޮތްތަކުގައި ބަޔާންކުރެވުނެވެ. އަދި ޤުރުއާނުގެ އާޔަތްތައް ބާވާލައްވަން މެދުވެރިވި ސަބަބުތައް ބަޔާންކުރުމުގެ ޚާއްސަ އިލްމީ ދާއިރާއެއް އުފެދި އެ ރޮނގުގައި ފޮތްތައް ލިޔެވި، މި ނަންގަތް އޮނިގަނޑުގެ ވާހަކަ އެ ފޮތްތަކުގައި ވެސް ބަޔާން ކުރެވުނެވެ."\nކަން އޮތީ މިހެންކަމުގައި ވާއިރު، އިސްލާމް ދީނަށް ތައުހީނުކޮށް ކައު ރަސޫލާއަށް ފުރައްސާރަކޮށް ﷲ ގެ ވޮޑިގެންވުމާމެދު ޝައްކުއުފައްދަމުން "މޯލްޑިވްސް ޑިމޮކްރެސީ ނެޓްވޯކް" ނަމަކަށް ކިޔާ ހައްދުފަހަނަޅައިފައިވާ ޖަމުޢިއްޔާއަކުން ޖިހާދަކީ ބިރުވެރިކަން އުފައްދާ ޢުދުވާނެއްގެ ގޮތުގައި ސިފަކޮށްފައިވަނީ އެ މީހުންގެ ޖާހިލުކަމުންނެވެ. އެމީހުންގެ ކިބައިގައި އިސްލާމީ ތަޢުލީމުގެ ކަންފުޅެއް ވެސް ނެތީމައެވެ.\nމިކަމުން ދޭހަވަނީ ދިވެހިރާއްޖޭގެ ތަޢުލީމީ މަންހަޖުގައި ޖިހާދުގެ ވާހަކަ އިތުރުކުރާންޖެހޭ ކަމެވެ. އެހެނީ ޖިހާދުގެ ޙާލަތެއް ދިމާޥެއްޖެ ނަމަ އެއީ ފަރުޟެކެވެ. ނަމަވެސް ބައެއް މީހުންނަށް ޖިހާދުގެ މާނައާއި ޖިހާދުގެ މަޤުޞަދާއި ޝަރުޠުތައް ނޭގި ޖިހާދުގެ ވާހަކަ ދައްކާތީ ޖިހާދުގެ މުޤައްދަސްކަމާއި މާތްކަމަށް ބައެއް މީހުންގެ ހިތުގައި ޤަދަރު ކުޑަވެއެވެ.\nއިސްލާމީ ޤައުމަކަށް ޖިހާދު ކުރެވޭނީ ޙާކިމާގެ އަމުރަށެވެ. ނަމަވެސް ކާފަރުން އިސްލާމީ ޤައުމެއްގެ ޙާކިމާ ޝަހީދުކޮށްލައި އެ ޤައުމަކަށް އަތްގަދަކޮށް އެ މީހުންގެ ބާރުގެ ދަށަށް ގެންގޮސް މުސްލިމުންނާ ދެކޮޅަށް މަސައްކަތްކުރާނަމަ، މުސްލިމުންގެ ދިފާޢުގައި ޙާކިމާގެ އަމުރެއް ނެތަސް ޖިހާދުކުރެވިދާނެއެވެ. އެހެނީ އެޙާލަތުގައި ޙާކިމާ ވަނީ ޝަހީދުކޮށްލެވިފައެވެ. ބޮޑުތަކުރުފާނާއި ދޮންބަންޑާރައިން ކުރެއްވީ އެފަދަ ޖިހާދެކެވެ. ނޮވެމްބަރ3ގެ ޢުދުވާނީ ޙަމަލާގައި ދީނާއި ޤައުމުގެ ދިފާޢުގައި ކުރީ ވެސް ޖިހާދެކެވެ. އެއީ ޙާކިމާގެ އިޛުނަޔާއެކު ކުރެވުނު ޖިހާދެކެވެ. ދީނުގެ ދިފާޢުގައި ހަމަ ތިބެލައިފައި ޢުދުވާނެއް ހިންގުމަކީ ނުވަތަ، ދުނިޔޭގެ އެދުމަށްޓަކައި ތަޅާއިފޮޅުމަކީ ނުވަތަ ތިމާމެންނާ ޢަދާވާތްތެރިކަމެއް ނެތި އެކުވެރިކަމާއެކު އުޅޭ ޢައިރު މުސްލިމަކަށް ޙަމަލާ ދިނުމަކީ ޖިހާދެއް ނޫނެވެ. އެއީ އިސްލާމް ދީން ނަހީކުރާ ކަންކަމެވެ. ހަގީގަތުގައި ޖިހާދުގެ އެންމެ މުޤައްދަސް މާނައަކީ އިސްލާމް ދީން ޙިމާޔަތްކުރުމަށްޓަކައި ގަދައަޅައި މަސައްކަތްކުރުމެވެ. ޢުދުވާނު ހިންގުމެއް ނޫނެވެ.\n100 % މައުލޫމާތު މުއްސަނދިވި\nއިސްލާމްދީން އިސްލާމީ ފިކުރު ދީނަށް ފުރައްސާރަ އިސްލާމީ ވަހުދަތު ޖިހާދު\nOctober 12, 2019 15:12:14\n"ހަރުކަށި" ފިކުރާ ދެކޮޅަށް ނެރުނު "ލާދީނީ" ރިޕޯޓާމެދު ފަލްސަފީ ނަޒަރަކުން\nNovember 13, 2019 16:31:28\nމުސްލިމުންގެ ޙަޔާތުގައި އިސްކުރަންޖެހޭ ކަންތައްތައް\nDecember 21, 2019 15:11:19\n'ދީނީ ހަރުކަށި' ފިކުރަކީ ކޮބައިކަމާއި އެކަމުގެ ސަބަބާއި އަދި އެކަމުގެ ހައްލުގެ މައްޗަށް ބަލައިލުން - 1


''Kandike Loabi'' “ކަނޑިކެ ލޯބި” – Huvadhoo News ''Kandike Loabi'' Huvadhoo News\nފޮޓޯ:- ހަސަން ނަޖްމީ\nއެއީ މީގެ ޒަމާންތަކެއް ކުރިއެވެ. ކާށިދޫގެ ފާލަމުން ފައިބާއިރު ކަނާއަތްފަރާތުން ފުރަތަމަޖެހޭ ގެއަކީ އުސްމާނާ ހަރީރާގެ ދެމަފިރިން ދިރިއުޅޭ ގެއެވެ. ލަކުޑިން މެއްލަޖަހައިގެން ބިތްބައްދައި ފަނުން ހިޔާކޮށްފައިވާ ރީތި ކުޑަކުޑަ ގެއެކެވެ. އެތެރެގެ އެއީ އުސްމާނުގެ ދެމަފިރިންގެ ބައެވެ. މައިދައިތައާއި ބަފާބެ ނިދަނީ ދިމާއެނދުގައެވެ.\nއާދައިގެ މަތިން މިރޭވެސް އިޝާނަމާދުން އައިސް ރޭގަޑުގެ ނާސްތާ ނިންމާލުމަށް ފަހު ހަރީރާގެ ލޮލަށް އުސްމާނު ބަލާލިއެވެ. “މިރޭވެސް ނިދާނީ ބޮޑުއަށީގައިތަ؟ މިހާރު އަހަރެންގެ މަގަތުގައި ހަރީރާ ނުނިދާތާ ތިންމަސްދުވަސް ވެއްޖެ.” އުސްމާނުގެ ވާހަކަށް ހަރީރާ ޖަވާބު ދިނުމުގެ ބަދަލުގައި ފޫހިގޮތަކަށް އުސްމާނާ ދިމާއަށް ބަލާލުމަށްފަހު ތެދުވެގެން ގޮސް ބޮޑުއަށީގައި އޮށޯވެ ނިދައިފިއެވެ.\nއުސްމާނު ބިޑިއެއް ރޯކޮށްގެން ބޭރަށް ނުކުމެ މިސްރާބުޖެހީ އެއްގަމާދިމާއަށެވެ. ހަރުދުވެލީގައި ހިނގާފައިގޮސް އެރަށު ތައްޚާނުބޭ އުޅޭ ގޭގެ ވޮއް އަލިވާ ހިސާބަށް އަރާފައި ކަރުކެހިލިއެވެ. ގޭތެރޭން އަޑެއް ބަޑެއް ނުއިވުމުން ދެދޮރުކަނީގައި އަތްއަޅާލުމަށްފަހު ގޭތެރެ ބަލާލިއެވެ. ތައްޚާނުބޭ އިނީ ތައްޓެއް ލިޔާށެވެ. ތައްޚާނުބޭ ކުރަން އިން ކަންތައް ނިމުމުން ތައްޚާނުބޭގެ މަގަތުގައި އުސްމާނު އިށީންދެ އޭނާގެ މުހުތާދު ކިޔާދިނެވެ. ހަރީރާ އުސްމާނާ ހިތާނުވާ ވާހަކައެވެ. ބަސްނުކިޔާ ވާހަކައެވެ. އިނދެގެން އުޅުނަސް ކައިވެނީގެ އެއްވެސް އުފަލެއް ނެތްވާހަކައެވެ.\nތައްޚާނުބޭ އުސްމާނުގެ ކޮނޑުގައި އަތްޖަހާލާފައި ބުންޏެވެ. ” ކޮއި ފުޅާ ކަންބޮޑުނުވޭ. ތައްޚާނުބޭ ބަހައްޓާނީ ހަމަ އެންމެ އެތިފަހަރެއް. ބުނަންތަ! މިއީ މުޖައްރިބު ފަންޑިތައެއް. މިއީ ދަރިންނަށްވެސް ހަދާނުދޭވަރުގެ ފަންޑިތައެއް. މީތި ކާމިޔާބު ވެއްޖެ ނަމަ ހަރީރާ ކަލެޔާހެދި މޮޔަވާނެ. އުސްމާނު ކޮށްދޭންވިކަމަކީ ހަރީރާ ނިދަން ލާން ގެންގުޅޭ ކަނޑިއްކެއް މަގޭ އަތުޖައްސާލަދޭންވީ”\nއުސްމާނު އަޅާ އިތިކޮށް ދުވައްގަތެވެ. ގެއަށް ގޮސް ހަރީރާ ނިދަން އަންނަ ކަނޑިކިތަކުގެ ތެރެއިން ބާ ކަނޑިއްކެއް ތައްޚާނުބޭއަތަށް ގެނައެވެ. ތައްޚާނުބޭ ކުރިކަމެއް ކުރުމަށް ފަހު ކަނޑިކި އުސްމާނުއަތަށް ދެމުން ބުންޏެވެ. “އުސްމާނާ ބުނަން! ހަރީރާ މިކަނޑިކި އަނދެފިއްޔާ އެރޭ ނިދާނީ އުސްމާނުގެމަގަތުގަ. އުސްމާނުކައިރިން އެންމެ ހިނދުކޮޅަކަށްވެސް ދުރަކަށް ނުދާނެ.” އުސްމާނު ދުވަމުން ފުމެމުން އައިސް ކަނޑިކި ހުރިތާނގައި ބެހެއްޓިއެވެ.\nބޮޑުއަށްޓާދިމާ ރޯނުގައި ހުރި ކަނޑިކަށް ދެއިރު ދެދަޅައަށް އުސްމާނު ބަލައެވެ. ދެދުވަސް ވެއްޖެއެވެ ތިންދުވަސް ވެއްޖެއެވެ. ހަތަރުވަނަދުވަހުގެ ރޭ އުސްމާބަލާލިއިރު ކަނޑިކެއްނެތެވެ. އުސްމާނު އުފަލުން ފޮޅުނެވެ. ކާހިތެއްވެސް ނުވިއެވެ. ބަނޑު ހުރީ ފުރިފައެވެ. ޢިޝާނަމާދުން ފޭބިގޮތަށް އައިސް މުޅިގައިގައި އޯކޭސެންޓުގެ މީރުވަސް ހިއްޕާލިއެވެ. ކުރީ ރޭތަކަށްވުރެ ބޮޑަށް ބައްތިވެސް ކަނިކޮށްލިއެވެ. އެހެން ރޭރެއާ ޚިލާފަށް މިރޭ ނިދަން އޮށޯތީ އެންމެ އައު މުންޑު އަނދެގެނެނެވެ.\nގޭގެ އެންމެންނިދާ ހަމަހިމޭންވެއްޖެއެވެ. އުސްމާނަކަށް ނުނިދެއެވެ. ނިދިނުވެސް އާދެއެވެ. ވާނީވެސް އެހެންތާއެވެ.މިރެއަކީ ބޮޑުރެއެއްވިއްޔާއެވެ. ހީވަނީ ގޭތެރޭގައި މީހަކު ހިނގާހެންނެވެ. ހަރީރާ އައިސް ގޮވާލާހެންނެވެ. މިހާލުގައި އުޅެނިކޮށް ބާރަގަޑިބައިވެއްޖެއެވެ. ކުއްލިއަކަށް މަދިރިގެ ބޭރުން ހިޔަންޏެ އްވާހެންހީވިއެވެ. އަންހެނެކެވެ. ލިބާސްލައިގެން ހުރި މީހެކެވެ. އުސްމާނު ދެލޯބޮޑުކޮށްގެން ބަލަހައްޓައިގެން އޮތެވެ. އޭނާހިތައް އެރިއެވެ. ތައްހާނުބޭ އެބުނީ ހަމަތެދެކެވެ. އަހަރެންގެ ޕަރުވާނާ އައީއެވެ. މަގޭ ހަރީރާ މަށާއި ހިތްކީއެވެ. އެމީހަކު އައިސް މަދިރިގެއާ ކައިރިވެއްޖެއެވެ. އުސްމާނު އަވަހަށް ލޯމަރާލިއެވެ. އަދި ގުގުރީގައިވައި އަޅުވާލުމަށްފަހު ރީތި ގަހަކަށް ބޮޑުސަތަރު ވެއްޓިފައި އޮންނަކަހަލަ ގޮތަކަށް އޮތެވެ. އެމީހާއައިސް އެނދުގައި އޮށޯއްވެއްޖެއެވެ. އުސްމާނުގެ ގައިގާ ބައްދާލިއެވެ. އުސްމާނު އުފަލުން ފޮޅުނެވެ. ދުވަސްގަނޑަކަށް ފަހު އޭނާގެ އަނބިމީހާ އޭނާގެ ގައިގައި ބީހިލުމުންނެވެ.\nހަމައެވަގުތު ބަފާބެ ޔައުގޫބަށް ހޭލެވިއްޖެއެވެ. އޭނާގެ އަނބި ޒައިނަބު އެނދަކު ނެތެވެ. ރަނގަޅަށް ލޯހުޅުވާ ބަލާލިއެވެ. ބޮޑުއަށީގައި ހަރީރާ ނިދާފައި އޮތެވެ. ޔައުގޫބު ތެދުވެގެންގޮސް ދޮރުމަތި ދޮރަށް ބަލާލިއެވެ. ގިފިލިފަރާތު ދޮރަށް ބަލާލިއެވެ. ދޮރުތައް ހުރީ ތަންޑު އަޅުވާފައެވެ. އެތެރެގެތެރެއަށް ބޯދިއްކޮށްލިއިރު މަދިރިގެތެރޭގައި ދެމީހަކު ހުޅޭހެން ހީވިއެވެ. ބަފާބެއަށް ޝައްކުވިއެވެ. އޭނާ ހިތަށް އެރިއެވެ. އަނެއްކާ ބޮޑުއަށީގައި އެއޮތީ ހަރީރާ ބާވައެވެ. ނޫނީ ޒައިނަބު ބާވައެވެ. މަޑުމަޑުން ގޮސް ބޮޑުއަށިކައިރިއަށް ލެފިލިއެވެ. އެއީ ހަމަ ހަރީރާއެވެ. އުސްމާނުގެ އަނބި ހަރީރާއެވެ. އުތުރުއެދުގައި އެއޮތީ ޒައިނަބުކަން ޔަގީންވިއެވެ. ޔައުގޫބުގެގައިން އޮށްދާހިއްލާގަތެވެ. ހީބިބިނަގައިގަތެވެ. ވިންދު އަވަސްވިއެވެ.\nމޫނުމަތި ރަތްވިއެވެ. ވަގުތުން ގޭތެރޭގައި ހުރި ތަންޑުބުރިއެއްނެގިއެވެ. އަނދެގެންހުރި މުންޑު އަރުވާޖެހުމަށްފަހު ބަލާކަށް ނުހުރެ އެތެރެގެއަށްވަދެ މަދިރިގެ ފޮތިގަނޑު ހިއްލާލުމާއިއެކު ޒައިނަބު ގައިގާ ބޮނޑިއެއް އުސްމާނުގައި ދެބޮނޑި އަޅައިފިއެވެ.\nއުސްމާނަށް ހޭވެރިކަން ވީ އަދިކިރިޔާއެވެ. ރަނގަޅަށް ލޯހުޅުވާ ބަލާލިއިރު ކަމަކުދާކަށް ނެތެވެ. ކައިރީގައި މިއޮތީ ހަރީރާއެއްނޫނެވެ. މައިދައިތައެވެ. ލަދުން ހަދާނެ ގޮތް ހުސްވެއްޖެއެވެ. އަނގައިން ބަސްހުއްޓުނެވެ. ޔައުގޫބު ޒައިނަބުގެ އަތުގައި ހިފާ އުސްމާނާ ވަކިކުރަން މަސައްކަތްކުރިއެވެ. އެވަގުތު ޒައިނަބު ބުނަމުންދިޔައެވެ. “އަހަރެން އުސްމާނާ ހިތާވެއްޖެއެވެ. އަހަރެން އޭނަޔާ ވަތްކެއްނުވާނަމެވެ.” މިހެން ގޮވަމުން އުސްމާނުގެ ގައިގައި އައްޓަމަހެއް ފަދައިން ހިއްޕައިގެނެގެން އޮތެވެ.\nގޭތެރޭގައި އަޑުފަށްގަޑު ގަދަވެއްޖެއެވެ. ތަންގަޑުމީހުން ގޭދޮށަށް އެއްވެއްޖެއެވެ. ހަރީރާއަށްވެސް ހޭލެވިއްޖެއެވެ. އެތެރެގެތެރެއަށް ގޮސް ބަލާލިއިރު ކަމަކުދާކަށް ނެތެވެ. މަންމަ މިއޮތީ ފިރިމީހަގާތަށް އަރައެވެ. ހަރީރާއާއި ޔައުގޫބާ ދެމީހުންވެގެން ޒައިނަބު، އުސްމާނާ ވަކިކުރެވޭތޯ މަސައްކަތްކުރަމުން ދިޔައެވެ. އެކަމަކު ހިލާ އެހެނަކުން ނުވިއެވެ. އެންމެ ފަހުން ކަންތައް ވީގޮތް އުސްމާނަށް ވިސްނިއްޖެއެވެ. ތައްޚާނުބޭ އަތަށް މިގެންދެވުނީ ހަރީރާގެ ކަނޑިއްކެއްނޫނެވެ. މައިދައިތަގެ ކަނޑިއްކެވެ. އުސްމާނު ހާސްވެ ކަންތައް ބޮޑުވެއްޖެއެވެ. ހަދާނެ ގޮތް ހުސްވެ ސިކުނޑި ސުމަކަށް ދިޔައެވެ.\nނޯޓް: މިއީ ފަންވަތް ސައިޓްގައި ޢަބްދުﷲ ޢަފީފް / އިމޭޖް،ކ.ކާށިދޫ ލިޔެފައިވާ ވާހަކައެކެވެ.\nއެހެނުންވާނީވެސް އަހަރެން އިދެގެންއުޅޭ ޔައުގޫބަވުރެ އުސްމާނީ މާޅަވިޔާ ބަލަންރީތިވެސްމެ


މެންބަރުންގެ ޚިޔާލު: މައުމޫނިޒަމްގެ ވައިރަހުން މިޤައުމު ސަލާމަތް ކޮށްދޭށެވެ! – Maldivian Democratic Party\nމެންބަރުންގެ ޚިޔާލު: މައުމޫނިޒަމްގެ ވައިރަހުން މިޤައުމު ސަލާމަތް ކޮށްދޭށެވެ!\nރާއްޖޭގައި މިނިވަން ދިމިކްރާތީ ވެރިކަމެއް އެބައޮތްތޯ ސުވާލު ކޮއްލައިފިނަމަ ދެއްވާނީ ކޮންޖަވާބެއްތޯއެވެ؟ ތިންބާރު ވަކިކުރެވި މިނިވަން ވެފައިވާ ރިޔާސީ ނިޒާމެއްގެ ދަށުން ހިންގަމުންގެންދާ ، މަލްޓިޕާޓީ ނިޒާމެއް ރާއްޖޭގައި އެބައޮތްކަމުގައި ވިދާޅުވާނީ ކިތައް ބޭފުޅުންތޯއެވެ؟ ސިޔާސީ ޕާޓީ ހެދުމުގެ މިނިވަންކަން ދިވެހީން ހޯދީ ކޮންފަދަ ހާލެއްގައިކަން ވިސްނަވާށެވެ. ބަހުގެމާނަ އަރާރުންކޮށްގެން އެކިއިރު އެކިގޮތަށް ދެއްކުނު އެތަކެއް ބަހަނާތަކަށްފަހު ދިވެހީން ސިޔާސީ ޕާޓީ އުފެއްދީ “މޮހޮނަށް އޮޑިދިންގޮތަށް” ސިޔާސީ ޕާޓީ ހިންގާން ހެއްޔެވެ؟ ވިސްނާ ވަޑައި ގަންނަވާށެވެ. މިއަދު ރާއްޖޭގައި ސިޔާސީ ޕާޓީ ހިންގަމުން ގެންދަނީ ކިހިނެއްތޯއެވެ؟ ޕާޓީގެ މެންބަރަކު ބޭނުންވެއްޖެ ހާލަތެއްގައި އެޕާޓީއެއްގެ ނަމުގެ ކުރިއަށް އަކުރެއްލައިގެން ޕާޓީގެ ހިންގާ ގަވާއިދުގެ ގޮތުގައި އޭގެ ބެލެނިވެރި ފަރާތް ކަމުގައި ބުނެއުޅޭ އިލެކްޝަންސް ކޮމިޝަންގައި ރަޖިސްޓްރީ ކޮށްފައިވާ ގޮތާ މުޅީން ޚިލާފަށް ކަންކަންކުރުމުން އެކަމަކީވެސް މިއަދު ހަމައެންމެ ރަނގަޅު ކަމެއްގެ ގޮތުގައި ހަދައި އެކޮމިޝަނުން އެއޮންނަނީ ބަލަހައްޓައިގެން ޗުއްޕުވެސް ބުނާން ނުކެރިފައެވެ. މިއަދު ރާއްޖޭގައި އޮތީ ކިތައް ސިޔާސީޕާޓީކަމެއްވެސް ނޭނގެއެވެ. މާދަމާ އެމްޑީޕީ 123 ގެ ނަމުގައިވެސް ސިޔާސީ ޕާޓީތައް ރަޖިސްޓްރީ ކުރުމަކާ ނުލައި ހިންގާންވީއެވެ. ދާދިފަހުން ރިފޯމް މޫވްމެންޓުގެ ނަމުގައި ރަޖިސްޓްރީ ކުރާން އުޅުނު ޕާޓީއެއްގެ ފުރަތަމަ ޖަލްސާ ބާއްވާން އުޅުނުއިރު އިލެކްޝަންސް ކޮމިޝަނުން ކުޅިމިރުހެއް ކެވިގެން އުޅުނުހެން އެޖަލްސާއަށް އެކޮމިޝަނުގެ މީހުން ފޮނުވައިގެން މީހުންގެ އަދަދު ހަމަވޭތޯ ބަލާންއުޅުނު އިރު ހީވަނީ އެހެން ކަމެއްހެން ނެވެ. މިއަދު ގާނޫނީ ގޮތުން އުފެދިފައިވާ ސިޔާސީ ޕާޓީއެއް، އަދި އަމުދުން މަޖުލީހުގެ އަޣްލަބިއްޔަތު އޮތް ، ރާއްޖޭގެ އެންމެބޮޑު އިދިކޮޅު ޕާޓީގެ ނަން ދެފައިންއަރައި ދެއަތުން ދަމައި އިރާލައިގެން ބަޔަކު ތިބެ ހެއްދެވި ނުހެއްދެވިއަށް ގޮވާއިރު އެބުނާ ޒިންމާދާރު ކޮމިޝަން ވުޖޫދުގައި ދެމިއޮތްކަމާމެދުވެސް ޝައްކެވެ. މިއީ ރާއްޖޭގައި ސިޔާސީޕާޓީ ހިންގުމުގެ ހާލަތު އޮތްގޮތެވެ. ގަބޫލު ކުރެއްވޭތޯއެވެ؟\nރާއްޖޭގެ ގާނޫނުއަސާސީގައި ބުނެފައިވަނީ މިއީ ރިޔާސީ ނިޒާމެއްއޮތް ގައުމެއް ކަމުގައެވެ. އެކަމަކު އެގާނޫނު އަސާސީގައި ރިޔާސީ ނިޒާމާ ޚިލާފު ކިތައް މާއްދާ އެބައޮތްތޯއެވެ؟ އަދި ރިޔާސީ ނިޒާމާ ތަޢާރަޟްވާ ކިތައް ގާނޫނު ހެދި އަމަލު ކުރެވެމުން އެބަދޭތޯއެވެ؟ ގާނޫނުއަސާސީ ގައި މިއީ ޔުނިޓަރީ ދައުލަތެއް ކަމުގައި ބުނެފައިވާއިރު ލޯކަލް ކައުންސިލްގެ ގާނޫނުގައި މިއާފުށުއަރާ ކިތައް މާއްދާ އެބައޮތްތޯއެވެ؟ ގާނޫނު މާނަކުރުމުގެ ޒިންމާއުފުލާ ސްޕްރީމްކޯޓުގައި އަދިވެސްހުރީ ތަޅުއަޅުވާފަތޯއެވެ؟\nމީޑިޔާގެ މިނިވަންކަމަކީ މިފަދަ ގައުމެއްގެ ހަތަރުވަނަ ބާރުކަމުގައި ބުނެ އުޅޭއިރު އެބައެއްގެ ޖީބުގެ ތެރޭގައި ސަރުކާރު އޮތުމަށް ކެތްމަދު ވެފައިވާ ދެތިން މަހުޖަނުން ޓީވީޗެނަލް ހަދައިގެން 24 ގަޑިއިރު ސަރުކާރު ވައްޓާލުމަށް ރައްޔިތުންނަށް ގޮވަމުން ގެންދިއުމަކީ މީޑިޔާގެ މިނިވަންކަމުގެ ފައިދާ ހަމައެކަނި ހިފާންއޮތްގޮތް ކަމުގައި ދެކިގެން މެނުވީ ހަތަރުވަނަ ބާރަކަށް މީޑިޔާ ހެދޭން ނެތީތޯއެވެ؟ އެއް ، ޚަބަރާ އަނެއް ޚަބަރަކާ މަސްހުނިކޮށް ރައްޔިތުންނަށް އޮޅުންބޮޅުން އަރާނެ ބީދަޔަކުން ކަނޑައެޅިގެން ދޮގު ޚަބަރުތައް ފަތުރަމުންދާއިރު އަދި، އިންތިހާއަށް އެއްފަރާތަކަށް ފިކުރުތައް ސޮއްސާލައިފައި ވާއިރު މީޑިއާގެ ރެގިއުލޭޓަރީ ބޮޑީއެއް މިގައުމުގައި މީޑިޔާގެ ކަންކަން ބަލާން އެބައޮތްކަމާ މެދު ޝައްކު ނޫފެދޭތޯއެވެ؟\nޝަރުޢީ ދާއިރާއަށް ހުށައެޅޭ ކަންކަމުގައި އެއްބާވަތެއްގެ ކަންކަމުގައި ތަފާތު ޙުކުމްތައް ކުރަމުން ގެންދާއިރު މިއީ އިންސާފުވެރި ޝަރުޢީ ނިޒާމެކޭ ބުނުމުގެ ފުރުސަތު ކިހާވަރަކަށް އެބައޮތްހެއްޔެވެ؟ ﷲ ތަޢާލާގެ މިންވަރުފުޅުން ދިވެހީންނަށް މިދެއްވާފައިވާ މަތިވެރި އިސްލާމީ ޝަރީއަތުގެ އިންސާފުވެރިކަން ކިހާވަރަކަށް އެބަ ދައްކުވައި ދެވޭހެއްޔެވެ؟ މީސްތަކުން އެޝަރީއަތުގެ އިންސާފުވެރިކަން ދެކި ތެދުމަގު ޚިޔާރުކުރާ މަތިވެރި ޝަރީއަތް އޮރިޔާންކޮށް އެއްކަނުގައި ހިފައި ބިންމައްޗަށް ޖަހާކަމުގައި ތުހުމަތު ކުރެވޭ ބަޔަކަށް ކިހާވަރެއްގެ އިންސާފެއް މިގައުމުގައި ގާއިމު ކުރެވިދާނެ ހެއްޔެވެ؟\nތިރީސް އަހަރުގެ ޚުދުމުޚުތާރު ވެރިކަމުގެ ވައިރަހުން ލޮކުވެފައިވާ ޝަރުއީ ނިޒާމަކާއި ، އެވެރިކަމުގެ ވާރުތައިން މުއްސަނދި ވެފައިވާ އަމިއްލަ އެދުމުން ފުރިފައިވާ މަހުޖަނުންނާއި ، މަޖުލިސް މެންބަރުންނާއި ، މުޅިގައުމުގައި އިންދާދީފައިވާ މަސްތުވާ އެއްޗެތީގެ ވަބާއާއި މިލިފައިވާ ބޮޑެތި ގޭންގުތަކުގެ އަތްދަށުން މިގައުމު ސަލާމަތް ކުރުމަށް ، ސަރުކާރާއި ފުލުހުންނާއި ، ސިފައިން ކުރަމުން ގެންދާ މަސައްކަތަށް ފާޅުގައި ހުރަސްއަޅައި ، ޑޮލަރޭ ،އިގްތިސާދޭ ގޮވަމުން ނުކުމެ ގައުމުގެ ޒުވާނުންގެ ނަން ޚަރާބު ކުރަމުން ގެންދާ ސިޔާސީ “އަރުގޯލައިންގެ” ނާޗަރަންގީގައި ގައުމުގެ ހިމާޔަތުގައި ތިއްބެވި ފުލުހުންނާއި ސަލާމަތީ ބާރުތައް ކޮށާ ކުދިކުދިކޮށް އަލިފާން ޖަހާތަން ބަލާން ތިބުމަކީ މިބުނާ ހެޔޮވެރިކަން މާނަކުރާ ގޮތްހެއްޔެވެ؟ ދުނިޔޭގެ މީޑިޔާތަކަށް ކަމުގެ ހަޤީގަތް އޮޅުވާލައި ދެމުން ގެންދާ މައުލޫމާތު ތަކުގެ ސަބަބުން ދިވެހި ރާއްޖޭގައި މަގުމައްޗަށް ނުކުމެ ހައި ސެކިއުރިޓީ ޒޯނެއް ، އާންމުންގެ މިނިވަންކަމެއް ނެތްގޮތެއްގައި މަގުތަކުގައި ހުޅުޖަހާ ފުލުހުންނާއި ދިމާލަށް ގާއުކައި އަލިފާން އުކާމީހުން ހަންމަތަކޮށް ފުލުހުންގެ ގާނޫނާ އެއްގޮތަށް ފިޔަވަޅު އެޅުމަކީ މައުމޫނުގެ ސަރުކާރުގައި ޖަލުގައި ތިބި ބައެއްގެ ގަޔަށް އޭނާގެ އޯޑަރަށް ބަޑިޖަހައި މަރައިލުމަށްވުރެ ބޮޑު ޖަރީމާއަކަށް ހަދާން އުޅުމަކީ މިގައުމުގެ ހާލަތު ކިހާމިންވަރަކަށް ވައްޓާލެވޭތޯ ކުރާ މަސައްކަތެއް ބާވައެވެ؟\nކޮންމެ ބަޔަކު ކޮންމެ އެއްޗެއް ކިޔަސް މިގައުމުގެ ޑިމޮކޮރަސީ ހަރުދަނާކޮށް މިނިވަން ޑިމޮކްރެޓިކު ވެއްޓެއް ގާއިމު ކުރެވޭނެ ދުވަހެއް މިގައުމުގައި ވަކި ހިއްޕައިގެން މިއޮތް މައުމޫނުގެ ތިރީސް އަހަރުގެ ޚުދުމުޚުތާރު ކަމުން ވާރުތަވެފައިވާ މައުމޫނިޒަމްގެ ނުރައްކާތެރި ވައިރަސް ނައްތާ ލެވިގެން މެނުވީ އަންނާނެ ކަމަކަށް ގަބޫލެއް ނުކުރެވެއެވެ. އަދި ހަސަދައިން ފުރިފައިވާ ބައެއްނުކުމެ ޖަހާހާ ކުޅިއެއް ބަލާން ތިބުމަކީ ޑިމޮކްރަސީ ކަމުގައި މާނަކުރާން ވަރަށް ދައްޗެވެ. މިގޮތުގައި އަޅާނުލައި ތިބެން ވެއްޖެނަމަ މިވައިރަސް ދާދި އަވަހަށް އިތުރުވެ ޒާތްބަދަލުކޮށް މުޅިގައުމު ކައި ހުސްކޮށްފާނެ ކަން ކަށަވަރެވެ. ސަރުކާރުން މިކަމުގައި ވިސްނައި ވަޑައިގަތުމަށް ގޮވާލަމެވެ.


Gaumee Dhuvahu Raees Gaumaa Muhaathabu Kurahvvaane | Hathaavees\nގައުމީ ދުވަހު ރައީސް ގައުމާ މުހާތަބު ކުރައްވާނެ\nއޮކްޓޯބަރ 17, 2020 ހަތާވީސް އޮންލައިން\nމިނިވަން ދުވަހާއި ގުޅިގެން ޖުމްހޫރީ މައިދާނުގައި ބޭއްވި ދިދަ ނެގުމުގެ ރަސްމިއްޔާތުގައި ރައީސް ސޯލިހު ބައިވެރިވެވަޑައިގަންނަވަނީ: ފޮޓޯ / ރައީސް އޮފީސް\nމި އަހަރުގެ ގައުމީ ދުވަހުގެ މުނާސަބަތުގައި، ރައީސް އިބްރާހީމް މުހައްމަދު ސޯލިހު ދިވެހި ގައުމާ މުހާތަބު ކުރައްވާނެ ކަމަށް ރައީސުލްޖުމްހޫރިއްޔާގެ އޮފީހުން ބުނެފިއެވެ.\nރައީސް އޮފީހުން މިއަދު ބުނީ ރައީސުލްޖުމްހޫރިއްޔާ ގައުމާ މުހާތަބު ކުރައްވާނީ ގައުމީ ދުވަހުގެ ހެނދުނު 10:00 ޖަހާއިރު ޚަބަރު ފަތުރާ ވަސީލަތްތައް މެދުވެރިކުރައްވައި ކަމަށެވެ.\nޤައުމީ ދުވަހުގެ ރަސްމީ ޖަލްސާ، ކޯވިޑް 19 އިގެ ހާލަތާ ގުޅިގެން މިއަހަރު ނުބާއްވަވާ ގޮތަށް ސަރުކާރުން ވަނީ ހަމަޖައްސާފައެވެ. އަދި ގައުމީ ދުވަހުގެ ރަސްމީ ޖަލްސާ ފަސްކުރެއްވުމާ ގުޅިގެން އެ ޖަލްސާގައި ދެއްވަމުން ގެންދަވާ ޤައުމީ އިނާމު ދިނުން ވެސް ވަނީ ފަސްކޮށްފައެވެ.\nރައީސް އޮފީހުން ބުނީ ކޯވިޑުގެ ހާލަތު، ޢާންމު ހާލަތަކަށް ބަދަލުވުމުން، ޤައުމީ އިނާމު ދެއްވުމަށް ޚާއްޞަ ޖަލްސާއެއް ބާއްވާނެ ކަމަށެވެ. އަދި މި ޖަލްސާ ބާއްވާނެ ތާރީޚު ފަހުން އިޢުލާން ކުރާނެ ކަމަށް ވަނީ ބުނެފައެވެ.\nގައުމީ ދުވަހަކީ ކޮންމެ އަހަރެއްގެ ރަބީއުލް އައްވަލް މަހުގެ 1 ވަނަ ދުވަހެވެ. މިދުވަސް ފާހަގަކުރަނީ އައްސުލްތާން މުހައްމަދު ތަކުރުފާނުލް އައުޒަމް ޕޯޗްގީޒުންގެ އަތްދަށުން ދިވެހިރާއްޖެ ސަލާމަތްކުރެއްވި ޒިކުރާ އާކުރުމުގެ ގޮތުންނެވެ.\nދިވެހީންގެ ގައުމީ ދުވަހެއް ފުރަތަމަ ފާހަގަކުރީ 1365 ވަނަ އަހަރުގެ ރަބީއުލްއައްވަލް މަހުގެ ފުރަތަމަ ދުވަހުއެވެ. އެއީ4ފެބްރުއަރީ 1946 ގައެވެ. އޭގެ ކުރިން ގައުމީ ދުވަހުގެ ނަން ލިބިގެން ވަކި ދުވަހެއް ދިވެހީން ފާހަގަ ކުރަމުން ގެނެސްފައެއް ނުވެއެވެ. މިހެނީ 15 އަހަރާއި6މަސް ދުވަހުގެ ދިގު އަޅުވެތި ކަމަކަށް ފަހު ޕޯޗްގީޒުންގެ އަތްދަށުން ދިވެހިރާއްޖޭ މިނިވަންވީ 981 ވަނަ އަހަރުގެ ރަބީއުލްއައްވަލް މަހުގެ 1 ވަނަ ވިލޭރެއެވެ.\nPrevious ކޮވިޑް ޖެހިގެން 67 އަހަރުގެ ދިވެއްސަކު މަރުވެއްޖެ\nNext އެންއައިސީ އަށް ގާސިމް އައްޔަން ކުރަން ކޮމެޓީން ފާސްކޮށްފި\nމަގާމުން ވަކިކުރަން މަޖިލީހަށް ފޮނުވާފައިވާ މާމެންދޫ ކޯޓުގެ އިސް މެޖިސްޓްރޭޓު ސަސްޕެންޑުކޮށްފި\nއޮކްޓޯބަރ 25, 2020\nވެންޓިލޭޓަރު މައްސަލަ ރިވިއު ކޮށްދިނުމަށް އޭސީސީ އިން ޕީޖީގައި އެދިއްޖެ\nއިމްރާންގެ އިތުބާރު ނެތްކަމުގެ މައްސަލަ އިދިކޮޅުން މަޖިލީހަށް ވައްދަނީ\nމޭޑޭގައި ސިޔާސީ މަންފާއަށް އިމްރާން ދެއްކި ވާހަކަ ތަހުގީގުކުރަން ރިލްވާންގެ އާއިލާއިން ގޮވާލައިފި


jared genser raajje sifa kuranee varah nikamethi koh\nޖެރާޑް ޖެންސާރ ރާއްޖެ ސިފަ ކުރަނީ ...\nއަންނަ ބުރާސްފަތި ދުވަހުން ފެށިގެން ޓްރީޓޮޕް ...\nby vomadmin February 26, 2018\nއީޔޫ ކައުންސިލްއަށް ޓެރަރިޒަމްގެ ކުށް ސާބިތުވެފައިވާ ގައިދީ މުހައްމަދު ނަޝީދުގެ ބައިނަލްއަގްވާމީ ޤާނޫނީ ވަކީލުންގެ ޓީމުގައި ހިމެނޭ ޖެރާޑް ޖެންސާރ އީޔޫއަށް ހުށަހެޅި ރިޕޯޓްގައި ރާއްޖޭގެ ރައްޔިތުން ސިފަކޮށްފައިވަނީ ނިކަމެތި ރައްޔިތުންގެ ގޮތުގައި ކަމަށް ދިވެހި ރާއްޖެއިން ވިލާތުގެ އިއްތިޙާދާށް ކަނޑައަޅުއްވާފައި ހުންނަވާ ސަފީރު އަހްމަދު ޝިއާން ސިފަކުރައްވައިފިއެވެ.\nއީޔޫގެ ކައުންސިލްއިން ރާއްޖެއާއި ގުޅޭގޮތުން ނެރުނު ބަޔާނާއި ގުޅިގެން ޗެނަލް 13 އަށް ދެއްވި ޙާއްސަ ބަސްދީގަތުމެއްގައި ދިވެހިރާއްޖެއިން ވިލާތުގެ އިއްތިޙާދަށް ކަނޑައަޅުއްވާފައި ހުންނަވާ ސަފީރު އަހްމަދު ޝިއާން ވިދާޅުވީ، ވިލާތުގެ އިއްތިހާދު ނުވަތަ އީޔޫގެ ކައުންސިލް އިން ބޭއްވި ބައްދަލުވުމަކީ ރާއްޖެއާއި ގުޅޭގޮތުން ބޭއްވި ބައްދަލުވުމެއް ނޫން ކަމަށާއި އެއީ މިއަހަރުގެ ފުރަތަމަ ކުއަޓާރގެ ފުރުތަމަ ބައްދަލުވުން ކަމަށެވެ. ޝިއާން ވިދާޅުވީ އީޔޫ ކައުންސިލްއިން އާއްމުކޮށް ދެމަހުން އެއް މަހު ބައްދަލުވުން ބާއްވާ ކަމަށެވެ.\nޝިއާން ވިދާޅުވީ މި ބައްދަލުވުމާ ގުޅުވާ އީޔޫއިން ނިންމެވީ ރާއްޖެއާއި ގުޅޭގޮތުން ބަޔާނެއް ނެރެން ކަމަށެވެ. ޝިއާން ވިދާޅުވިގޮތުގައި އީޔޫއިން ނެރުނު ބަޔާނަކީ ޖެރާޑް ޖެންސާރ އީޔޫއަށް ހުށަހެޅި ރިޕޯޓާއި ގުޅިގެން ނެރުނު ބަޔާނެއް ނޫން ކަަމަށެވެ.\nޝިއާން އިތުރަށް ވިދާޅުވީ ނަޝީދުގެ ބައިނަލްއަޤްވާމީ ޤާނޫނީ ވަކީލުންގެ ޓީމުގައި ހިމެނޭ ޖެރާޑް ޖެންސާރ ރާއްޖެއާއި ގުޅޭގޮތުން ލިޔެފައިވާ ރިޕޯޓްގައި ވާ ކަންކަމަށް ބަލާލުމުން ކޮންމެ ދިވެހި ރައްޔިތެއްގެވެސް ލޭ ހޫނު ވާނެ ކަަމަށެވެ. ޝިއާން ވިދާޅުވީ ޖެރާޑް ޖެންސާރ އީޔޫއަށް ހުށަހެޅި ރިޕޯޓްގައި ރާއްޖޭގެ ރައްޔިތުން ސިފަ ކޮށްފައިވަނީ ވަރަށް ނިކަމެތި، ފަގީރު ބައެއްގެ ގޮތުގައި ކަމަށެވެ.\nޝިއާން ވިދާޅުވީ މި ރިޕޯޓްގައި އިތުރަށް ނަޝީދުގެ ވަކީލް ވަނީ ރާއްޖޭގެ ރައްޔިތުންނާއި ސަރުކާރަކީ މީހުން މެރުމާއި މީހުން ވަގަށް ނެގުމަށް ލާމަސީލު ބައެއްގެ ގޮތުގައި ކަމަށެވެ. މީގެއިތުރުން ދިވެހިންނަކީ ބޭރު ގައުމުތަކަށް ޚާއްސަކޮށް ޔޫރަޕްގެ ގައުމުތަކަށް ގޮސް މީހުން މެރުމަށް ތައްޔާރުވަމުން ދާ ބައެއްގެ ގޮތުގައި ވަނީ ސިފަކޮށްފައެވެ.\nޝިއާން ވިދާޅުވި ގޮތުގައި ނަޝީދުގެ ވަކީލް ރާއްޖެ ނިކަމެތިކޮށް ލިޔެފަ ނުލިޔާނެ އެއްވެސް އެއްޗެއް މި ރިޕޯޓްގައި ނެތް ކަަމަށެވެ. “އެހާވެސް ނެގަޓިވް ކޮށް ރާއްޖެ ސިފަކޮށްފައިވޭ” ޝިއާން ވިދާޅުވިއެވެ. ޝިއާން ވިދާޅުވީ ޖެރާޑް ލިޔާ ކޮންމެ އެއްޗެއް އީޔޫއިންވެސް ބަލައި ނުގަންނާނެ ކަމަށާއި އީޔޫއަށް ރާއްޖޭގައި ހިނގާ ކަންކަމުގެ ތެދާއި ދޮގު އިނގޭނެ ކަމަށެވެ. ޝިއާން ވިދާޅުވީ މިއީ ދިވެހި ރައްޔިތުން ކަންބޮޑުވާން ޖެހޭ ވަރުގެ ކަމެއް ނޫންކަމަށެވެ.\nއަންނަ ބުރާސްފަތި ދުވަހުން ފެށިގެން ޓްރީޓޮޕް ހޮސްޕިޓަލްގެ ޚިދުމަތް ލިބޭނެ\nގައުމު ސްޓްރީޓް ކަޕް : މީދޫ ލޮތަރި އެފްސީ ފައިނަލަށް\nގައުމު ސްޓްރީޓް ކަޕް – ފުޓްބޯޅަ މުބާރާތުގެ ސެމީފައިނަލްގައި މީދޫ ލޮތަރި އެފްސީއާއި ބައްދަލުކޮށް މިމުބާރާތުގައި ވާދަކުރިޓީމްތަކުގެ ތެރެއިން ...\nvomadmin September 2, 2020\n“ތަޢުލީމީ ދާއިރާ އެހެން ހަރުފަތަކަށް ގެންނަންޖެހޭ”\nއައްޑޫސިޓީގެ ތަޢުލީމީ ދާއިރާ އެހެން ހަރުފަތަކަށް ގެންނަންޖެހޭ ކަމަށް މޭޔަރ އަބްދުﷲ ޞާދިޤް ވިދާޅުވެއްޖެއެވެ. މޭޔަރ މިހެން ވިދާޅުވީ ...\nރަށު ކަރަންޓީނުން މީހަކު ޕޮޒިޓިވްވިޔަސް މުޅިރަށް މޮނީޓަރިންނަށް ނުލާނެ\nހޯމް ކަރަންޓިން ނުވަތަ ރަށުގައި ކަރަންޓީން ކުރާ މީހަކު ކޮވިޑަށް ޕޮޒިޓިވިޔަސް މުޅި ރަށް މޮނީޓަރިން ހާލަތައް ނުގެންނާނެ ...\nvomadmin June 23, 2020\nއެތުލެޓިކޯ ލީގު ޗެމްޕިއަންކަން ހޯދައިފި\nއެތުލެޓިކޯ މެޑްރިޑުން އެގާރަ ވަނަ ފަހަރަށް ސްޕެނިޝް ލީގު ޗެމްޕިއަންކަން ހޯދައިފިއެވެ. ސްޕެނިޝް ލީގުގެ ޗެމްޕިއަންކަން އެތުލެޓިކޯ ހޯދާފައިވަނީ ...\nvomadmin May 23, 2021


Rabarey ge maraa gulhigen Rajjein meehaku hayyareh nukran: Police\nރަބަރޭގެ މަރާ ގުޅިގެން ރާއްޖެއިން މީހަކު ހައްޔަރެއް ނުކުރަން: ޕޮލިސް\nސްރީލަންކާގެ ފުލުހުން ރަބަރޭގެ މައްސަލައިގެ ތަހުގީގުގައި ހަރަކާތްތެރި ވަނީ --\nސްރީ ލަންކާގައި އަނިޔާވެރި ގޮތަކަށް މަރާލާފައި އޮއްވާ ފެނުުނު، ހ. ހަންޑްރެޑް ފްލާވާ، ހުސެން ރަޒީން (ރަބަރޭ) މަރާ ގުޅިގެން މިހާތަނަށް ރާއްޖެއިން އެއްވެސް މީހަކު ހައްޔަރުކޮށްފައި ނުވާނެ ކަމަށް ދިވެހި ފުލުހުން ބުނެފި އެވެ.\nފުލުހުން މިހެން ބުނެފައި ވަނީ މި މައްސަލާގައި ދިވެހި ވިޔަފާރިވެރިއަކު މާލެއިން ހައްޔަރުކޮށްފައިވާ ކަމަށް އަޑުތައް ފެތުރިފައި ވަނިކޮށެވެ. ލަންކާ ފުލުހުން ބުނެފައި ވަނީ ރަބަރޭ މަރާލާފައި ވަނީ ކޮންޓްރެކްޓްގައި "ކޮންޓްރެކްޓް ކިލާ" އަށް 140 މިލިޔަން ރުޕީސް ދީގެން ކަމަށެވެ.\nރަބަރޭ މަރާލާފައި އޮއްވާ ފެނުނީ ލަންކާގެ ޕިލިއަންދަލާގެ ތަމްބޯވިލާ ބްރިޖް ކައިރީގައިވާ ދަނޑެއްގެ ތެރެއިންނެވެ. އޭނާ ފެނުނު ސަރަހައްދުން ދެ ރަންފަށާއި ތަޅުދަނޑިފައްޗެއް ފެނިފައިވެ އެވެ. ރަބަރޭ މަރާލި މައްސަލާފައި ލަންކާއިން ދިވެއްސަކާއި ލަންކާ މީހަކު ވަނީ ހައްޔަރުކޮށްފަ އެވެ. އަދި އެ މައްސަލައިގެ ތަހުގީގުގައި ދިވެހި ފުލުހުން ވެސް ބައިވެރިވެ އެވެ.


ކީރިތި ޤުރްއާންވަނީ ޓެކްނޮލެޖީ އަށްވުރެ މާކުރީގައެވެ.\nމި އުއްމަތުގެ ނަބިއްޔާ އަދި ރަސޫލާ މުޙައްމަދުގެފާނުގެ މައްޗަށް ބާވައި ލެއްވުނު ޤުރުއާނަކީ ޞައްޙަ މުޢުޖިޒާތެއްކަން ދަލީލު ކުރެރެއެވެ.\n29 ސެޕްޓެންބަރ 2017 | ހުކުރު 17:40\nފަހުގެ ހޯދުންތަކުން، الله سبحانه وتعالى ވޮޑިގެންވާ ކަމުގެ ސާބިތު ދަލީލިތަކާއި، ހެކިތައް ދަނީ ހާމަވަމުންނެވެ. الله سبحانه وتعالى އަށް އީމާންވުމަށް އިންސާނުންނަށް މަޖްބޫރުވާ ފަދަ ހެކިތަކާއި، ދަލީލުތައް ދަނީ ފެނި ސާބިތުވަމުންނެވެ. الله سبحانه وتعالى ގެ މަޚްލޫޤާތްތަކާއި މެދު ވިސްނައި، އެ މަޚްލޫޤާތްތަކުގައި އެކުލެވިފައިވާ ސިއްރު ހޯދުމަށް މަސައްކަތް ކުރާ ޢިލްމުވެރިން ނުވަތަ ސައިންސުވެރިން ޤަބޫލުކުރާ ގޮތުގައި މި ކާއިނާތުގައި، الله سبحانه وتعالى ލައްވާފައިވާ މަޚްލޫޤާތްތައް ވަނީ ވަރަށް ފުރިހަމަ އިންތިޒާމެއްގެ މަތިން، ރޭވިފައިވާ ވަރަށް ހަރުދަނާ ނިޒާމެއްގެ ދަށުގައެވެ. އެއްވެސް ތަޢައްޞުބެއް ނެތި ޢަދުލު އިންޞާފަށް ލޯބިކުރާ ކޮންމެ ޢިލްމުވެރިއަކު ވެސް މިގޮތް ޤަބޫލު ކުރަން ޖެހޭނެ ކަމުގައި ޢިލްމު ވެރިން ވިދާޅުވެފައިވެއެވެ. ސޫރަތުލް އަމްބިޔާގެ 16 ވަނަ އާޔަތުން 18 ވަނަ އާޔަތުގެ މާނާގައި ވަނީ: "ތިމަންރަސްކަލާނގެ އުޑާއި، ބިމާއި، އެ ދެމެދުގައި ވާހާތަކެތި، ކުޅިވަރެއްގެ ގޮތުގައެއް ނަހައްދަވަމެވެ . ތިމަންރަސްކަލާނގެ ކުޅިވަރެއްގެ ބޭނުންކުރެއްވުމަށް އިރާދަކުރެއްވިނަމަ، ހަމަކަށަވަރުން، ތިމަންރަސްކަލާނގެ حضرة ން އެކަން އެގޮތަށް ހިއްޕެވީމުހެވެ. ތިމަންރަސްކަލާނގެ (އެކަންތައް) ކުރައްވާނެ ނަމައެވެ. އަދި ކިއެއްތަ! باطل ގެ މައްޗަށް ތިމަންރަސްކަލާނގެ حق ފޮނުއްވަމެވެ. ދެން އެ حق، އެ باطل ހަލާކުކޮށްލަތެވެ. ފަހެ، އެހާރުން އެ باطل ނެތިހިނގައިދެތެވެ. އަދި (اللَّه އާމެދު އެކަށީގެން ނުވާގޮތުން) ތިޔަބައިމީހުން ސިފަކޮށް، ބުނާބުނުންތަކުން ތިޔަބައިމީހުންނަށް ހަލާކު ހުށްޓެވެ."\nފަހުގެ ހޯދުންތައް އިތުރުވެ އެ ހޯދުންތައް ތަރައްޤީ ވަމުން އަންނަ މިންވަރުން، މި ކާއިނާތުގައިވާ އެއްމެހައި މަޚްލޫޤާތްތައް ހައްދަވާފައި ވަނީ ވަރަށް ބޮޑު ޙިކުމަތެއް، އޭގައި އެކުލެވިގެން ކަމާއި ވަރަށް ރަނގަޅަށް ރޭވިގެންކަން ދަނީ ހާމަވަމުންނެވެ. އަދި އެއީ އިންސާނުން ފަދަ އެހެން ފަރާތެއްގެ ނުވަތަ ބައެއްގެ އެހީތެރިކަމަށް ބޭނުންވެފައިވާ ފަރާތަކުން އެކުލަވާ ލައިފައިވާ ނިޒާމެއް ނޫންކަން ސާބިތުވެގެން ދެއެވެ. އެއީ ހަމަކަށަވަރުން އިންސާނުން ފަދަ ބަޔަކަށް ކުރެވޭނެ ކަމެއް ނޫން ކަމަށާއި އެފަދަ ކަންކަމާއި، ތަންތަން އެގޮތްގޮތަށް ކުރެވޭނެ ފަރާތަކީ އެހުރިހައި ކަމެއްގެ ޢިލްމު އެންމެ މޮޅަށް ލިބިފައިވާ ފަރާތެއް ކަމަށް އެ ޢިލްމުވެރިން ޤަބޫލުކުރެއެވެ.\nއެކިއެކި ޢިލްމުތައް ހޯދަމުގައި ޢިލްމުވެރިން ނުވަތަ ސައިންސްވެރިން އެތައްސަތޭކަ ޤަރުނެއް ހޭދަ ކޮށްފައިވާ އިރު އެމީހުންނަށް ވަނީ މީގެ ސާދަސަތޭކަ އަހަރުގެ ކުރިން، الله سبحانه وتعالى ކީރިތި ޤުރްއާނުގައި އަންގަވާފައިވާ ޢިލްމުތަކުގެ ތެރެއިން ބައެއް ޢިލްމުތައް އެއީ ޙަޤީޤީ ކަންތައްތަކެއް ކަން ހޯދިފައެވެ. އެކަންތައްތަކަށް ކޮންމެ ވެސް ވަރެއްގެ ޢަމަލީ ސިފައެއް ގެނެވިފައެވެ. މިހޯދުންތަކުގެ އަލީގައި ކީރިތި ޤުރްއާނުގައި އަންގަވާފައިވާ ކަންތައްތަކަކީ ޚުރާފާތާއި ވަހުމް ތަކެއް ނޫން ކަމަށާއި، އެއީ މުޅި އިންސާނިއްޔަތަށް ފައިދާއާއި ލާބަ އެކަންތަކުން ހުރި ކަންތައްތަކެއް ކަން އެ ހޯދުންތައް ހޯދުމަށް މަސައްކަތްކުރާ ޢިލްމުވެރިންގެ ތެރެއިން ގިނަ ބަޔަކު ޤަބޫލުކުރެއެވެ.\nމިފަދަ ހޯދުންތައް އެމީހުންނަށް ހޯދޭނެ ކަމަށާއި الله سبحانه وتعالى އެމީހުންނަށް އެކަލާނގެ ކުޅަދުންވަންތަ ކަމުގެ ހެކިތައް ކޮންމެ ދުވަހަކު ވެސް ދައްކަވާނެ ކަމަށް الله سبحانه وتعالى ކީރިތި ޤުރްއާނުގައި ވަޙީކުރައްވާފައި ވެއެވެ. الله سبحانه وتعالى ކީރިތި ޤުރްއާނުގައި ވަޙީކުރައްވާފައިވާ ވަޙީ ބަސްފުޅު މިހާރު ވަނީ އިންކާރު ކުރާ މީހުންނަށް ވެސް އެއީ ތެދު ޙަޤީގަތެއްކަން އެނގި ފާޅުވެފައެވެ. އަދި އެކަމަކީ ޙައްޤަށް ލޯބިކުރާ އެއްވެސް މީހަކު ދެބަސްވާނެ ކަމެއްނޫނެވެ. ޝައްކެއްނެތެވެ! އެކަލާނގެ ކުޅަދުންވަންތަކަމުގެ ހެކިތައް މިހާރުދަނީ ދުވަހެއް ދުވަހަކަށް އިތުރުވެ އެނގެމުންނެވެ. އިންސާނުން މި ކާއިނާތުގެ ސިއްރު ހޯދުމަށް ކުރާ ކޮންމެ ކަމެއްގައި ވެސް އެމީހުނަށް އެތަކެއް ދަރުސްތަކަކާއި ޢިބްރަތްތަކެއް ލިބިގެންދެއެވެ. ފުއްޞިލަތު ސޫރަތުގެ 53 ވަނަ އާޔަތުގައި ކީރިތި ޤުރްއާނުގައި ﷲ ވަޙީކުރައްވާފައިވާ ބަސްފުޅުގެ މާނާގައި ވަނީ: "އުދަރެސްތަކުގައްޔާއި، އެއުރެންގެ އަމިއްލަ نفس ތަކުގައިވާ، ތިމަންރަސްކަލާނގެ ކުޅަދުންވަންތަކަމުގެ ހެކިތައް، ތިމަންރަސްކަލާނގެ އެއުރެންނަށް ނިކަންހުރެ ދައްކަވާހުށީމެވެ. އެއީ حق ތެދުކަން އެއުރެންނަށް ބަޔާންވެ އެނގިއްޖައުމަށް ދާނދެނެވެ. ކަލޭގެފާނުންގެ ވެރިރަސްކަލާނގެއީ ކޮންމެކަމެއްގެ މައްޗަށް ހެކިވެވޮޑިގެންވާ ކަލަކުކަމުގައި ނުފުދޭހެއްޔެވެ؟"\nމިހެންކަމުން މީގެ 1400 އަހަރުގެ ކުރިން ކީރިތި ރަސޫލާ މުޙައްމަދުގެ ފާނުގެ މައްޗަށް ބާވައި ލެއްވުނު ޤުރްއާނަކީ އިންސާނަކު ތައްޔާރު ކުރި ނުވަތަ ބަޔަކު މީހުން ގެނައި އެއްޗެއް ނޫންކަމުގެ ދަލީލު މި ދަނީ ފެންނަމުންނެވެ. އަދި މިހާރުގެ ސައިންސުން ހޯދާ ހޯދުންތައް ޤުރްއާނުން ސާބިތު ވާން އެބަ ހުއްޓެވެ. ނުވަތަ ސާބިތުވެއެވެ. އަދި މިހެން ވުމުން މިއީ އެ ޤުރްއާނަކީ ސައިންސުގެ ޓެކްނލޮޖީ އަށްވުރެ މާ ކުރީގައި ވާ ފޮތެއްކަން ސާބިތުވެއެވެ. އަދި މިކަމުން މި އުއްމަތުގެ ނަބިއްޔާ އަދި ރަސޫލާ މުޙައްމަދުގެފާނުގެ މައްޗަށް ބާވައި ލެއްވުނު ޤުރުއާނަކީ ޞައްޙަ މުޢުޖިޒާތެއްކަން ދަލީލު ކުރެރެއެވެ.


ސިޔާސީ ޕާޓީތަކުގެ ނޫސް ބަޔާން: ރައްޔިތުންގެ މަޖިލިހުގެ ރައީސް ޢަބްދުﷲ މަސީޙްގެ މައްޗަށް އިތުބާރުނެތްކަމުގެ މައްސަލަ 45 މެންބަރުން ސޮއިކުރައްވައި ހުށަހަޅުއްވައިފި – Maldivian Democratic Party\n03 ޖުލައި 2017\nސިޔާސީ ޕާޓީތަކުގެ ނޫސް ބަޔާން: ރައްޔިތުންގެ މަޖިލިހުގެ ރައީސް ޢަބްދުﷲ މަސީޙްގެ މައްޗަށް އިތުބާރުނެތްކަމުގެ މައްސަލަ 45 މެންބަރުން ސޮއިކުރައްވައި ހުށަހަޅުއްވައިފި\nޕްރޮގްރެސިވް ޕާޓީ އޮފް މޯލްޑިވްސް (ޕީ.ޕީ.އެމް.)ގެ ރައީސް މައުމޫން ޢަބްދުލްޤައްޔޫމް އާއި ދިވެހި ރައްޔިތުންގެ ޑިމޮކްރެޓިކް ޕާޓީ (އެމް.ޑީ.ޕީ.)ގެ ރައީސް މުޙަންމަދު ނަޝީދު އާއި ޖުމްހޫރީ ޕާޓީ (ޖޭ.ޕީ.)ގެ ލީޑަރ ޤާސިމް އިބްރާހިމް އާއި ޢަދާލަތު ޕާޓީ (އޭ.ޕީ.)ގެ ރައީސް އިމްރާން ޢަބްދުﷲ އިސްވެ ތިއްބަވައިގެން 24 މާޗް 2017 ދުވަހު ސޮއިކުރެއްވި އެއްބަސްވުމުގައި ސޮއިކުރައްވާފައިވަނީ ދިވެހިރާއްޖޭގެ ސިޔާސީ މަސްރަހު ބޮއްސުންލައި، ސަރުކާރުގެ ތެރޭގައި ވައްކަމާއި، ކޮރަޕްޝަން އިންތިހާއަށް ބޮޑުވެ، މިނިވަން މުއައްސަސާތައް ސަރުކާރުގެ އިޝާރާތަށް މަސައްކަތްކުރަން ފަށައި، ރައްޔިތުންގެ ޙައްޤުތައް ނިގުޅައިގަނެ، ރައްޔިތުންނަށް އަނިޔާވެރިވެ، ދިރިއުޅުމުގެ އަގު އަތްނުފޯރާ ފަށަށް ދިއުމުން، ދިވެހި ރައްޔިތުން އިސްނަގައިގެން ގެންނަންބޭނުންވި ބަދަލުތައް ގެނައުމަށް އެހީތެރިވެދީ، ދިވެހި ރައްޔިތުންގެ އަޑު އަހައި، ދިވެހި ރައްޔިތުންގެ އިހްސާސްތަކާއި ވިންދާއެއްގޮތަށް، މި ހަތަރު ސިޔާސީ ޕާޓީން ގުޅިގެން މަސައްކަތްކުރުމަށެވެ.\nރައީސް ޔާމީން ވެރިކަމަށް ވަޑައިގަތީ ކޯލިޝަނެއްގެ ތެރެއިން ވެރިކަން ކުރުމުގެ މެންޑޭޓެއް ލިބިވަޑައިގެނެވެ. އެކޯލިޝަން ރޫޅި ޖުމްހޫރީ ޕާޓީ އާއި ޢަދާލަތު ޕާޓީ އާއި އަދި ޚުދު އެމަނިކުފާނު ނިސްބަތްވެވަޑައިގަންނަވާ ޕީ.ޕީ.އެމް. އިންވެސް އެމަނިކުފާނަށް ކުރައްވާފައިވާ ތާއީދު ވަނީ އަނބުރާ ގެންގޮސްފައެވެ. ނިމި ދިޔަ ލޯކަލް ކައުންސިލް އިންތިޚާބުގެ ވޯޓުގައި، ރައީސް ޔާމީނު ތަމްސީލް ކުރެއްވި، އަދި އެމަނިކުފާނުގެ ފޮޓޯ ފުޅާއިއެކު ކެމްޕޭނަށް ނުކުމެވަޑައިގެންނެވި ޕީ.ޕީ.އެމްގެ ކެންޑިޑޭޓުންނަށް ލިބިވަޑައިގަތީ ޖުމްލަ ވޯޓުގެ %27 އެވެ.\nމިއަދު،3ޖުލައި 2017 ވީ އާދީއްތަ ދުވަހު، ރައްޔިތުންގެ މަޖިލީހުގެ 45 މެންބަރުން ސޮއިކުރައްވާ މަޖިލީހުގެ ތަނަވަސް އަޣުލަބިއްޔަތާއެކު ރައްޔިތުންގެ މަޖިލީހުގެ ރައީސްގެ އިތުބާރުނެތްކަމުގެ މައްސަލަ ވަނީ ހުށަހަޅުއްވާފައެވެ. ރައީސް ޔާމީނަށް ރައްޔިތުންގެ މަޖިލީހުގެ އަޣުލަބިއްޔަތު ގެއްލިއްޖެއެވެ.\nދިވެހިރާއްޖޭގެ މުސްތަޤިއްލު މުއައްސަސާތަކާ، ޝަރީއަތް ހިންގަވާ އެންމެހާ ފަރާތްތަކާއި، ރާއްޖޭގެ ދިފާއީ އެންމެހާ ބާރުތަކާއި، އަދި ދިވެހިރާއްޖޭގެ ތައްރައްޤީގެ ބައިވެރިން ކަމުގައިވާ ބޭރުގެ އެންމެހާ ފަރާތްތަކުގެ ކިބައިން އަޅުގަނޑުމެން އެދެނީ ރައްޔަތުންގެ ނިންމުމަށާއި އަދި ރައްޔިތުންގެ މަޖިލީހުގެ އަޣުލަބިއްޔަތު ނިންމުމަށް އިޙްތިރާމް ކުރެއްވުމަށެވެ.\nގުޅިފައިވާ ޕާޓީތަކުން އެދެނީ ހުރިހާ ފަރާތަކުންވެސް 2018 ވަނަ އަހަރުގެ އިންތިޚާބަކީ ސިޔާސީ ޕާޓީތަކުން އިޚްތިޔާރުކުރާ ކެންޑިޑޭޓުންތަކަކަށް ވާދަކުރެވޭ މިނިވަން އިންސާފުވެރި އިންތިޚާބެއްކަން ކަށަވަރުކުރަން ކުރަންޖެހޭ މަސައްކަތްތައް ކޮށްދެއްވުމަށެވެ. އަދި މިނިވަން މުއައްސަސާތަކުގެ މުސްތަޤިއްލުކަން ޤާއިމުކުރުމަށާއި؛ ޤާނޫނުއަސާސީއާ ޚިލާފަށް އަދި ޑިމޮކްރެޓިކް އުޞޫލުތަކާ ޚިލާފަށް ފާސްކޮށްފައިހުރި ޤާނޫނުތައް އިޞްލާޙުކުރުމަށާއި؛ އަދި ސިޔާސީ ސަބަބުތަކަށްޓަކައި ނުޙައްޤުން ހައްޔަރުކޮށް، ތަޙްޤީޤު ކުރަމުންދާ ނުވަތަ ދައުވާ އުފުލި ނުވަތަ ދައުވާ އުފުލުމުގެ މަގުމަތީގައިވާ މީހުންނާއި ޙުކުމްކޮށްފައިވާ މީހުން މިނިވަންކުރުމަށާއި؛ ފުލުހުންނާއި ސިފައިންގެ މަސައްކަތުގައި ސިޔާސީ ކުލަ ޖެހުނަ ނުދިނުމަށާއި އަދި ފަނޑިޔާރުންގެ ނިންމުންތަކަށް ސަރުކާރުގެ ނުފޫޒް ފޯރުވިޔަ ނުދިނުމުގެ މަސައްކަތް ކޮށްދެއްވުމަށެވެ.\nދިވެހިރާއްޖޭގެ ސިޔާސީ މަސްރަހު ބަދަލުވެފައިވާ މި ދަނޑިވަޅު ރައްޔިތުންގެ މަޖިލީހުގެ މެންބަރުންގެ ޤާނޫނީ ދައުރު ފުރިހަމައަށް އަދާކުރުމުގެ ފުރުސަތު މެންބަރުންނަށް ލިބިދިނުމަކީ މުހިންމުކަމެކެވެ. އަދި ރައްޔިތުންގެ މަޖިލީހުގެ މެންބަރުންގެ ޤާނޫނީ ދައުރު އަދާކުރުމަށް ޤާނޫނު ނިވާފަތްގަނޑަކަށް ބޭނުންކޮށްގެން ޤާނޫނާ ޚިލާފަށް އެއްވެސް ފަރާތަކުން މަސައްކަތްކުރުމުގެ ފުރުސަތު ނުދިނުމަށާއި، މެންބަރުންގެ މަސައްކަތްތައް ކުރުމުގައި ޤާނޫނީ އިމުގެތެރެއިން ވާގިވެރިވެދިނުމަށް ދިވެހި ފުލުހުންނާއި ސިފައިންނާއި އަދި ދައުލަތުގެ މުއައްސަސާތަކުގެ ކިބައިން އެދެމެވެ.\nބަޔާން ނެރުނީ: ސިޔާސީ ޕާޓީތައް


Saina ah ves title hahgu?!\nސައިނާއަށްވެސް ޓައިޓަލް ހައްގު؟!\nމޯލްޑިވިއަން އައިޑޮލްގެ ސީޒަން ތިނެއްގައި ބައިވެރިން ވާދަކުރާ ފަހު ބުރުގެ ހުށަހެޅުންތައް ރޭ ވަނީ ގެނެސްދީފަ އެވެ. މި ސީޒަންގެ ގްރޭންޑް ފިނާލޭ އޮންނާނީ މާދަމާ ރޭގައި އެވެ. ގްރޭންޑް ފިނާލޭގައި ވާދަކުރަނީ އައިޝަތު ސައިނާ މުހައްމަދު ރަޝީދު، މަރިޔަމް މައީޝާ، އައިޝަތު އަޒަލް އަލީ ޒާހިރު، ނައުޝާދު އަބްދުލް ލަތީފް އަދި ތަސްލީމް އަބްދުލް ކަރީމް އެވެ.\nރޭގެ ޝޯގައި ބެލުންތެރިން އެންމެ ގަދަޔަށް ބަހުސްކުރީ އައިޑޮލްގެ މި ސީޒަންގެ ފައިނަލުގައި ވާދަކުރަމުން އަންނަ ބައިވެރިޔާ ސައިނާއަށް އައިޑޮލްގެ ޓައިޓަލް ހައްގު ހެއްޔެވެ. އެއް ބަޔަކު ހައްގޭ ބުނަމުން އަންނައިރު، އަނެއް ބަޔަކު ބުނަމުންދަނީ ހައްގެއް ނޫނެވެ.\nބެލުންތެރިން ސަބަބުތަކެއްގެ ގޮތުގައި ދައްކަނީ މީގެ ކުރިން ސައިނާ ގިނަ މުބާރާތްތަކެއްގައި ބައިވެރިވެ ވަނަ ހޯދާފައި ވުމާއި، އައިޑޮލްގެ ދަތުރުގައި ސައިނާ ރޯގާއަކުން ސަލަމާތް ނުވެގެން އުޅުނުއިރުވެސް ޝޯއިން ވަކިނުވުމާއި، ވަކި ޖަޖަކު ސައިނާއާއި އެހެން ބައިވެރިންނާއި ދެމެދުގައި ތަފާތުކުރުންތައް ގެންގުޅުމާއި އަދި މިއުޒިކުގެ ދާއިރާއަށްވުރެ އެހެން ދާއިރާއަކުން ކުރިއަށް ދިޔުމަށް އޭނާގެ ޝައުގުވެރިކަން ހުރުމެވެ.\nއައިޑޮލްގެ ޓައިޓަލް ސައިނާއަށް ހައްގު ނުވާންްވީ ކީއްވެ ހެއްޔެވެ. ޓައިޓަލް ދިނުމުގައި ބަލަނީ ބައިވެރިޔާއަށް ލަވަ ކިޔޭތޯ އާއި އޭނާގެ އެ ހުނަރު ހުރިތޯ އެެވެ. ބައެއް ބެލުންތެރިން މި ބުނާ ސަބަބުތަކަށް ނޫނެވެ. ޓައިޓަލް ހައްގުވާ މީހާގެ ހުންނަންޖެހޭ ހުނަރު ސައިނާގެ އެބަހުއްޓެވެ.\nމީގެ ކުރިން މުބާރާތެއްގައި ނުވަތަ އެ ނޫންވެސް ތަނެއްގައި ލަވަ ކިޔައިގެން އައިޑޮލްއަށް އައިއްސަހުރީ ސައިނާ އެކަންޏެއް ނޫނެވެ. މި ސީޒަންއާއި ކުރީ ސީޒަންތަކުގައިވެސް ލަވަ ކިޔުމުގެ ދާއިރާގައި ކުރިން މަސައްކަތްކޮށްފައި ތިބި ބައިވެރިން އެބަ ތިއްބެވެ. ނަމަވެސް ސައިނާއާއި އެ ބައިވެރިން ތަފާތުވީ ސައިނާއަކީ ލަވަ ކިޔައިގެން ގިނަ ކާމިޔާބީތަކެއް ހޯދާފައި ބައިވެރިއަކަށްވުމެވެ.\nސައިނާ ރޯގާ ރަނގަޅު ނުވުމަކީ އޭނާ ގަސްތުގައި ކުރާނެ ކަމެއް ހެއްޔެވެ. ކަރު ބުޑަށް ރޯގާ ޖެހުމުން ވާ އުނދަގޫ އެންމެނަށްވެސް އިނގޭނެ އެވެ. ސައިނާ ރޯގާ ރަނގަޅު ނުވީ އޭނާ އެ ތަކުލީފު އުފުލަން ބޭނުން ވީމަ ހެއްޔެވެ. އެ ހާލަތުގައިވެސް ސައިނާ އޭނާގެ ހިތްވަރުދައްކާއި ރަނގަޅު ހުށަހެޅުންތަކެއް ގެނެސްދިނެވެ.\nރޯގާ ޖެހިގެން ސައިނާ ޝޯއިން ވަކިނުވީމާ ބައެއް ބެލުންތެރިން ނިންމީ ސައިނާ ޝޯއިން ވަކިނުވީ ޖަޖުން އޭނާއަށް "ފޭވާ" ކުރާތީ ކަމަށެވެ. ނަމަވެސް އައިޑޮލްގައި ވާދަކުރާ ބައިވެރިން ވަކި ކުރުމުގެ ބާރު އޮތީ ހަމައެކަނި ޖަޖުންގެ އަތް މައްޗަކު ނޫނެވެ. އެމީހުންގެ އަތުގައި އޮތީ 50 އިންސައްތަ އެވެ. އަނެއް 50 އިންސައްތަ އޮތީ ބެލުންތެރިންގެ އަތްމަތީގަ އެވެ. މިއިން ކޮންމެ ފަރާތަކުންވެސް ގިނައިން މާކްސް ލިބިދާނެ އެވެ. އެހެންކަމުން މިކަން ހަމައެކަނި ޖަޖުންގެ ބޮލުގައި އެޅުވޭކަށެއްވެސް ނެތެވެ.\nނަމަވެސް ހަގީގަތައް ބަލާނަމަ ސައިނާދެކެ ގިނަ ބެލުންތެރިން ރުޅި އަންނަނީ ޖަޖިން ފެނަލުގައި އިން ވަކި ޖަޖަކު ކޮމެންޓުކުރާއި ވަކި އަތަކަށްޖެހި، އެހެން ބައިވެރިންނަށް ބަދު ބަސް ލިބޭ ގޮތައް ކޮމެންޓުކުރާތީ އެވެ. އައިޑޮލްގެ ފައިނަލާއި ހަމައަށް އާދެވޭނީ ހުނަރާއި މޮޅުކަން ހުރީމަ އެވެ. މައްސަލައަކަށް ވަނީ ޖަޖު އުނޫޝާއަށް "ވަރުގަދަ އަޑެއް" ގެ ގޮތުގައި ހަމައެކަނި ސައިނާގެ އަޑު އިވުމެވެ. މި ސީޒަންގެ ފައިނަލްގައި ވަރުގަދަ ނޫން އަޑެއް އެބަހުރި ހެއްޔެވެ؟ ނޫނީ މައްސަލަ އުޅެނީ އުނޫޝާއަށް އިވުމުގައި ހެއްޔެވެ؟\nމި ބަހުސް ރޭގައި ވައިގައިހިފީ ސައިނާ ލަވަކިޔުމުގެ އިތުރުން އެހެން ދާއިރާއަކުން ކުރިއަށް ދިއުމަށް ބޭނުންވާ ވާހަކަ ބުނި ހިސާބުން ފެށިގެންނެވެ. އޭނާ ބޭނުންވަނީ ލަވަކިޔުންތެރިއެއްގެ އިތުރުން ޑޮކްޓަރަކަށް ވާށެވެ. ބައެއް ބެލުންތެރިން އެކަމަކު ބުނަނީ ޓައިޓަލް ހައްގީ ލަވަކިޔުމުގެ ދާއިރާއިން ކުރިއަށްދިއުމަށް ބޭނުންވާ ކުއްޖަކަށް ކަމަށެވެ.\nބެލުންތެރިންގެ މި ސަބަބާއި ދެކޮޅުހަދާކަށް ބޭނުމެއް ނޫނެވެ. އެކަމަކު ކޮންމެ މީހަކަށްވެސް އެއް ހުވަފެނަށްވުރެ ގިނަ ހުވަފެން ދުށުމުގެ ހައްގު އޮންނާނެވެ. އެކަކަށް ދެކަންވެސް ކުރެވިދާނެ އެވެ.\nމި ސަބަބާއި ދެކޮޅު ހެދެންނެތީ އައިޑޮލްގެ ޓައިޓަލް ލިބޭ ބައިވެރިޔަކީ މިއުޒިކީ ދާއިރާގައި ކުރިއަށް ދިއުމަށް ބޭނުންވާ ބައިވެރިޔަކަށް ވާންޖެހޭތީ އެވެ. މުޅި މި ޝޯގެ މަގުސަދަކީވެސް އެއީނުން ހެއްޔެވެ. އައިޑޮލް ބާއްވަނީ މީހަކު ޑޮކްޓަރަކަށް، ނަރުހަކަށް ނޫނީ ޕައިލެޓަކަށް ހަދާކަށެއް ނޫނެވެ.\nމީގެ ކުރިން ޑޮކްޓަރަކަށްވާން ބޭނުންވި މީހަކަށް އައިޑޮލްގެ ޓައިޓަލްދީފައިވެ އެވެ. އެކަމަކު ވާކަމެއް އެބަ ފެނޭ ހެއްޔެވެ. ޑޮކްޓަރަކަށްވާން މަސައްކަތް ނުކުރާތާއި ލަވަކިޔުމުގެ ދާއިރާއިންވެސް ފެންނަނީއެއް ނޫނެވެ. ބޮޑު ޓައިޓަލްއެއް ދިނުމުގެ ބޭނުމެއް ދެ އަހަރުވީއިރުވެސް ނުފެނެ އެވެ.\nމިއީ ފުރަތަމަ ސީޒަންގެ ޓައިޓަލް ގެންދިޔަ ބައިވެރިޔާގެ ހާލަތެވެ. ދެވަނަ ސީޒަންގައި ޓައިޓަލް ގެންދިޔަ ބައިވެރިޔާ އެ ހިފައިގެން ބަހަބަރުވީ ގޮތަށް އަދި އަދަށްވެސް ލޮލުކޮޅަށް ފެނިފައެއް ނުވެ އެވެ. ޓައިޓަލް ނުހޯދާ ބައިވެރިންވެސް މާ ކުރާ ހިތުން އަދި ޝައުގުވެރިކަމާއެކު ދާއިރާގައި މަސައްކަތް ކުރަމުން އެބަދެ އެވެ.\nމިހާރު ފައިނަލިސްޓުންގެ ގޮތުގައި ތިބި ފަސް ބައިވެރިންނަކީވެސް "ވަރުގަދަ އަޑު" ގެ ބައިވެރިންނެވެ. އެއިން ކޮންމެ މީހަކަށްވެސް ޓައިޓަލް ހައްގެވެ.


ޝަކުވާ ނިންމި ގޮތުގެ ބަޔާން (CAC-20/2013)\nމިނިވަން ރޭޑިއޯއިން 25 ޖޫން 2013ވަނަ ދުވަހުގެ ހެދުނު 8:45 އިން ފެށިގެން ގެނެސްދިން ކޮންޓެންޓްގައި ރާއްޖޭގެ އިލްމުވެރިއެއްގެ ޤަދަރު ގެއްލޭގޮތަށް ވާހަކަ ދައްކާފައިވާކަމާއި ޤައުމުގެ ޢިލްމުވެރީންނާއި ބެހޭ ގޮތުން ހަޤީޤަތާ ޚިލާފު ވާހަކަ ދައްކާފައި ހުރިކަމަށް ބުނެ ހުށަހެޅުން.\nޝަކުވާ ނިންމި ގޮތުގެ ބަޔާން (IM/CAC-5/2013)\nދިޓީވީއިން ގެނެސްދޭ “ސަޅި ވާހަކަ” ޕްރޮގަރާމްގައި ފުލުހުންގެ ޔުނިފޯމް ހުއްދަ ނުހޯދައި ދައްކާކަމަށް ބުނެ ހުށަހެޅުން.\nޝަކުވާ ނިންމި ގޮތުގެ ބަޔާން (CAC-10/2013)\nދިވެހިރާއްޖޭގެ ޝަރުއީ ކޯޓުތަކުން ކުރާ ހުކުމްތަކާއި، ނިންމާ ނިންމުންތަކާއި، އަދި ކޯޓުތަކާއި ފަނޑިޔާރުންނާއި ބެހޭގޮތުން ނުބައި ތަސައްވުރެއް ދެވޭފަދަ ގޮތަކަށް، 01 ފެބްރުއަރީ 2013ވަނަ ދުވަހުގެ ރޭ ރާއްޖެ ޓީވީގެ “ތިލަފަތް” ޕްރޮގްރާމްގައި ގެނެސްދީފައިވާ ކަމަށް ބުނެ ހުށަހަޅާފައިވުން.\nޝަކުވާ ނިންމި ގޮތުގެ ބަޔާން (IM/CAC-4/2013)\nދިޓީވީއިން9ޖޫން 2013ވަނަ ދުވަހުގެ ރޭ 8:00 ގައި ގެނެސްދިން ޚަބަރުގައި ރައްޔިތުންގެ މަޖިލީހުގެ ރައީސް ޖުޑިޝަލް ސަރވިސަސް ކޮމިޝަނުގެ ރައީސަށް ފޮނުވި ސިޓީއަކާބެހޭ ގޮތުން ކަމުގެ ހަޤީޤަތް އޮޅޭ ގޮތަށް ބްރޯޑްކާސްޓްކޮށްފައިވާ ކަމަށް ބުނެ ހުށަހަޅާފައިވުން.\nޝަކުވާ ނިންމި ގޮތުގެ ބަޔާން (CAC-9/2013)\n22 ފެބްރުއަރީ 2013ވީ ހުކުރުދުވަހުގެ ރޭ ރާއްޖެ ޓީވީގެ ތިރީ ބާއަށް ޕިޕީއެމް މީހުން އެމްޑީޕީ މީހުން މަރަން ގޮވިކަމަށް ބުނެ ކަނޑައެޅިގެން ދޮގު ޚަބަރު ފޮނުވާފައިވާކަމަށް ބުނެ ހުށަހެޅުން.


Midhiya Mahu MIRA Ah Aamdhanee Ge Gothugai 1.3 Billion Rufiyaa Libijje - Vaguthu\nމިދިޔަ މަހު މީރާއަށް އާމްދަނީގެ ގޮތުގައި 1.3 ބިލިއަން ރުފިޔާ ލިބިއްޖެ\nމިދިޔަ މަހު މޯލްޑިވްސް އިންލެންޑް ރެވެނިއު އޮތޯރިޓީ (މީރާ) މެދުވެރިކޮށް ދައުލަތަށް 1.3 ބިލިއަން ރުފިޔާ ލިބިފައިވާކަމަށް ބުނެފިއެވެ.\nމީރާ އިން ބުނީ މިއީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއާ އަޅައިބަލާއިރު 41.0 ޕަސެންޓް އިތުރު އަދަދެއް ކަމަށެވެ. އަދި، މިއީ މި އަހަރުގެ މި މުއްދަތުގައި ލިބޭނެކަމަށް އަންދާޒާކުރި އަދަދަށްވުރެ 18.5 ޕަސެންޓް އިތުރު އަދަދެއް ކަމަށްވެސް މީރާ އިން ހާމަކުރެއެވެ.\n2017 ވަނަ އަހަރުގެ މި މުއްދަތުގައި ލިބުނު އާމްދަނީއަށްވުރެ މި އަހަރު ލިބުނު އާމްދަނީ އިތުރުވި މައިގަޑު ސަބަބަކީ ފިތުރު ޢީދު ބަންދާ ގުޅިގެން ޖޫން 2017ގެ ހުރިހައި ޓެކުހުގެ ސުންގަޑިތައް ޖުލައި މަހަށް ފަސްކުރެވިފައިވުން ކަމަށް މީރާ އިން ވިދާޅުވިއެވެ. އަދި، 2017 ވަނަ އަހަރާއި އަޅައިބަލާއިރު މި އަހަރު ގިނަ ރިސޯޓުތަށް ހުޅުވިފައިވުމުގެ ސަބަބުން ޓޫރިޒަމް ލޭންޑް ރެންޓް، ޓީ.ޖީ.އެސް.ޓީ، އަދި ގްރީން ޓެކްސްގެ ގޮތުގައި ލިބުނު އާމްދަނީ އިތުރުވެފައިވުމަކީ ވެސް އާމްދަނީ އިތުރުވި ސަބަބެއް ކަމަށް މީރާ އިން ހާމަކުރެއެވެ.\nޖޫން 2018 ގައި އެ އޮތޯރިޓީއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީއެވެ. އެއީ 35.4 ޕަސެންޓް ނުވަތަ 455.95 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ ޓޫރިޒަމް ލޭންޑް ރެންޓުންނެވެ. އެއީ 12.6 ޕަސެންޓް ނުވަތަ 292.04 މިލިއަން ރުފިޔާއެވެ. މީގެ އިތުރުން، ބީ.ޕީ.ޓީގެ ގޮތުގައި 162.05 މިލިއަން ރުފިޔާ، ބޭންކް ޕްރޮފިޓް ޓެކްސްގެ ގޮތުގައި (114.98 މިލިއަން ރުފިޔާ)، ގްރީން ޓެކްސްގެ ގޮތުގައި (54.27 މިލިއަން ރުފިޔާ ) އަދި އެހެނިހެން ޓެކުހާއި ފީގެ ގޮތުގައި ލިބިފައިވާ (208.5 މިލިއަން ރުފިޔާ ) ހިމެނެއެވެ.\nމިދިޔަ މަހު މީރާއަށް ބަލައިގަނެފައިވާ އާމްދަނީގެ ތެރޭގައި 49.9 މިލިއަން އެމެރިކާ ޑޮލަރު ހިމެނެއެވެ.


Felidhooge rah giraa mahsala commitee ah\nފެލިދޫގެ ރަށް ގިރާ މައްސަލަ ކޮމިޓީއަށް\nވ. ފެލިދޫ. އެރަށުގެ ރަށް ގިރާ މައްސަލަ މަޖިލީހުގެ އެންވަޔަރަންމަންޓް ކޮމިޓީއަށް މިހާރު ވަނީ ފޮނުވާފައި --- ފޮޓޯ: ފެލިދޫ ކައުންސިލް\nވ. ފެލިދޫގެ ރަށް ގިރާ މައްސަލަ ރައްޔިތުންގެ މަޖިލީހުގެ ތަޅުމުން ބަލައިގަނެ އެ މައްސަލަ ކޮމިޓީއަށް ފޮނުވައިފި އެވެ.\nފެލިދޫ އާދަޔާ ހިލާފަށް ގިރަމުންދާ ކަމަށް ބުނެ އެ މައްސަލަ ހައްލުކޮށް ދިނުމަށް އެދި ރައްޔިތުންގެ މަޖިލީހަށް ގަރާރު ހުށަހެޅުއްވީ އެ ދާއިރާގެ މެމްބަރު ފަޒުލް ރަޝީދު އެވެ.\nއެ ގަރާރު ބަލައިގަތުމާ ގުޅޭ ގޮތުން މަޖިލީހުގެ ތަޅުމުގައި މިއަދު ނެގި ވޯޓުގައި ފެންނަކަމަށް 36 މެމްބަރަކު ވޯޓު ދެއްވި އެވެ. ނުފެންނަކަމަށް އެއްވެސް މެމްބަރަކު ވޯޓު ދެއްވާފައެއް ނުވެ އެވެ.\nގަރާރު ބަލައިގަނެ އެ މައްސަލަ އިތުރަށް ދިރާސާކުރަން މަޖިލީހުގެ އެންވަޔަރަންމަންޓް އެންޑް ކްލައިމެޓް ޗޭންޖް ކޮމިޓީއަށް ވެސް ވަނީ ފޮނުވައިފަ އެވެ.\nފަޒުލް ހުށަހެޅުއްވި ގަރާރުގައި ބުނެފައިވާ ގޮތުގައި ފެލިދޫއަށް އަދަޔާހިލާފަށް ރަށްގިރުމުގެ މައްސަލަ ކުރިމަތިވެ ރަށުގެ ނާޒަކު ތިމާވެއްޓަށް ދިމާވެފައިވާ މައްސަލަތަކާއެކު ރަށުގެ ރައްޔިތުން ބިރުވެރިކަމެއްގެ ތެރެއަށް ވަނީ ވެއްޓިފަ އެވެ.\nއެގޮތޮން ހޮސްޕިޓަލާއި ސްކޫލާއި ރައްޔިތުންގެ ގޯތި ގެދޮރަށް ކުރިމަތިވެފައިވާ ނުރައްކަލުގެ ސަބަބުން އެފަރާތްތަަކުގެ ދިރިއުޅުމަށް ކުރިމަތިވެފައިވާ ގޮންޖެހުންތައް ބޮޑުވެ ފެލިދޫގެ ރީތިކަމާއި ގޮނޑުދޮށް ހަލާކުވަމުންދާ ކަަމަށްވެސް ބުނެފައިވެ އެވެ.\nގިރާ ސަރަހައްދު ހިމާޔަތްކުރުމަށް މިއަހަރުގެ ބަޖެޓުގައި ހިމަނާފައި އޮތް ނަމަވެސް އެކަން ނުފެށި ލަސްވަމުންދާތީ ވެސް ފަޒުލް ކަންބޮޑުވުން ފާޅުކުރައްވައިފައި އެވެ.\nފެލިދޫ ރައްޔިތުންގެ ސަލާމަތާއި ރައްކާތެރިކަމަށްޓަކައި ކުރަންޖެހޭ މަސައްކަތްތައް އަވަސްކޮށް ރަށްގިރުމުގެ މައްސަލައަށް އަވަސް ހައްލެއް ހޯދައިދިނުމަށް ސަރުކާރުގެ ކަމާބެހޭ އިދާރާތަކަށް ފަޒުލްގެ ގަރާރުގައި ގޮވާލައްވައިފައިވެ އެވެ.\nރައްޔިތުންގެ މަޖިލިސް އިބްރާހިމް ފަޒުލް ރަޝީދު ފެލިދޫ\nފެލިދޫއާ ގުޅޭ ގަރާރު ފާހެއް ނުވި\nފެލިދޫގެ ރަށް ގިރާ މައްސަލަ މަޖިލީހަށް\nފެލިދޫގެ ނަރުދަމާގެ މައްސަލަ ބޭރު ކޮށްލައިފި\nދެ ސްކޫލެއްގެ މަސައްކަތް އަވަސްކުރަން ގަރާރެއް


މަޖިލިހުގެ ރިޔާސަތު ބަލަހައްޓަން ފަސް ބޭފުޅަކު ކަނޑައަޅައިފި – Haftha\nމަޖިލިހުގެ ރިޔާސަތު ބަލަހައްޓަން ފަސް ބޭފުޅަކު ކަނޑައަޅައިފި\nރައްޔިތުންގެ މަޖިލިހުގެ ރައީސް އާއި ނައިބު ރައީސް ނެތް ހާލަތެއްގައި ނަމަ، މަޖިލިހުގެ ރިޔާސަތު ބަލަހައްޓަވަން ވިލުފުށީ ދާއިރާގެ އެމްޑީޕީ މެމްބަރު ހަސަން އަފީފާއި މަރަދޫ ދާއިރާގެ އެމްޑީޕީގެ މެމްބަރު އިބްރާހިމް ޝަރީފާއި މީދޫ ދާއިރާގެ މެމްބަރު އަހުމަދު ސިޔާމާއި ހިތަދޫ އުތުރު ދާއިރާގެ އެމްޑީޕީ މެމްބަރު މުހައްމަދު އަސްލަމާއި މާމިގިލީ ދާއިރާގެ މެމްބަރު ގާސިމް އިބްރާހިމް ކަނޑައަޅައިފި އެވެ.\nމަޖިލިހުގެ ރައީސް، ކުރީގެ ރައީސް މުހައްމަދު ނަޝީދު މި މެމްބަރުން އިއުލާން ކުރެއްވީ މަޖިލިހުގެ ގަވައިދުގައިވާ ގޮތުގެ މަތިންނެވެ. އެގޮތުން ގަވާއިދުގައި ވަނީ މަޖިލީހުގެ ރިޔާސަތު ބަލަހައްޓާނެ ބޭފުޅުން ކަނޑައަޅާނީ މަޖިލިހުގައި އެންމެ ގިނަ ދުވަހު ހިދުމަތް ކުރެއްވި މެމްބަރުން ކަމަށާއި އެއިން މެމްބަރަކަށް ރިޔާސަތު ބެލެހެއްޓެވޭނީ ވިދިވިދިގެން ތިން ޖަލްސާގެ މުއްދަތަށް ކަމަށެވެ.\nއޭގެ އިތުރުން ގަވައިދުގައި ބުނާގޮތުގައި އެ މެމްބަރުންގެ ތަރުތީބު ކަނޑައަޅާނީ ފަސް މެމްބަރުންގެ ދެމެދުގައި ކަމަށާއި އިސްކަންދޭންޖެހޭނީ މުއްދަތަށް ކަމަށެވެ. އަދި މެމްބަރު ކަމުގެ މުއްދަތު ދެ މެމްބަރެއްގެ ދޭތެރޭގައި ހަމަހަމަވެއްޖެ ނަމަ، އުމުރުން ދޮށީ މެމްބަރަކަށް އިސްކަން ދޭންޖެހޭނެ ކަމަށް ގަވައިދުގައިވެ އެވެ.\nފަސް މެމްބަރުންގެ ތެރޭގައި ހިމެނޭ ވިލުފުށީ ދާއިރާގެ އަފީފް ވިދާޅުވީ ރިޔާސަތުގައި އިންނަވައިގެން މެމްބަރުންގވެއިހްސާސްތަކާ އެކު މަގާމުގެ މަސްއޫލިއްޔަތު އަދާކުރައްވަމުން ގެންދަވާނެ ކަމަށެވެ. އަދި ރައްޔިތުން ބޭނުންވާ ގޮތަށް މަސައްކަތްތައް ކުރިއަށް ގެންދިއުމަށް ތައްޔާރަށް ހުންނެވި ކަމަށް ވެސް އަފީފް ވިދާޅުވި އެވެ.\nއޭގެ އިތުރުންމަރަދޫ ދާއިރާގެ ޝަރީފް ވިދާޅުވީ އޭނާއާ ހަވާލު ކުރެއްވި ބޮޑު ޒިންމާ އާއި މަސްއޫލިއްޔަތު އަމާނަތްތެރިކަމާ އެކު އަދާކުރައްވާނެ ކަމަށާއި ރިޔާސަތުގައި އިންނަވައިގެން ރައްޔިތުންގެ ލާބައާ އެކު މަސައްކަތް ކުރައްވާނެ ކަމަށެވެ.


Dhevvadhoo, fonadhoo, L. Gan school maadhamaa bandhu – adduLIVE\nދެއްވަދޫ، ފޮނަދޫ، އަދި ގަމު ސްކޫލް މާދަމާ ބަންދު\nJan 09, 2021, 21:43 އަލީ ހުޒާމް\nގއ. ދެއްވަދޫ އާއި ލ. ފޮނަދޫއިން ކޮވިޑު ކޭސް ތަކެއް ފެނުމާއި ގުޅިގެން، ދިރާަސީ އާ އަހަރުގެ ކިޔެވުން ދެއްވަދޫ، ފޮނަދޫ އަދި ލ. ސްކޫލްގައި ނުބާއްވަން ނިންމައިފިއެވެ.\nމި ތިން ރަށުގެ ސްކޫލްތައް ބަންދުކޮށްފައިވަނީ ކޮވިޑުގެ ޕޮޒިޓިވް ކޭސް ތަކާއި ގުޅިގެން ރަށް މޮނިޓަރިންގެ ހާލަތަށް ގެނެސް ކޮންޓެކްޓު ޓްރޭސިން ހަދަމުންދާތީއެވެ.\nއެޗްޕީއޭއިން ވަނީ ގއ. ދެއްވަަދޫއަށް ނޮވެމްބަރު މަހުގެ 30 ވަނަ ދުވަހުން ފެށިގެން ދަތުރުކޮށްފައިވާ ފަރާތްތައް އެންގުމަށް އެދިފައެވެ.\nއެޗްޕީއޭ އިން ބުނީ ދެއްވަދޫއިން މިމުއްދަތުގައި ގޮސްފައިވާ ފަރާތެއްވާނަމަ، ސާމްޕަލްނަގާ ނެގެޓިވް ނަތީޖާ ލިބެންދެން، ކަރަންޓީނުގައި ތިބުމަށް އެދޭ ކަމަށެވެ.\n30 ނޮވެމްބަރ އަށް ފަހު ގއ. ދެއްވަދޫއިން މާލެއަށް އައިސްފައިވާ ފަރާތްތަކުން މާލެ ހިޔާ ފްލޫ ކްލިނިކް، ހުޅުމާލޭ ފުލޫ ކްލިނިކް، އަދި ވިލިމާލޭ ފްލޫ ކްލިނިކަށް ގޮސް ސާމްޕަލް ނެގުމަށާއި އަދި ނެގެޓިވް ނަތީޖާ ލިބެންދެން، ކަރަންޓީނުގައި ތިބުމަށް ވެސް އެޗްޕީއޭ އިން ވަނީ އެދިފައެވެ. މާލޭގެ ސާމްޕަލް ނަގާ ތަންތަން މިރޭ 12 ޖަހަންދެން ހުޅުވާފައި ހުންނާނެއެވެ.\n30 ނޮވެމްބަރުގެ ފަހުން ގއ. ދެއްވަދޫއިން އެހެން ރަށްރަށަށް ދަތުރުކުރައްވާފައިވާ ފަރާތްތަކުން ސާމްޕަލް ނަތީޖާ ނުލިބެނީސް ސްކޫލަށް، މަސައްކަތަށް އަދި އެހެނިހެން ކަންކަމުގައި ބޭރަށް ނުނުކުންނެވުމަށް ވެސް އެޗްޕީއޭ އިން ވަނީ އިލްތިމާސްކޮށްފައެވެ.\nއަދި ޑިސެމްބަރ 25 ގެ ފަހުން ގއ. ދެއްވަދޫއިން ދަތުރުކޮށްފައި އައި ފަރާތެއްނަމަ (ދެއްވަދޫއިން އައިތާ 14 ދުވަސް ހަމަނުވާނަމަ)، މިހާރު ޓެސްޓް ކުރުމުގެ އިތުރުން ދެއްވަދޫއިން ދަތުރު ކުރިތާ 14 ދުވަސް ފުރިހަމަ ވަންދެން ކަރަންޓީނުވާން ޖެހޭނޭ ކަމަށް އެޗްޕީއޭ އިން ބުނެއެވެ. އަދި ކަރަންޓީނު ނިމުމަށްފަހު ޓެސްޓްކޮށް ނަތީޖާ ލިބެންދެން ކަރަންޓީނުގައި ތިބުމަށް ވަނީ އެދިފައެވެ.


India Gai Ethah Massage Dhey Spa Eh, Ekamaku Gina Geygeygai Faahaanaeh Nei - Vaguthu\nއިންޑިޔާގައި އެތްތަކަށް މަސާޖް ދޭ ސްޕާއެއް، އެކަމަކުގިނަ ގޭގޭގައި ފާޚާނާއެއް ނެތް\n1 މަސް ކުރިން ( މެއި 31, 2019 )\nއިންޑިޔާއަކީ ދުނިޔޭގެ އެންމެ ހޫނު ގަދަ ގައުމުތަކުގެ ތެރެއިން އެއް ގައުމެވެ. މި ގަދަ ހޫނަށް ކެތްކޮށްގެން އެތައް މިލިއަން ބަޔަކު ދިރިއުޅެމުންދާއިރު މި ހޫނުގައި އެ ގައުމުގެ ރައްޔިތުން މާތްކޮށް ހިތާ އެތައް ހާސް ޖަނަވާރެއްވެސް ދިރިއުޅެއެވެ. މި ގައުމުގައި އާދަޔާޙިލާފް އެތައް ކަމެއް އޮންނަ އިރު މީގެ ތެރެއިން ބައެއް ބާވަތްތަކުގެ ޖަނަވާރުތަކަށް ހާއްސަކަމެއް ދެވިފައި އޮންނަ އޮތުމަކީ އެއް ކަމެވެ.\nމިގޮތުން އިންޑިޔާގެ ބައެއް ދީންތަކުގައި އެތާއި ގެރި އަކީ ވަރަށްވެސް މާތް ޖަނަވާރުތަކެވެ. އެހެންނަމަވެސް ގަދަ ހޫނުން ސަލާމަތްކޮށް އަރާމުކަމެއް ގެނުވައިދިނުމަށްޓަކައި އެތްތަކަށް ހާއްސަ ސްޕާއެއް އިންޑިޔާގައި ހުންނަކަމަށް ބުނުމުން ކޮން ބޭފުޅަކަށްތޯ އެކަން ގަބޫލުކުރެވޭނީ؟\nގުރުވަޔުރް ނަމަކަށްކިޔާ ކެރެލާގެ ރަށެއްގައި އެތްތަކަށް ހާއްސަ ޕުންނައްތޫރު ކޮއްޓާ އެލިފެންޓް ޔާޑް އަކީ އެތްތަކަށް މަސާޖް ދީ ފެންވަރުވައި ސާފުތާހިރުކޮށް ހެދުމަށް ހާއްސަކުރެވިފައިވާ ތަނެކެވެ. މިތަނުގައި މަސައްކަތްކުރާ މީހުން އެތްތައް ސާފުކޮށް، ފަރުވާތެރިކަމާއިއެކު މަސާޖުކޮށްދީ ހަދާއިރު އެތްތަކަށް އަރާމުކޮށްދިނުމަށްޓަކައި މިތަނުގައި ނުކުރެވޭ އެއްވެސް ކަމެއް ނޯވެއެވެ.\nއެކި ކަހަލަ އަތަރު އަދި ތެޔޮ ބޭނުންކޮށްގެން އެތްތަކަށް މަސާޖުދެވޭއިރު އެތްތައް ފެންވަރުވައި އެތްތަކުގެ ހަށިގަނޑުން ނަޖިސް ފިލުވައިދީވެސް ހެދެއެވެ. އެއް ފަހަރާ 59 އެތް މި ތަނުގައި ބެލެހެއްޓެން އޮންނައިރު މި ތަކެއްޗަށް ކާންވެސް ދެވެނީ ހާއްސަ ކާ އެއްޗިއްސެވެ. މި އެތްތަކަށް ކާންދެވެނީ އެ އެއްޗިހީގެ ސިއްހަތަށް ފައިދާހުރި ތާޒާ ކާނާއެވެ.\nމި އެތްތަކަކީ މަޝްހޫރު ގުރުވަރުޔައްޕަން ހިންދޫ ފައްޅީގައި ކުރިއަށްދާ ހަރަކާތްތަކުގައި ބޭނުންކުރެވޭ ވަރަށް މުހިންމު އެތްތަކެކެވެ. ވުމާއިއެކު މި އެތްތަކަށް ކަމޭހިތައި އަޅާލުމަކީ މި ސަރަހައްދުގެ މީހުންނަށްވެސް ވަރަށް މުހިންމުކަމަކަށް ވަނީ ވެގެންގޮސްފައެވެ. އިންޑިޔާގައި އެތްތަަކަށް ޚާއްސަ ސްޕާއެއް ހުރި ނަމަވެސް އިންޑިޔާގެ އާބާދީގެ ބޮޑު ބައެއްގައޮ ފާޚާނާ ކުރުމުގެ ނިޒާމެއް ނުހުންނަކަން ފާހަގަކޮށްލެވެއެވެ.\n400 މިލިއަން ޑޮލަރުގެ ކަރަންސީ ސްވެޕް އެގްރިމަންޓެއްގައި އިންޑިއާ-ރާއްޖެ ސޮއިކޮށްފި\nއިންޑިއާއިން ހަނދަށް ދާން އުދުއްސައިގެންފި\nގެއެއްގެ ކަރަންޓް ބިލަށް 286 މިލިއަން ރުފިޔާ\nޖޫން 4, 2019 18:12\nތިހާ މާތްކޮން ހިތާ އެއްޗެއް ހައްޔަރުކުރުމަށް ތި ބޭނުންކުރަނީ ދަބަރުޖަހާފަ އޮތް ޗޭނުގަނޑެއް. އޭގެ ހަންގަނޑަށް ވަރަށް ގެންލުންވާނެ. އެސްއެސް ޗޭނުގަނޑެއް ނުލިބުނު ދޯ؟؟


India Ah Baroasaa Vegen Raajje Tharaggeege Mathee Fanthiah Gendheveyne Gotheh Nuvisney - Ugail - Vaguthu\nއެޗްޕީއޭ އަށް އޮތީ ޔަގީންކަން، ދުނިޔޭގެ ތަޖުރިބާ ދިމާއިދިކޮޅު -6ގަޑިއިރު ކުރިން\nއިންޑިއާއަށް ބަރޯސާ ވެގެން ރާއްޖެ ތަރައްގީ ކުރެވޭނެ ގޮތެއް ނުވިސްނޭ - އުގައިލް\n4 މަސް ކުރިން ( ޖޫން 13, 2021 )\nޕްރޮފެސަރ ހަސަން އުގައިލް\nއިންޑިއާއަށް ބަރޯސާ ވެގެން ރާއްޖެ ތަރައްގީގެ މަތީފަންތިއަށް ގެންދެވޭނެ ގޮތެއް ނުވިސްނޭ ކަމަށް ޕްރޮފެސަރ ހަސަން އުގައިލް ވިދާޅުވެއްޖެއެވެ.\nއުގައިލް މިއަދު އޭނާގެ ފޭސްބުކްގައި ކުރެއްވި ޕޯސްޓެއްގައި ވިދާޅުވީ އިންޑިއާއަކީ އެއްވަނަ ދުނިޔޭގެ ގައުމެއް ނޫން ކަމަށާއި ވީއިރު އިންޑިއާއަށް މާބޮޑަށް ބަރޯސާވެގެން ދިވެހިރާއްޖެ ތަރައްގީގެ މަތީފަންތިއަކަށް ގެންދެވޭނެ ގޮތެއް ނުވިސްނޭ ކަމަށެވެ. އޭނާ ވިދާޅުވީ މިއީ ސިޔާސީ ވާހަކައެއް ނޫން ކަމަށާއި މިއީ އިލްމީ ވާހަކައެއް ކަމަށެވެ.\n"އިންޑިއާއަކީ އެއްވަނަ ދުނިޔޭގެ ގައުމެއް ނޫން. ވީއިރު އިންޑިއާއަށް މާބޮޑަށް ބަރޯސާވެގެން ދިވެހިރާއްޖެ ތަރައްގީގެ މަތީފަންތިއަކަށް ގެންދެވޭނެ ގޮތެއް ނުވިސްނޭ. ނޫނީ އެކާވީސްވަނަ ގަރުނު ނިމޭއިރު ވެސް އަޅުގަނޑުމެން ބޭނުންވަނީ ރާއްޖެ ފިނިހަކަ ދުވެލީގެ އޮންނަން ތޯ؟ މިއީ ސިޔާސީ ވާހަކައެއް ނޫން. މިއީ އިލްމީ ވާހަކައެއް." އުގައިލް ވިދާޅުވިއެވެ.\nއިންޑިއާއަށް ބަރޯސާ ވެގެން ރާއްޖެ ތަރައްގީގެ މަތީފަންތިއަށް ގެންދެވޭނެ ގޮތެއް ނުވިސްނޭ ކަމަށް އުގައިލް ވިދާޅުވިއިރު އިންޑިއާ އިން ރާއްޖޭގެ ހުރިހާ ކަމަކަށް ނުފޫޒު ފޯރުވާ ކަމުގެ ކަންބޮޑުވުންތައް ގިނަ ބަޔަކު އަންނަނީ ފާޅުކުރަމުންނެވެ. ހާއްސަކޮށް އިންޑިއާ ސިފައިން ރާއްޖޭގެ ތިން ސަރަހައްދެއްގައި ތިބޭ ތިބުމާއި ދެކޮޅަށް އެތައް ބަޔަކު އަންނަނީ އަޑުއުފުލަމުންނެވެ. އަދި އިންޑިއާގެ ކޮންސިއުލޭޓެއް އައްޑޫގައި ހުޅުވުމާއި ދެކޮޅަށް ވެސް މިހާރު ގިނަ ބަޔަކު އަންނަނީ އަޑުއުފުލަމުންނެވެ. އޭގެތެރޭގައި އުގައިލް ވެސް ހިމެނެއެވެ.\nއިންޑިއާގެ ކޮންސިއޭލޭޓް ދެކޮޅަށް "ސޭވް އައްޑޫ" ގެ ނަމުގައި ފަށާފައިވާ ކެމްޕޭނުގެ ތެރެއިން ބޭއްވި ވާޗުއަލް ޕެނަލް ޑިސްކަޝަނެއްގައި އުގައިލް ވިދާޅުވީ ކޮންސިއުލޭޓާއި ތަރައްގީއާ ގުޅުވައި، އެކަމަށް ތާއީދުކުރާ މީހުން ވާހަކަ ދައްކާތީ ހައިރާން ވެސް ވާ ކަމަށެވެ.\nއޭނާ ވިދާޅުވީ، ކޮންސިއުލޭޓެއްގެ އާންމު މަސައްކަތަކީ އެ ކޮންސިއުލޭޓް ނިސްބަތްވާ ގައުމުގެ މީހުންގެ ވިސާގެ ކަންކަން ހަމަޖައްސައިދިނުން ކަަމަށާއި އެ ކަހަލަ ތަނަކާއި ތަރައްގީއާ ގުޅުވެނީ ކިހިނެއްތޯ ސުވާލު އުފެދޭ ކަމަށެވެ.\nއިންޑިއާގެ ކޮންސިއުލޭޓެއް އައްޑޫގައި ހުޅުވުމާއި ދެކޮޅަށް ދިވެހިން ވާހަކަދައްކަމުން ގެންދިޔަ ނަމަވެސް އައްޑޫގައި އިންޑިއާގެ ކޮންސިއުލޭޓެއް ހުޅުވުމުގައި މައްސަލައެއް އޮތްކަމަށް ގަބޫލުނުކުރެވޭ ކަމުގައި އިންޑިއާ ސަރުކާރުން ވަނީ ބުނެފައެވެ.\nޖޫން 13, 2021 13:07\nއެމްޑީޕީއަކީ އިންޑިއާ ގެ ސިއާސީ ހަރުކަށި ޖަމާއަތެއް ވީމާ ތަރައްގީއަކީ ކޯންޗެއްކަމެށްނުވިސްނޭނެ އަބަދުވެސް އެޖަމާއަތުުންވިސްނާނީ އިންޑިއާ ބޭނުންވާގޮތަކީ ކޮބާތޯ މީބޮލަތްބެރިވެއް ޓުނީމަ ވާގޮތެއްކަންނޭގެ އުތަ!\nޖޫން 13, 2021 13:09\nމިގައުމުގަ އިލްމީ ބޭފުޅެއްބަސް މިހާުރު މުހިއްމެއްނޫން. މިގައުމަށް ބޭނުންވަނީ އިންޑިޔާ ފަދަ ގައުމު ތަކުން ފެންނަ ފަދަ މުޑުދާރު ޖާހިލު މީހުން. ނަތީޖާ އަކީ މިހާރު މިގައުމު މިހާލަތަށް ދާއިރު ހެޔޮބަސް ބުނާ މީހާ ނިނަމެތި ކޮށް ހަދާއިރު އެމަންޒަރު ބަލާފަ އަތްޖަހަން މިގައުމުގެ ގިނަބަޔަކު ތިބޭކަން. އިންޑިއާ ކަނޑުގެ ސަލާމަތޭ ކިޔާފަ މުޅި މިގައުމު އެކިނަން ނަމުގަ ބަޔަކު ހިސާރު ކުރަމުން ދާއިރު ފަސްމާވަލު ......... ލީޑަރުންނޭ ކިޔާފަ ނުކުތްމީހުން އަމިއްލަ އެދުމުގަ ހައްޕު ކިޔައިގެން ތިބޭތަން.\nޖޫން 13, 2021 13:14\nމިސަރުކާރުގަ ތިބީ އަމިއްލަ ޖީބު ބޮޑު ކުރަން އުޅޭ ބައެއް.\nޖޫން 13, 2021 13:15\nމިގައުމަށް އިލްމީ ބޭފުޅެއްގެ ބަހެއް ބޭނުމެއް ނުވޭ. މިގައުމަށް ޞެނުން ވަނީ އިންޑިއާ ފަދަ ގައުތަކުން ފެންނަ ފަދަ ނާގާބިލު މުޑުދާރު ސިޔާސީ އެއް ނޫން ސިޔާސަ މީހުންގެ ބަސް.\nޖޫން 13, 2021 13:20\nޖޫން 13, 2021 13:23\nސަާބަހޭ، ހިތަށް އަ ރާ އުގައިލު ވެ ރިކަމައް ކު ރިމަތި ލާަނެ ނަމައޭ،،،❤\nޖޫން 13, 2021 13:28\nތިޔަ ހެންބުނާމީހާ މޑޕ މީހުންގެ ކުރިމަތީގައި ވާނީބާޢީއަކަށް\nޖޫން 13, 2021 13:33\nތިއޭ މަވެސް މިކިޔާ އެެއްޗަކީ އަމިއްލަ ހާލައިގެން ނޫޅެވޭ ބަޔަކު ރާއްޖެއަށް ލޯއަޅަނީ އެހެން ކަމަކު އިބޫ ސަރުކާރަށް ބައިޔަތު ހިފައިގެން އުޅޭ ކުރިން ގައުމިއްޔަތު ވެގެން އުޅުނު ކަމަށް މީހުންނަށް ދެއްކި މައުމޫންއާއި ގާސިމް އަދި އިމްރާންމެންނަށް ހެޔޮ ސަބަބަކީ އިމްރާން މަޤާމްގައި މައުމޫނުގެ ދަރިންނާއި އޭނައަށް ސަނާ ކިޔާ ބައިގަޑު ސަރުކާރުގަައި ގާސިމްގެ އަބިގޮއްޔެ މިނިސްޓަރު އަދި އޭނައަށް ހުޝާމަދު ކުރާ ބައިގަޑު ސަރުކާރުގައި ދެން އެމީހުނަށް ވަރިހަމަވާނެ ގައުމު ވިއްކާލިއަސް އެބައިގަޑުގެ އަގަޔަށް މޯދީމެން ލާރިއެޅި އެޅީނުން އެއަގަ ނުހުޅުވޭނެ ދެން ތިބީ އައްޑޫ މެމްބަރުން އެމީހުންނަށް ވެސް އެވަރަށް ލާރި އަޅާފައި އަހަރެމެން އިންޑިޔާ އައްޑޫގައި ތިބެން ދެކޮޅު\nޖޫން 13, 2021 13:39\nމަވެސް މިކިޔަނީ މަގޭރައްޓެހިން ގާތުގައި ކިހިނެނަކުން ބާވޭ ރަާއްޖެ ހިންދެމިލާނީ އިންޑިޔާ ކަހަލަ ފަގީރު ގައުމެއްގެ އަތްދަށުވެގެން ދެން ތިބެންޖެހޭނީ އެހެންނުންތޯ\nޖޫން 13, 2021 13:40\nފޮރިންސިޔާސަތު މޮޅަށް ކިޔަވައިގެން ތިބި މީހުން މަދީތާ މިރާއްޖޭގައި\nޖޫން 13, 2021 13:43\nމިހާރު އުގައިލްވެސް ސިޔާސީ ވެއްޖެ ކަމަށް ގަބޫލުކުރެވޭ. ކޮންމެ އެއްޗެއް ބުނަމުން މިއީ ސިޔާސީ ވާހަކައެއް ނޫނޭ ބުންޏަކަސް ބައެއްވާހަކަ ހާލަތާއި ވަގުތުގެ ގޮތުން ސިޔާސީނުވާނެ ގޮތެއް ނޯންނާނެ!\nޖޫން 13, 2021 15:05\nކަލޯ، އަމިއްލަ ގައުމުގެ ހައްގުގައި ބަސްބުނުމުގެ ހައްގު ކަލޯއަށް ވެސް މަށަށް ވެސް އޮންނަ ފަދައިން އުގެއިލް އަށް ވެސް އަދި ކޮންމެ ދިވެއްސަކަށް ވެސް އޮންނާނެ. ޢެއީ ސިޔާސީ ވުމެއް ނޫން.\nޖޫން 13, 2021 15:46\nއަހަރެމެންނަށް ސިޔާސީ ވާހަކައަކަށް ވަނީ ލޯކުރިމަތީ ހަދާ ބޮޑެތި ދޮގުތައް.\nޖޫން 13, 2021 16:38\nއޭނަ އަށް ވެސް އޭނަގެ އަމިއްލަ ރަށާ ބެހޭ ކަމެއްގަ ޚިޔާލު ފާޅު ކުރުމުގެ ހައްގު އޮންނާނެ.\nޖޫން 13, 2021 13:49\nއުގެއިލް ދަރިޔާ . މުޅި އައްޑޫ ކެނެރީގޭ ޢާއިލާއިން ހަލާކުކުރަމުންދާކަން ނީންގޭތޯ؟ މިކަން އެނގޭނޭ ޒުވާނުން ހަލާކުކޮށް މާލޭގައި ތިބި މަދު ވިޔަފާރިވެރިޔަކު އަތްދަށުލާގެން ކެނެރީގޭ ބުއްލަޅޭ ވަކި ސަރުކާރެއް ތިޔަ އަތޮޅުގައި ބޭރު ބަޔަކު ލާގެން ހަދާގެން މުޅިގައުމަށް ނުފޮރުއްޕާން ޖައްސާފައި ޑިކްޓޭޓަރ ޑިމޮކްރެސީގެ ތާޖު ހޯދާގެން ބޭރު ގައުމެއްގައި އޮންނަށް އެކަލޭގެ ގެ އެއުޅެނީ. ލާދީނީ ސެކިއުލާގެ ބޮޑު އެދުރު.\nތިހާ މައްޗަށް ކިޔަވައިގެން ހުރި ބޭފުޅަކަށް ނޭފަތު ކުރިޔަށް ވުރެން ދުރަށް ނުވިސްނޭ ސަބަބެއް ނުވިސްނުނު.\nޖޫން 13, 2021 14:10\nޖޫން 13, 2021 14:18\nޑރ. އުގޭލު ރުޅި މަޑު.\nޖޫން 13, 2021 14:34\nހެޔޮނުވާނެ އައްޑު ނުވިއްކާ.. ޝާހިދު ޔޫއެންއަށް ހޮވަން ތާއިދު ކުރުމާއި، އަންނި ވެރިކަމަށްގެންނަށް އައްޑޫ ނުވިއްކާ.. މާލޭ މީހުން އައްޑު މީހުންނަށް ބަދަލު ހިފަނީ ތޯ؟\nކީއްވެ އަންނިގެ ގޯތީ ނުދިނީ އެމީހުން ތިބެން އައްޑު ވިއްކާނެ ކަމައްނެތް..\nއފަރިން ދެން ދުވަހަކިޔަސް އެމްޑީޕީއަށް ވޯޓެއް ނުދޭހެއް.. ދެން ނިމެނެއި..\nޖޫން 13, 2021 14:43\nމި ވެސް ވ ސިޔާސީ ވެގެން އުޅޭ މީހެއް! ވެރިކަމާ ހެދި މޮޔަ ވަނީ\nޖޫން 13, 2021 14:49\nކަންއޮތްގޮތް ތިވިދާޅުވީ.. އަދި ކުރެެވިފައިވާ ތަޖްރިބާއަކީވެސް ތިއީ. އަދި މާޒީގައި ފެނިފައިއޮތް އެމީހުންގެ އުސޫލަކީ ފޫޓެއްވަރުނަމަވެސް އަހަރަރުމެނަށް ދިނިއްޔާ އެއްސަތޭކަފޫޓް އެމީހުންގެ އަތަށް ކަހާލުން.. އެފަދަބައަކާއި ގުޅިގެން ކުރެވޭނެ ކަމެއް ނުފެނުނަސް މިގައުމުގަ މިއުޅޭ ސިއާސީ މީހުންގެ އިލްމުވަރުގަދަކަމުން މިގައުމަށްވުރެ ބޮޑަށް އެމީހުންގެ އަމިއްލަ ނަފްސު ތަރައްގީ ކުރެވެންއޮތީ އެފަދަ ބައަކާގުޅިގެންކަމަށް ވާތީ އެމީހުންގެ ފައިބުޑަށް ވެއްޓިގެން އުޅެނީ.. މިއީ ހަގީގަތް.\nޖޫން 13, 2021 15:20\nއުގައިލުގެ ވިސްނުން ވަރަށް ރަނގަޅެވެ.. އެކަމަކު ހިތާމަޔަކީ ދިވެހިންނަކީ ސިޔާސީގޮތުން އެއްވެސް އުރަތްޕެއް ހުރި ބައެއް ނޫންކަމެވެ. ޕީޕީއެމް ސަރުކާރުގައިވެސް ޢުޤައިލުގެ ޚިޔާލުތައް ނޫސްތަކަށް އަރަމުން ދިޔައެވެ. އެ ދުވަސްވަރު އެމްޑީޕީން ޢުޤައިލަކީ ޣާޒީ އަކަށް ހެދިއެވެ. ޕީޕީއެމް އިން އެއީ ބާޣީއަކަށް ހެދިއެވެ. ދެން މިހާރު ޕީޕީއެމް އިން އެއީ ޣާޒީ އަކަށް ހަދާފަ އެމްޑީޕީން ހަދާނީ ބާޣީ އަކަށެވެ. ހަމަ ވިސްނައިގެން ކަން ކުރުމަށްވުރެ ތިމާ މެންނަށް ހެދޭ މިސްޓޭކް ރަނގަޅުކޮށް ކުރިޔަށް ދިއުމުގެ ހިތްވަރު ގިނަ ދިވެހީންގެ ކިބައިގައި ނެތީއެވެ...ކިހާ ދެރަ ހެއްޔެވެ. ސަހަލު ހަމަ އެއްބައެއްވެސް ނެތީއެވެ. އަނގައިން މަމެންވަރުގެ މޮޅު ރަނގަޅު އިޚްލާޞްތެރި ބަޔަކު ނެތެވެ. މިއީ ދިވެހި ސިޔާސަތުތަކާއި އެކަމަށް ތާއީދު ކުރާ ގިނަ މީހުންގެ ހާލަތެވެ. ހަމަ ގޮތް ވިސްނޭ ހަމަ ބަޔަކުވެސް އުލޭނެކަން ކަށަވަރެވެ. އެއްބަޔަކު ޗައިނާ ޗައިނާ ޗައިނާ.. އަނެއް ބަޔަކު އިންޑިޔާ އިންޑިޔާ އިންޑިޔާ...\nޖޫން 13, 2021 15:29\nމާޒީގައި ޤައުމުތައް އިސްތިޢުމާރު ކުރިގޮތް ރަނގަޅަށް ދެނެގަތުމަށް ނަޞޭޙަތްތެރިވަމެވެ. ކޮންމެވެސް ނަމެއްގައި ޤައުމުގެ ދާޚިލީ ކަންކަމުގެ ތެރެއަަށް މަކަރާއި ހީލަތުން ވަދެ އެންމެފަހުން މިނިވަންކަން ނަގާލާނީއެވެ. ތިބޭނީ ކޮންމެވެސް ކަމެއްގެ ބަހަނާގައެވެ. ހެލިކޮޕްޓަރެއް ފެންވަރުވާ ފުށް ޖައްސަން ކިތަށް މީހުން ކިހާ ދުވަހަކު އެބަ ތިބޭ ހެއްޔެވެ؟ ދިވެހި ސިފައިންގެ ހަމަ އެ ފެންވަރު ނެތީބާވައެވެ. ނުވަތަ އަދިވެސް ދަސްކުރަނީ ބާވައެވެ.؟ މިއީ ވަރަށް ވާހަކަ..ޤައުމާ ދޭތެރޭ ވިސްނާ ނަމަ ހަމަ އަނގައިން ނުބުނަން ހުއްޓަސް ބުނެވެނީ...ސޮރީ...\nޖޫން 13, 2021 15:31\nތަރައްޤީ އަކީ ވަކި ގައުމަކަށް ބަރޯސާވެގެން ވާކަމެއް ނޫން. ތަރައްޤީ އަކީ އެ ގައުމުގެ ރައްޔިތުންގެ ވިސްނުމާ ކުރާ މަސައްކަތާ ހިތްވަރާ ހިކުމަތުގެ ނަތީޖާ.\nޖޫން 13, 2021 15:47\nއިންޑިޔާ އިން ހެވެއް ނޭދޭނެ ބުއްޅަބޭ އަށް އެކަން އެނގޭނެ\nޖޫން 13, 2021 16:34\nއުޤައިލް އަކީވެސް ބާޤީ އަކަށް ހަދާނެ މިފަހަރު ތިހެން ރަޢުޔު ނެރުނީތީ\nޖޫން 13, 2021 16:59\nއިންޑިއާ ސަރުކާރަށް ސިޓީ އެއް ލިޔަންވީ އެއްނު ދިވެހި ރައްޔިތުންގެ ނަމުގައި\nރާއްޖޭ ގައި ތިބި އެގައުމުގެ ސިފައިން އަނބުރާ ގެންދިއުމަށް އެދި\nތިޔަހެން އަނގަ ނުތަޅާ\nއޭރުން ތި މައްސަލަ އަށް ހައްލެއް ލިބިގެންދާނޭ ކަމަށް ފެނޭ\nޖޫން 13, 2021 17:00\nދިވެހި ރައްޔިތުންނާ ދެކޮޅުވެ އިންޑިޔާ މީހުން ނަކީ އެރމީހުންގެ ރައްޔިތުން ކަމަށް ދެކެން ފެށުމުން ސަ ރުކާ ރާއެކު ދިވެހިން ތިބެންޖެހޭތަ؟\nޖޫން 13, 2021 17:01\nދިވެހި ރައްޔިތުންނާ ދެކޮޅުވެ އިންޑިޔާ މީހުން ނަކީ އެރމީހުންގެ ރައްޔިތުން ކަމަށް ދެކެން ފެށުމުން ޢެ ބަޔަކާ އެކު\nޖޫން 13, 2021 17:24\nދުރު ނުވިސްނޭ ވަގުތީ ފައިދާ ބޭނުން ބަޔަކަށް ވެރިކަން ލިބުނީމާ ގައުމު ދުވާނީ ފިހަކު ދުވެލީގައި.\nޖޫން 13, 2021 17:43\nމިވަގުތަކީ މިގައުމުގެ ޚިޔާނާތްތެރި ޖާހިލު މުސްކުޅި ސިޔާސީ މީހުންގެ ކިބައިން މިންޖުކޮށް އާ ޒުވާން ރިސްވަތުން ސަލާމަތްވެފަތިބި މީހުންނާ ގައުމު ހަވާލު ކުރަންވީ ވަގުތު!!!!!!!!. ޥަރަށް އަވަހަށް މިބަދަލު އަންނަން އެބަޖެހޭ !!!!!!!!\nޖޫން 13, 2021 18:11\nއާމްދަނީގެ ނިސްބަތަށޤއި ޕޮޕިއުލެސަނަށް ބަލާ އިރު އިންޑިޔައަށް ވުރެ ރާއްޖެ މާބޮޑަށް މުއްސަނދި .މިހާރު ރާއްޖެއަށް ދިމާވެގެން އުޅޭ މައްސަލަތަކަކީ އިސްރާފު ބޮޑުވުން. ބޭކާރު ގިނަ މުވައްސަސާ ހަދއިގެން ދަވްލަތުގެ އާމްދަނީ ބޭކާރު ގޮތުގަ ހަރަދުކުރުން.ބޭނުމެއްނެތް ބޭކާރު އެތައް މުވައްސަސާއެއް ދިވެހިގައުމުގަ ހެދިފާއެބަހުރި. އިންޑީޔާގަ ބޯހިޔާވެހިކަންނެތި މަގު،ަތީގަ ނިދާ އެތައްހާސް ބަޔަކު އެބައުޅޭ ފާހާނާއައި ފެން ނަރުދަމާ ނުލިބޭ އެތައް މިލިއަން ބަޔަކު އެބައުޅޭ މަގުތަކާއި ކާބޯތަކެއްޗާއި ސާފު ބޯފެން ނުިލިބޭ އެތައްްމިލިއަންބަޔަކު އެބައުޅޭ .މިނިސްބަތުން ބަލައިރު އިންޑިޔާއަކީ ފަގީރުންގިނަ3ވަނަ ދުނިޔޭގެ ގެއުމެއް. އާމްދަނިއައީ ޕޮޕިއުލޭސަނަށް ބަލައިރު އިންޑިޔާއަށް ވުރެ ރާއްޖެ މުއްސަނދި.\nޖޫން 13, 2021 19:04\nޕްރޮފެސަރަކަށް ނުވިސްނެންޏާ މަ ނުކިޔަވާ ހުންނަ މީހަކަށް ކިހާ ނުވިސްނޭނެ. މަށަކަށް ނުވިސްނޭ މިތާގަ މިތިބަވެރިން މިކަމަށް ތެޅިބާލާ ވަރެއްވެސް\nޖޫން 13, 2021 19:43\nޕްރޮފެސަރަކަސް މިބޭފުޅާއަށް މިކަން ވިސްނުނުކަން ރަނގަޅު.\nޖޫން 13, 2021 20:27\nނަޝީދު ބޭނުން ވަނީ ރައްޖެ ބައެއްގެ އަޅުވެތިކޮއްފަ ދިވެހިން 2ވަނަ ދަރަޖާގެ ބަޔަކައް ހަދަން.\nނާސިރު ބުނިބަސް އެހިންތަ؟\nޖޫން 13, 2021 20:28\nއައްޑޫ މީހުން ނިކަމެތިވާނީ މިވާގޮތުން. އިންޑިޔާ އައުޓް\nޖޫން 13, 2021 20:35\nއުގައިލަށް ވިސްނޭ ގޮތް ތި ހާމަކުރީ. އެކަމު ލާދީނީ ސަރުކާރަކަށް ނުވިސްނޭނެ. އެމީހުންގެ މަގްސަދަކީ މިތާނގަ ދީނީ މިނިވަންކަން ހޯދުން.\nޖޫން 13, 2021 21:02\nއަންނީބޭނުންވަނީ އިންޑިއާގެތަރައްގީ.އެތަރައްގީއަކީ މަގުމައްޗަށް ދެހާޖައްކޮށް މަގުމަތީގައިނިދާ\nކައްކައި ކައިބޮއިހެދުން!! މީއަންނި މިގައުމަށް ގެންނަންބޭނުންވާ ތަރައްގީއަކީ!!!\nޖޫން 13, 2021 21:20\nކިތަންމެ ވާހަކައެއް ދެއްކިއަސް އަންނާނެ ބަދަލެއް ނެތް. ވެރިކަމުގަ ތިބި މީހުންގެ ވިސްނުން ބަދަލުވާކަށް ނެތް.\nޖޫން 14, 2021 13:48\nޖޫން 14, 2021 18:54\nމި ޤައުމުމިއޮށް ދަނީ ގާދޫކޮލުން ބޭރަށް


SunOnline: Lindsay Lohan ah Dhonfanu varah kamugosfi, Aee kaakukan meehunnah neyngunu!\nލިންޒީ ލޯހަންއަށް ދޮންފަނު ވަރަށް ކަމުގޮސްފި، އެއީ ކާކުކަން މީހުންނަށް ނޭނގުނު!\nމުހައްމަދު އައުޒަމް 25 Jan 2019, 16:00\nލިންޒީ (ވ) އޭނާގެ ކޮއްކޮ އަލީ (ކ) އަދި ދޮންފަނުގެ އަންހެން ދެކުދިންނާއެކި--- ފޮޓޯ: ލިންޒީ/ އިންސްތަގްރާމް\nޗުއްޓީއަށް މިހާރު ރާއްޖެ އައިސް އުޅޭ ހޮލީވުޑްގެ މަޝްހޫރު ބަތަލާ ލިންޒީ ލޯހާން ބ. ދޮންފަނަށް ޒިޔާރަތްކޮށް، އެރަށުގެ ރައްޔިތުންނާއެކު ވަގުތު ހޭދަކޮށްފިއެވެ.\nދުނިޔޭގެ މަޝްހޫރު ތަރިން ރާއްޖެ ޒިޔާރަތްކުރިނަމަވެސް އާންމުކޮށް ރަށްރަށަށް ގޮހެއް ނޫޅެއެވެ. އެމީހުންގެ މުޅި ދަތުރު ހޭދަކުރަނީ ކޮންމެވެސް އަގު ބޮޑު ރިސޯޓެއްގައި އެހާވެސް "ޕްރައިވަސީ" އާއެކުއެވެ.\n"މީން ގާލްސް"އާއި "ޖަސްޓް މައި ލަކް" ފަދަ ފިލްމުތަކުން ފެނިގެން ގޮސްފައިވާ ބަތަލާ ލިންޒީއަކީ ވަރަށް ތަފާތު ތަރިއެކެވެ. އެގޮތުން ރާއްޖެ ޒިޔާރަތްކުރުމަށް ފަހު އޭނާގެ ޝައުގުވެރިވީ ރާއްޖޭގެ ރަށްރަށުގެ ރައްޔިތުންގެ ދިރިއުޅުން ބަލާލުމަށެވެ.\nލިންޒީ ދޮންފަނުގެ ގެއެއްގެ ކުރިމަތީގައި---ފޮޓޯ: ލިންޒީ\nލިންޒީ އޭނާގެ ކޮއްކޮއާއެކު ދޮންފަނުގައި--- ފޮޓޯ: ލިންޒީ\n"މިއަދު އަހަރެންނަށް ބައްދަލުވެއްޖެ ދޮންފަނުގެ ރީތި ދެ އަންހެންކުދިންނާ. މިއީ ވަރަށް ހިތްގައިމުކަމެއް." އެ ރަށުގެ އުނދޯއްޔެއްގައި އޭނާ އިނދެ ނަގާފައިވާ ފޮޓޯއެއްގެ ކެޕްޝަންގައި ލިޔެފައިވެއެވެ.\nލިންޒީއާއެކު ކޮއްކޮ އަލިއާނާ ލޯހާންވެސް މި ދަތުރުގައި ބައިވެރިވެއެވެ. އޭނާގެ ކޮއްކޮ ބުނީ ރިސޯޓުތަކަށް އަންނަ ފަތުރުވެރިން އެއްގޮތަކަށްވެސް އެއްގޮތަކަށްވެސް ރިސޯޓުން ބޭރަށް ނުކުމެ ނަހަދާ ކަމަށެވެ.\n"ލިންޒީއާ އަހަރެން ބޭނުންވީ ރާއްޖޭގެ ސަގާފަތް އެނގެން. އެހެންވެ އެ ރަށަށް ޒިޔާރަތްކުރީ،" ބ. އަތޮޅުގެ އަމިއްލަފުއްޓާއި ފިނޮޅު ރިސޯޓުގައި ޗުއްޓީ ހޭދަކުރުމަށް ލިންޒީއާއެކު ރާއްޖެ އައި އޭނާގެ ކޮއްކޮ އަލިއާނާ އިންސްޓަގްރާމުގައި ބުންޏެވެ.\nލިންޒީއާ އޭނާގެ ކޮއްކޮ ވަނީ ދޮންފަނުގެ ގޭގެއަށް ގޮސް ރަށުގެ ރައްޔިތުންނަށް ހަދިޔާވެސް ބަހައި ހަދައިފައެވެ. އެ ގޭގެއަށް ޒިޔާރަތްކުރިއިރު އެންމެ ބޮޑަށް ފާހަގަވީ ދެ މީހުންވެސް އަޅައިގެން ހުރި ހެދުމެވެ. އޭދު ދެމީހުން ތިބީ އިސްތަށިގަނޑުވެސް ނިވާކޮށްގެންނެވެ.\nލިންޒީ ދޮންފަނަށް ކުރި ދަތުރުގައި އެރަށުގެ ސްކޫލު ކުރިމަތީ ނަގާފައިވާ ފޮޓޮއެއް-- ފޮޓޯ: ލިންޒީ\nލިންޒީއާއީ އޭނާގެ ކޮއްކޮއަށް ރާއްޖޭގެ މީހުންގެ ދިރުއުޅުމުގެ ވައްޓަފާޅިވެސް ވަނީ ވަރަށް ބޮޑަށް ކަމުގޮސްފައެވެ. ދޮންފަނުގެ ގެއެއްގައި އަންނައުނު ދޮވެފައި ރޯނެއްގައި ހިއްކަން އަޅާފައިވާ މަންޒަރު ފެންނަ ފޮޓޯއެއް ވެސް އަލީ ލޯހާން ވަނީ އިންސްޓަގްރާމްގައި ހިއްސާކޮށްފައެވެ. އޭގެ އިތުުރުން އެ ރަށުގެ ސްކޫލާއި ބަނދަރު މަތީގައި ނަގާފައިވާ ފޮޓޯތަކެއްވެސް އިންސްޓަގްރާމަށް ލިއެވެ.\nދޮންފަނުގައި ދިރިއުޅޭ ރައްޔިތަކު "ސަން" އަށް ބުނީ ލިންޒީއާއި ކޮއްކޮ އަލިއާނާ އެ ރަށަށް އައީ އިއްޔެ މެންދުރު ކަމަށެވެ. އަދި އޭނާ ރަށުގައި އުޅުނީ އެ ރަށަށް އަންނަ އާދައިގެ ފަތުރުވެރިންވެސް އުޅޭހެން ކަމަށެވެ. އަދި އެއްވެސް ވަރަކަށް ބޮޑާކަމެއް ލިންޒީގެ ކިބައިން ނުފެންނަ ކަމަށްވެސް އޭނާ ބުންޏެވެ.\nލިންޒީ އެ ރަށަށް ކުރި ދަތުރުން އެންމެ ބޮޑަށް ހައިރާންވާ ކަމަކީ އެރަށުގެ މީހުންނަށް އެއްގޮތަކަށްވެސް އެއީ ކާކުކަމެއް ނޭނގުމެވެ.\n"އޭނާ އެ ރަށުން ފުރައިގެން ގޮސް ސޯޝަލް މީޑިއާގައި ފޮޓޯތައް އެނބުރޭތަން ފެނުނީމަ އެނގުނީވެސް ކާކުކަން،" ދޮންފަނުން ވާހަކަދެއްކި މީހާ ކިޔައިދިނެވެ.\nލިންޒީ، ދުނިޔޭގެ އެހެނިހެން ގައުމުތަކަށް ގޮސް އުޅޭއިރު އެގައުމުތަކުގެ މީޑިއާތަކުގެވެސް ވަރަށް ބޮޑު ސަމާލުކަމެއް ލިބެއެވެ. ނަމަވެސް ރާއްޖޭގައި ވަރަށް "މިނިވަންކަމާއެކު" އާދައިގެ މީހުން އުޅޭހެން އުޅެލަން ލިބުމުގެ ފުރުސަތު ލިންޒީއަށް ލިބުނެވެ. އިންސްޓަގްރާމަށް ލިންޒީ އަދި އޭނާގެ ކޮއްކޮ ދޫކޮށްލައިފައިވާ ފޮޓޯތަކާއި ވާހަކަތަކުން އެކަން ކިތަންމެ ރީއްޗަށްވެސް އެނގެއެވެ. އެ މަންޒަރުތައް އޭނާ ސިފަކޮށްފައިވަނީ " ލައިފް މޮމެންޓްސް"ގެ ގޮތުގައެވެ.\nރޮކެޓް ލޯންޗު ކުރަން ހަދާފައިވާ ބޯޓުގެ ފުރަތަމަ ދަތުރުކޮށްފި\nނޭޕާލުގައި ޕަބްޖީ ނުކުޅެވޭގޮތް ހަދައިފި


ނަބިއްޔާ صلى الله عليه وسلم ގެންގުޅުއްވި ތަކެތީގެ ތެރެއިން އެއްވެސް އެއްޗެއް މިއަދާ ހަމައަށް ރައްކާތެރިކަމާއެކު އެބައޮތް ހެއްޔެވެ؟3– DhiSalafiyyah\nރަސޫލާ صلى الله عليه وسلم އަށް ނިސްބަތްކުރެވޭ އިސްތަށިތައް އެބައިމީހުންގެ އަތުގައިވާކަމަށް ދަޢުވާކުރާމީހުން، އެތަކެތި ގެންގުޅެނީ ވަރަށް ފަރުވާތެރިކަމާއެކު ބަލަހައްޓައިގެންނެވެ. އެގޮތުން އެއިސްތަށިތައް ފަށުވި ފަދަ އެއްޗަކަށްލާ، ބިއްލޫރި ފޮއްޓެއްފަދަ އެއްޗެއްގެ ތެރޭގައި ބަހައްޓައެވެ. އަދި ބައެއް ތަންތަނުގައި، އަހަރަކު އެއްފަހަރު ނުވަތަ އެއަށްވުރެ ގިނައިންވެސް، އެއިސްތަށިތައް ރައްކާކޮށްފައި ހުންނަ ތަނުން ނެރެ، އެކަންފާހަގަކުރުން އޮވެއެވެ. އެގޮތުން ރަމަޟާން މަހުގެ 27 ވިލޭރޭ ނުވަތަ ޝަޢުބާން މަސް ދެބައިވާ ރޭފަދަ އެބައިމީހުން ފާހަގަކުރާ އެފަދަ މޫސުންތަކުގައި އެފަދައިން ކަންތައްކުރެއެވެ. [انظر: الآثار النبوية (ص: 91-93 ، 95)، تبرك الصحابة بآثار رسول الله صلى الله عليه وسلم للكردي (ص: 58-60)، تحذير المسلمين عن الابتداع والبدع في الدين لأحمد بن حجر البنعلي (ص: 168-170)]\nއިސްތައްޓާއި ފައިވާން ޖޯޑާ އަދި އެނޫންވެސް އެފަދަ ނަބިއްޔާ صلى الله عليه وسلم ގެ އަޘަރުތައްކަމަށް ބުނާ ތަކެތި އެބައިމީހުން އަތުގައިވާކަމަށް ދަޢުވާކުރާމީހުންގެ އެދަޢުވާއަކީ ވަރަށް ޝައްކުކުރެވޭ ދަޢުވާއެކެވެ. މިޝައްކު ފިލުވުމަށްޓަކައި އެތަކެއްޗަކީ ނަބިއްޔާ صلى الله عليه وسلم އަށް ނިސްބަތްވާ ތަކެތިކަން، ޞައްޙަކޮށް ހެއްކާއެކު އެބައިމީހުން ޘާބިތުކޮށްދޭން ޖެހެއެވެ. ނަމަވެސް އެގޮތަށް އެކަން ކޮށްދެވިފައިވޭ ހެއްޔެވެ؟\nއައްޝައިޚް މުޙައްމަދު ނާޞިރުއްދީން އަލްއަލްބާނީ رحمه الله ވިދާޅުވެފައިވެއެވެ.\n“އަހަރެމެންނަށް އެނގިފައިވާގޮތުން، ނަބިއްޔާ صلى الله عليه وسلم ގެ ހެދުންކޮޅުތަކާއި އިސްތައްޓާ އަދި އެނޫންވެސް އެކަލޭގެފާނުގެ އާޘާރުތައް ވަނީ ގެއްލިފައެވެ. އަދި އެއްވެސްމީހަކަށް، އެފަދަ އެއްޗެއް ވާކަން ހެއްކާއެކު ޔަޤީންކޮށް ޘާބިތުކޮށް ނުދެވެއެވެ.” [التوسل أنواعه وأحكامه للألباني (ص: 146)، وانظر: أوضح الإشارة في الرد على من أجاز الممنوع من الزيارة لأحمد بن يحيى النجمي (ص: 309)، هذه مفاهيمنا لصالح بن عبد العزيز آل الشيخ(ص: 204)]\nޚާއްޞަކޮށް ސާދަ ސަތޭކަ ޤަރުނަށްވުރެ ދިގު ޒަމާނަކަށްފަހު ނަބިއްޔާ صلى الله عليه وسلم ގެ އެފަދަ އާޘާރުތަކެއް ހުރެދާނެކަމަށް ނުބެލެވެއެވެ. އަދި ރަސޫލާ صلى الله عليه وسلم އަށް ނިސްބަތްކޮށް އެފަދައިން އެކުރާ ދަޢުވާއަކީ، އެބައިމީހުން ޙާޞިލުކުރުމަށް އެދޭ ކަންކަން ޙާޞިލުކުރުމަށްޓަކައި ހަދާ ދޮގެއްކަމަށް ބެލެވެއެވެ. އެއީ ޙަޤީޤަތެއް ނެތް ބައެއް ދޮގު ޙަދީޘްތައް ހަދާ ރަސޫލާ صلى الله عليه وسلم އަށް ނިސްބަތްކުރާ ފަދައިންނެވެ.\nކޮންމެއަކަސް ރަސޫލާ صلى الله عليه وسلم ގެ އަރިހުން އެންމެ ބޮޑަށް ބަރަކާތް ޙާޞިލުކުރެވޭނީ އެކަލޭގެފާނުގެ ބަސްފުޅުތަކާއި ޢަމަލުފުޅުތަކަށް ތަބާވެ، އެކަލޭގެފާނުގެ ނަމޫނާއަށް ބަލައިގެންނެވެ. އަދި ސިއްރާއި ފާޅުގައި އެކަލޭގެފާނުގެ މަންހަޖަށް ތަބާވެގެންނެވެ. ހަމަކަށަވަރުން ހުރިހާ ހެވެއްވަނީ އެކަމުގައެވެ.\nޝައިޚުލް އިސްލާމް އިބްނު ތައިމިއްޔާ رحمه الله ވިދާޅުވެފައިވެއެވެ.\n“ނަބިއްޔާ صلى الله عليه وسلم މަދީނާގެ އަހުލުވެރިންގެ ގާތަށް ވަޑައިގަތުމުން އެކަލޭގެފާނުގެ ބަރަކާތުގައި އެބައިމީހުން އެކަލޭގެފާނަށް އީމާންވެ ކިޔަމަންތެރިކަން އަދާކުރިއެވެ. ފަހެ އެކަމުގެ ބަރަކާތުގައި އެބައިމީހުނަށް ދުނިޔެއާއި އާޚިރަތުގެ ބާއްޖަވެރިކަން ޙާޞިލުވިއެވެ. އަދި ކިއެއް ހެއްޔެވެ. ރަސޫލާ صلى الله عليه وسلم އަށް އީމާންވެ އެކަލޭގެފާނަށް ކިޔަމަންތެރިކަން އަދާކުރާ ކޮންމެ މުއުމިނަކަށް، އީމާންވެ ކިޔަމަންތެރިކަން އަދާކުރިކަމަށްޓަކައި، ރަސޫލާ صلى الله عليه وسلم ގެ ބަރަކާތުން ދުނިޔެއާއި އާޚިރަތުގެ ހެޔޮކަން ޙާޞިލުވާނެއެވެ. އެކަމުގެ ޙަޤީޤަތް މޮޅަށް ދެނެވޮޑިގެންވަނީ ﷲއެވެ. [مجموع فتاوى لشيخ الإسلام ابن تيمية (113/11)]


Zaayaa - 39 | Vaahaka\nހަފްސަތް ނޫރާ October 22, 2020\t12 Comments\nViews: 1367\t55\nވަކި - 7\n"ލިއަމް...؟" ޤަބޫލުކުރަން ދަތިވެފައި ހުރެ ޒާޔާއަށް ވައި އަޑުން އެ ނަން ކިޔައިލެވުނެވެ. އޭރު ލިއަމް ހިނިތުންވެލައިގެން ޒާޔާއާއި ދިމާލަށް ބަލަހައްޓައިގެން ހުއްޓެވެ.\nސަރޕްރައިޒް..." ޒާޔާ ގާތަށް އައިސް ހުއްޓެމުން ލިއަމް ބުނެލިއެވެ. ޒާޔާ ވަގުތުން ރަކިވިއެވެ. އެއްގޮތަކަށްވެސް ލިއަމް މިރަށަށް އައިސްފާނެއެކޭ ޒާޔާއަށް ހީކުރެވިފައެއް ނެތެވެ. ލިއަމް ޒާޔާ ގާތުގައި އެ ރަށަށް ވަރަށް އަވަހަށް ދާނަމޭ ބުނާ ރާގުންވެސް ހީވަނީ އެރަށަށް އަންނަން ބޭނުންނުވެ ހުރެ އަންނާނަމޭ ބުނާހެނެވެ.\n"ސަރ.. ވެލްކަމް." ޒާޔާއަށް ބަލައިލަމުން ލާނެތް ހިނިތުންވުމެއް ތުންފަތަށް ވެރިކުރުވައިގެން ހުރެ ފަވާޝަތު ބުންޏެވެ. ލިއަމްއަށް އެވަގުތު ޗޮކެއް ކަނޑައިލެވުނެވެ. "ނައު ކަމްއޯން. ޑޯންޓް ކޯލް މީ ލައިކް ދެޓް. ކޯލް މީ ލިއަމް.. ވީ އަރ ފްރެންޑްސް ނައު. ދެން އެގޮތަށް ކީމަ ވަރަށް އޮޑެއްނު ދޯ ޒާޔާ.." އިސްއުފުލައިވެސް ނުލައި ހުރެ ޒާޔާ ބޯ ޖަހައިލިއެވެ. "ހަހަ. އޯކޭ.. ލިއަމް. ކޮންތާކު ހުންނަނީ؟" މަޑު ހުނުމަކާއިއެކު ފަވާޝަތު އަހައިލިއެވެ. "އަމްމް.. ގެސްޓްހައުސްގަ. މަތީން އަދިވެސް އެބައުޅެއެއްނު ދޯ." ލިއަމް އަހައިލުމާއިއެކު ފަވާޝަތު ބޯ ޖަހައިލިއެވެ. ފަވާޝަތުމެން ލިއަމް އާއިއެކު ގެސްޓްހައުސްއަށް ގޮސް އެތާ އިރުކޮޅަކު ތިބުމަށްފަހު އައީ ޒާޔާމެން ގެއަށެވެ.\nގެއަށް އައިސް ގޭތެރެއަށް ވަނުމުގެ ބަދަލުގައި ދެމީހުންވެސް އިށީނީ ގޯތިތެރޭ ހުރި ބޮޑު އުނދޯލީގައެވެ. "އެހެމް އެހެމް... މޫނަށް ކިހިނެތްތިވަނީ ކަމަނާ؟" ރަތްވެފައި ހުރި ޒާޔާގެ މޫނު ފެނުމުން ފަވާޝަތަށް ދިމާކޮށްނުލައެއް ނީންދެވުނެވެ. ފަވާޝަތު ދިމާކޮށްލުމުން ޒާޔާގެ ރަތްވެފައިވި މޫނު އިތުރަށް ރަތްވިހެން ހީވިއެވެ. "ސީރިއަސްލީ ޒާޔާ.. ދެއަރސް ސަމްތިންގް ހެޕެނިންގ.." ފަވާޝަތު ބުނަން އުޅުނު ޖުމުލަ ހުއްޓައިލެވުނީ ޒާޔާ ފަވާޝަތާއި ދިމާލަށް ބަލައިލުމުންނެވެ. "ފަވާ.. ޑޯންޓް ތިންކް ލައިކް ދެޓް. އަހަރެން އަދި ބޭނުމެއްނޫން.." ޒާޔާއަށް ޖުމުލަ ފުރިހަމަކުރެވޭ ގޮތެއް ނުވިއެވެ. ޒާޔާގެ ހިތުގައި ޖެހުނީއެވެ. "އޫޕްސް.. ސޮރީ ޒާޔާ. ދެން އެކަހަލަ ވާހަކައެއް ނުދައްކާނަން.." ޒާޔާ ގައިގައި ކުޑަކޮށް ބައްދައިލަމުން ފަވާޝަތު ބުންޏެވެ. ދެ އެކުވެރިންވެސް އިރުކޮޅެއްވަންދެން ވާހަކަދައްކަން ތިއްބެވެ.\nނަމާދުން ނިންމައިގެން ނިހާން އާއި އުސްމާން އާއި ނޫމާން މިސްކިތުން ފޭބީ އެކުއެކީއެވެ. އުސްމާންމެނާ ވާހަކަދައްކަމުން ދިޔަ ނިހާންއަށް ދުރުން މަތީނާއި ލިއަމް މިސްކިތުން ފައިބާ މަންޒަރު ފެނުނެވެ. ހިތުގައި ސުވާލުފައްޗެއް އުފެދުނެއްކަމަކު ލިއަމް ފެނުމުން ނިހާންއަށް ހިނިތުންވެލެވުނެވެ. "އޭތް. ތި ދެމީހުން ދޭ އިނގެ. އަހަރެން އެބައަންނަން ރައްޓެއްސަކާ ބައްދަލުކޮށްލާފަ." ނިހާން އެހެން ބުނުމުން އުސްމާންމެން ބޯ ޖަހައިލިއެވެ. ނިހާން އެމީހުނާއި ދުރަށް ދިއުމުން ދެބަފައިން އެމީހުންގެ އަމިއްލަ ވާހަކަތައް ދައްކަމުން މަގުމައްޗަށް ނުކުތެވެ.\nމިސްކިތުން ބޭރަށް ނުކުމެ ނުކުމެ ހުއްޓައި ފަހަތުން މީހަކު ލިއަމްގެ ކޮނޑުގައި އަތް ބާއްވައިލުމުން ލިއަމް ފަސްއެނބުރި ބަލައިލިއެވެ. އޭރު ލިއަމް ގާތުގައި ހުރި މަތީންވެސް ފަސްއެނބުރި ބަލައިލިއެވެ. "އަނހަ.. ނިހާންބޭ.. އައްސަލާމްޢަލައިކުމް.." ލިއަމް ނިހާން އާއި ސަލާމްކޮށްލިއެވެ. މަތީންވެސް ނިހާންއާއި ސަލާމް ކޮށްލިއެވެ. ތިން މީހުންވެސް މިސްކިތު ދޮރުމަތީ އިރުކޮޅެއް ވަންދެން ވާހަކަ ދައްކައިލަން ތިއްބެވެ. އެކަކު އަނެކެއްގެ ޙާލު ބަލައި ހެދިއެވެ. ނިހާން އެމީހުނާއި އެރޭ ވަކިވީ ރޭގަނޑުގެ ކެއުމަށް އޭނާގެ ގެއަށް އައުމަށް އެދެމީހުނަށް ދަޢުވަތު ދީފައެވެ.\n"ދަރިފުޅާ! ޒާޔާ!" ގޭތެރެއަށްވަދެ ނިހާން ޒާޔާއަށް ގޮވައިލިއެވެ. ބަދިގެތެރޭ ޖޫސްތައްޓެއް ބޯން އިން ޒާޔާއަށް ނިހާން ގޮވާ އަޑު އިވުމުން ސިޓިންގް ރޫމަށް ނުކުތެވެ. "ކީކޭ ބައްޕާ؟"\n"މިރެއަށް ތަންކޮޅެއް ރަނގަޅު އެއްޗެއް ހަދައްޗޭ.. ލިއަމްއާ މަތީން މިރޭ އަންނާނެ ކާން."\nނިހާން ބުނެލި އެއްޗަކުން ޒާޔާއަށް ވަގުތުން އިސްޖަހައިލެވުނެވެ. ނޭނގުމެއްގެ ތެރެއިން އޭނާގެ ތުންފަތަށް ލަދުރަކި ހިނިތުންވުމެއް ވެރިވިއެވެ. "މީ ބައްޕަ ފިހާރައަށް ގޮސް އެއްޗެހި ގަންނަންވީނު އަވަހަށް ދޯ.. އަންނާނަން ލިސްޓު ހިފައިގެން." ޒާޔާ އެހެން ބުނެ އޭނާގެ ކޮޓަރިއަށް ވަނެވެ. އަދި ލަސްނުކޮށް ކަރުދާސްކޮޅެއްގައި ގަންނަންވީ އެއްޗެހި ލިޔެލިއެވެ. އަލަމާރީގައި ބައިންދައިފައި އިން އޭނާގެ ޕަރހުން ރުފިޔާ ނަގައިގެން ޒާޔާ ކޮޓަރިން ނުކުތެެވެ.\n"އަނ ބައްޕާ.. މި އެއްޗެހި ގަނެފަ ބާކީވާ ބަޔަށް ސުޕާރި ގަނޭ އިނގެ." ޒާޔާ އެހެން ބުނެ އަވަހަށް އެތަނުން ހިނގައްޖެއެވެ. "ޕިސް ޕިސް... ވަރުގަދަ ކުއްޖެކޭ.." ދެފަރާތަށް ބޯ ހޫރައިލަމުން ނިހާން އެތަނުން ތެދުވިއެވެ.\n"ކޮން ވަރުގަދަ ކުއްޖެކޭ ކިޔާކަށް؟ ސުޕާރިއެއްގެ ރަހަ ބަލާނުލާތާ މިހާރު އެތައް ޒަމާނެއް ވަނީ މި.." ނިހާން ނިކުތް މަންޒަރު ބަލަން ހުރި ޒާޔާ މޫނަށް ވައްތަރު ޖައްސައިގެން ހުރެ އޭނާގެ އަމިއްލަ ނަފްސަށް އަޑުއިވޭވަރަށް ބުނެލިއެވެ. އެ މަންޒަރު ބަލަން ތަންކޮޅެއް ދުރުގައި މަލައިކާ ހުއްޓެވެ. ޒާޔާ މޫނަށް ޖައްސައިގެން ހުރި ވައްތަރުން މަލައިކާއަށް ހުރީ ކިރިޔާ ނުހެވިއެވެ. މޫނަށް ކިތަންމެ ވައްތަރެއް ޖައްސައިގެން ހުއްޓަސް ޒާޔާ ވަރަށް 'ކިއުޓް' އެވެ.\n"ޒާޔާ.." ޒާޔާ ބަދިގެއަށް ވަނުމުން މަލައިކާ ޒާޔާއަށް ގޮވައިލިއެވެ. ޒާޔާ ފަސްއެނބުރި ބަލައިލިއިރު ބަދިގެ ދޮރުކައިރީ ހިނިތުންވެލައިގެން މަލައިކާ ހުއްޓެވެ. ޒާޔާ މަލައިކާއަށް ހިނިތުންވެލައިފައި އެތެރެއަށް ވަނުމަށް ބުންޏެވެ.\n"ކޯއްޗެއް ހަދާލަން ތިއުޅެނީ؟" ކާމޭޒުކައިރީ ހުރި ގޮނޑީގައި އިށީންނަމުން މަލައިކާ އަހައިލިއެވެ. "ލިއަމްމެން އަންނަންވާއިރަށް ރަނގަޅު އެއްޗެއް ތައްޔާރުކޮށްލަން މިއުޅެނީ." ތަށިތަކެއް ނަގަމުން ޒާޔާ ބުންޏެވެ. "އޯހ.. ލިއަމްމެން މިކޮޅުގަތަ؟"\n"އާނ.. ހަވީރު އައީ."\n"ހަމަ ޗުއްޓީ ހޭދަކޮށްލަން.."\n"އެކަމަކު ޗުއްޓީ ހޭދަކޮށްލަން އައިހެނެއް ހިއެއްނުވޭ... ޒާޔާ ދެކިލާ ހިތުން އެއައީ. ޔަގީން.. ހަހަ." މަލައިކާ ޒާޔާއާއި ދިމާކޮށްލިއެވެ.\n"ހަހް. މިހާރު މަލައިކާވެސް މަށާ ދިމާކުރަން ފެށީތަ؟" ދެބުމަ ގޮށްޖަހައިލައިގެން ހުރެ ޒާޔާ އެހިއެވެ. އެއާއިއެކު މަލައިކާ ހެވައިގަތެވެ.\n"އޭތް މަލައިކާ. ބައްޕަ އެއޮއް އަންނަނީ." ދުރުން ނިހާން އަންނަތަން ފެނުމުން ޒާޔާ ވައި އަޑުން ބުނެލިއެވެ. ޒާޔާ އެހެން ބުނެލުމާއިއެއްކޮށް މަލައިކާ އެއިންތާ އިނދެ ގެއްލުނެވެ.\n"އަނ މިހުރީ އެއްޗެހި.. ސުޕާރިތައް މިލަނީ ޒާޔާ ކޮޓަރިއަށް އިނގެ." ނިހާން އެހެން ބުނެފައި ސުޕާރިތައް ހިފައިގެން ހިނގައިގަތެވެ.\n"ޒާޔާ ކޮޓަރިއަށް ލާނީ. ބައްޕަ ކޮޓަރިއަކަށް ނޫން." ނިހާން އަށް ޒާޔާގެ ކޮޓަރިއާއި ހަމައަށް ދެވުމުން ޒާޔާ ނިހާންއަށް އަޑުއިވޭނޭވަރަށް ބާރަށް ބުނެލިއެވެ. ޒާޔާ އެހެން ބުނެލީ މީގެ ކުރިން ދުވަހެއްގައި ނިހާން ޒާޔާއަށް ސުޕާރި ފޮރުވަންވެގެން ނިހާންގެ ކޮޓަރީ އަލަމާރިތެރެއަށް ހުރިހާ ސުޕާރިތަކެއް ލައިފައިވުމުންނެވެ. އެހެނަސް އެދުވަހު ޒާޔާގެ ނަޞީބު ގަދަކަމުން އޭނާއަށް އެހުރިހާ ސުޕާރިތަކެއް އެތާ ހުއްޓައި ފެނުނީއެވެ.\nކޮންމެއަކަސް ނިހާން ލިއަމްމެން ގޮވައިގެން ގެއަށް އައީ ޒާޔާ އެގޮތުގައި ފޯނާއި ކުޅެން އިންދައެވެ. "ދަރިފުޅާ!" ބައްޕަގެ އަޑަށް ފޯނު ނިވައިލައިފައި ޒާޔާ ސޯފާއިން ތެދުވިއެވެ. އޭރު ލިއަމް އާއި މަތީން ހުރީ ފުރިހަމަ ހިނިތުންވުމެއް ތުންފަތަށް ވެރިކުރުވައިގެން ޒާޔާއަށް ބަލަހައްޓައިގެންނެވެ.\nއައި ލަވް ދިސް ސްޓޯރީ\nހާދަ ރީތި ވާހަކަ އެއް. ބުނާނެ އެއްޗެއް ވެސް ނެތް. އެކަމަކު އަޅެ ދެން އެންމެ އަވަހަށް ދެން އޮތް ބައި ނެރޭ ތި. ވާއު. އަޅެ އަވަހަށް ނެރެއްޗޭ. 😍❤👍👍✍✍\nާްްްްްއެ ނޮނި މަސް\nމީ ފަސްޓް ދޯ\n🙂👍🏻💕 ވަރަށް ރީތި މިވާހަކަ\nކޮން ދުވަހަކުން އަނެތް ޕާޓް\nވެއިޓިން ފޯރ ދަ ނެކްސްޓް ޕާޓް